Iqthisaadhu nagahattan raajje fadha qaumu thakah bainal aqvaanee mujuthamauge eheetherikan beynunvey: Raees Salih - vNews.mv\nކޮވިޑާގުޅިގެން ރާއްޖެފަދަ ގައުމުތަކުގެ އިގްތިސާދު ނަގަހައްޓަން ބައިނަލްއަގްވާމީ މުޖުމަތައުގެ އެހީތެރިކަން ބޭނުންވޭ: ރައީސް ސާލިހް\nސައިފް އަޒްހަރު 22 September 2020, 00:37\nކޮވިޑް-19 ގެ ބަލިމަޑުކަމާއި ގުޅިގެން ދުނިޔެއަށް މިވަގުތު ކުރިމަތިވެފައިވާ ހާލަތުން އަރައިގަތުމުގައި އ.ދ.ގެ ދައުރާއި، އެ ޖަމްޢިއްޔާގެ ޗާޓަރުގެ މުހިންމުކަން ވަރަށް ބޮޑުކަމުގައި ރައީސުލްޖުމްހޫރިއްޔާ އިބްރާހީމް މުހައްމަދު ސާލިހް ވިދާޅުވެއްޖެއެވެ.\nރައީސުލްޖުމްހޫރިއްޔާ މިހެން ވިދާޅުވީ، އ.ދ.އަށް 75 އަހަރު ފުރޭ މުނާސަބާ ފާހަގަކުރުމުގެ ގޮތުން ވަރޗުއަލްކޮށް ބޭއްވި ޚާއްސަ ޖަލްސާގައި ދެއްވި ޚިތާބުގައެވެ.\nރައީސުލްޖުމްހޫރިއްޔާ ދެއްވި ޚިޠާބުގައި އެމަނިކުފާނު ވަނީ، އ.ދ.އަކީ ބައިނަލްއަގްވާމީ މުޖުތަމަޢުގައި ރާއްޖޭގެ އެންމެ މުހިންމު އެއް ބައިވެރިޔާގެ ގޮތުގައި ސިފަކުރައްވައި، އެ ޖަމުޢިއްޔާގެ ގުނަންތަކުގެ ބޭނުން ރާއްޖެއިން ހިފަމުންދަނީ ބައިނަލްއަގްވާމީ މުޖުތަމަޢާއިއެކު އެކި ދާއިރާތަކުން ގުޅުން ބަދަހިކޮށް، މައްސަލަތަކާއި ދަތިތަކަށް ހައްލު ހޯދުމަށްކަމުގައި ވިދާޅުވެފައެވެ.\nއެގޮތުން، މޫސުމީ ބަދަލުތަކުން ފެށިގެން ނިރުބަވެރިކަމާއި ދެކޮޅަށް ކުރަމުންދާ މަސައްކަތްތަކާއި، ވިޔަފާރީގެ ދާއިރާގެ އިތުރުން ސަރަޙައްދީ ގުޅުންތައް ހަރުދަނާކުރުމަށް ބައިނަލްއަގްވާމީ މައިދާނުގައި ރާއްޖެއިން ކުރަމުންދާ މަސައްކަތްތަކަށް ރައީސް ސާލިހްގެ ޚިތާބުގައި އަލިއަޅުއްވައިލެއްވިއެވެ.\nމި ވަގުތު ދުނިޔެއަށް ކުރިމަތިވެފައިވާ އެންމެ ބޮޑު ގޮންޖެހުމަކީ ކޮވިޑް-19 ގެ ބަލިމަޑުކަމުގެ ސަބަބުން ކުރިމަތިވެފައިވާ މައްސަލަތައްކަން ފާހަގަކުރައްވައި ރައީސުލްޖުމްހޫރިއްޔާ ވިދާޅުވީ، މިބަލިމަޑުކަމުން އަރައިގަތުމަށް ގައުމުތަކުން ކުރަމުންދާ މަސައްކަތްތަކުގައި އެންމެ އިސް ދައުރެއް އަދާކުރާ އެކައްޗަކީ އ.ދ.ގެ ޗާޓަރު ކަމަށެވެ.\nއަދި، ރާއްޖެއިން އަޅަމުންދާ ފިޔަވަޅުތަކާއި ޢަމަލު ކުރަމުންދާ ސިޔާސަތުތަކަކީ، އެ ޗާޓަރުގައި އެކަށައަޅާފައިވާ އަސާސްތަކާއި އެއްމަގުން ކުރަމުންދާ މަސައްކަތްތަކެއް ކަމުގައިވެސް ރައީސް ވިދާޅުވިއެވެ.\nމި މޭރުމުން ވާހަކަފުޅު ދައްކަވަމުން ރައީސުލްޖުމްހޫރިއްޔާ ވިދާޅުވީ، މިވަގުތު ދުނިޔެއަށް ކުރިމަތިވެފައިވާ އެންމެ ބޮޑު މަސައްކަތަކީ ކޮވިޑް-19 ގެ ބަލިމަޑުކަމުން އަރައިގަތުމުގެ ބުރަ މަސައްކަތް ކަމުގައެވެ. މިކަމުގައި ރާއްޖެފަދަ މިބަލީގެ ނުރައްކާތެރިކަން ބޮޑެތި ގައުމުތަކަށް، އެ ގައުމުތަކުގެ އިގްތިސާދު ނަގަހައްޓައި ސިނާއީ ދާއިރާތައް ކުރިއެރުވުމުގައި ބައިނަލްއަގްވާމީ މުޖުމަތަޢުގެ އެހީތެރިކަމާއި އެއްބާރުލުން ވަރަށް ބޮޑަށް ބޭނުންވާކަން ރައީސް ސާލިހް ފާހަގަކުރެއްވިއެވެ.\nއަދި، މިކަމާއި، ދުނިޔެއަށް ކުރިމަތިވެފައިވާ މި ފަދަ އެހެނިހެން މައްސަލަތަކާއި ކުރިމަތިލައި، އެ މައްސަލަތަކަށް ހައްލު ހޯދުމުގައި ބައިނަލްއަގްވާމީ މުޖުތަމަޢާއި ގުޅިގެން މަސައްކަތް ކުރުމަށް ދިވެހިރާއްޖެއިން ތައްޔާރަށް އޮތްކަމުގައިވެސް ރައީސް ވިދާޅުވިއެވެ.\nދިވެހިރާއްޖެއަކީ އ.ދ.ގެ މެންބަރު ގައުމެއްގެ ގޮތުގައި ކަނޑައެޅުމަށް އ.ދ.ގެ ސަލާމަތީ މަޖިލީހުން ނިންމާފައިވަނީ 1965 ސެޕްޓެންބަރު މަހުގެ 20 ވަނަ ދުވަހު ފާސްކުރި އެމަޖިލީހުގެ ރިޒޮލޫޝަން 212 ގެ ދަށުންނެވެ.\nދިވެހިރާއްޖެއަކީ އ.ދ.ގެ މެންބަރު ގައުމެއްގެ ގޮތުގައި ކަނޑައެޅިގެންދިޔައީ ރާއްޖެއަށް މިނިވަންކަން ލިބުނުތާ ދެމަސް ފަހުންކަން ފާހަގަކުރައްވައި ރައީސުލްޖުމްހޫރިއްޔާ ވިދާޅުވީ، އ.ދ.ގެ މެންބަރު ގައުމެއްގެ މަގާމު ރާއްޖެއަށް ލިބުމަކީ، އަދި އެ މަގާމުގައި ދެމިއޮތުމަކީ ރާއްޖެއަށް ލިބިފައިވާ ޝަރަފެއް އަދި ފަޚުރެއް ކަމުގައެވެ.\nއ.ދ. ވުޖޫދަށް އައިސްފައިވަނީ 1945 ވަނަ އަހަރު އެމެރިކާގެ ސެންފްރެންސިސްކޯގައި ބޭއްވި ސެންފްރެންސިސްކޯ ކޮންފަރެންސްގައެވެ. އަދި، އެ ޖަމުޢިއްޔާގެ ޗާޓަރަށް އަމަލުކުރަން ފަށާފައިވަނީ 1945 ވަނަ އަހަރުގެ އޮކްޓޫބަރު މަހުގެ 24 ވަނަ ދުވަހުއެވެ.


ކުޅިވަރު – Page2– Nilandhe\nނިލަންދޫ ދާއިރާގެ މެންބަރު ޢަބުދުﷲ ޚަލީލުގެ އޭކޭ ފައުންޑޭޝަނުން މިއަދު ފަށާ މިނިވަން ޗެންޕިއަންޝިޕްގެ ފ.އަތޮޅު މުބާރާތުގައި ބައިވެރިވެފައިވާ ފ.ނިލަންދޫ ފުޓްބޯޅަ ޓީމަށް ޖާޒީ ބައެއް ރޭ [ވިދާޅުވޭ]\nނިލަންދޫ ފުޓްސަލް ދަނޑުގައި ޓާފް އަޅައިފި\nރައީސް ޔާމީންގެ ސަރުކާރުން ފ.ނިލަންދޫގައި ހަދަމުންގެންދާ ފުޓްސަލް ދަނޑުގައި ޓާފް އެޅުމުގެ މަސައްކަތް އިއްޔެ ފަށައިފިއެވެ. ރާއްޖެއިން ބޭރުގެ ޓެކްނިކަލް އެކްސްޕާޓެއްގެ އެހީގައި ކުރިޔަށްގެންދާ މި މަސައްކަތުގެ [ވިދާޅުވޭ]\nޒޯންގެ ދެވަނަ މެޗަށް ނިލަންދޫ ނުކުންނައިރު ސަޕޯޓަރުން ސަމާލުވާން ޖެހޭ\n6 ނޮވެންބަރ 2016\nމާލޭގައި މިހާރު ކުރިއަށްދާ ގޯލްޑަން ފުޓްސަލް ޗެލެންޖުގެ ޒޯން ރައުންޑުގައި ކުޅެންޖެހޭ ޒޯން5 ގެ ފުރަތަމަ މެޗު ނޮވެމްބަރ4ވަނަ ދުވަހު ވަނީ ކުޅެފައެވެ. އެމެޗްގައި [ވިދާޅުވޭ]\nފ އަތޮޅު ޗެމްޕިއަންކަން ނިލަންދޫ އަށް އަދި މޮޅު ކުޅުންތެރިޔާގެ މަޤާމު މުނީރުއަށް\nމިހާރު ކުރިއަށްދާ ގޯލްޑެން ފުޓްސަލް ޗެލެންޖުގެ ފ އަތޮޅު ޗެމްޕިއަންކަން ނިލަންދޫ ޓީމު ހޯދައިފި އެވެ. ނިލަންދޫ ޗެމްޕިއަންކަން ހޯދާފައިވަނީ ކުޅުނު ހުރިހާ މެޗަކުން މޮޅުވެ، ފ [ވިދާޅުވޭ]\nޔޫތު ޗެމްޕިއަންޝިޕްގައި ނިލަންދޫ ކުޅުންތެރިންގެ ވިދުން ގަދަ\n29 އޮކްޓޯބަރ 2016\nނިމިދިޔަ އެފްއޭއެމް ޔޫތު ޗެމްޕިއަންޝިޕްގައި ނިލަންދޫގެ4ކުޅުންތެރިޔަކު ކުޅެފައި ވެއެވެ. އެ4ކުޅުންތެރިންނަކީ އިބްރާހީމް ރަޝީދު، ރިޒްވާން، އަކްރަމް އިސްމާޢީލު އަދި ވާފިރު އެވެ. [ވިދާޅުވޭ]\nއަކްރަމްގެ ހެޓްރިކާއިއެކު މޮޅުވެ ނިލަންދޫ އެއްވަނަ އަށް\nއަކްރަމް އިސްމާޢީލްގެ ހެޓްރިކާއިއެކު ގޯލްޑެން ފުޓްސަލް ޗެލެންޖު 2016 މުބާރާތުގައި ރޭ ނިލަންދޫ ކުޅުނު މެޗުން މޮޅުވެ، ފ އަތޮޅުގެ އެއްވަނަ އަށް އެޓީމު އަރައިފި އެވެ. [ވިދާޅުވޭ]\nދަރަބޫދޫ ޓީމުގެ ޖޯޒީ އެޓީމާއި ހަވާލުކޮށްފި\nގޯލްޑަން ފުޓްސަލް އެސޯސިއޭޝަނުން މާލޭގައި މިހާރު ފަށައިގެން ކުރިއަށް ގެންދާ ގޯލްޑަން ފުޓްސަލް މުބާރާތުގައި ވާދަކުރާ ދަރަބޫދޫ ޓީމުގެ ޖޯޒީބައި، އެޓީމާ ހަވާލުކޮށްފި އެވެ. އެމްޕީ ޑރ.ޢަބްދުﷲ [ވިދާޅުވޭ]\nދަރަބޫދޫ ކައުންސިލުން އިސްނަގައިގެން އެރަށުގައި ހަދަމުންދާ ސްޕޯޓްސް ހޯލު ބިނާ ކުރުމަށް ކުރެވެމުންދާ މަސައްކަތަށް އެހީގެ ގޮތުގައި 35،000 ރުފިޔާ ލިބިފައިވާ ކަމަށް، އޭކޭ ފައުންޑޭޝަނުން ބުނެފި އެވެ. [ވިދާޅުވޭ]\nގޯލްޑަން ފުޓްސަލް މުބާރާތުގެ ގުރުއަތުލުން ބާއްވައިފި\nރާއްޖޭގައި މިހާތަނަށް ބާއްވާ އެންމެ ބޮޑު ފުޓްސަލް މުބާރާތުގެ ގުރުއަތުލުން ރޭ ބާއްވައިފި އެވެ. ގޯލްޑަން ފުޓްސަލް އެސޯސިއޭޝަނުން ބާއްވާ މި މުބާރާތް، އެފްއޭއެމުން ބާއްވަމުން އަންނަ [ވިދާޅުވޭ]


vnews - California ga kisadu boavumuge sababun 17 meehun maruvehjje\nކެލިފޯނިއާގައި ކިސަޑު ބޯވުމުގެ ސަބަބުން 17 މީހުން މަރުވެއްޖެ\nކިސަޑުގެ ތެރޭގައި ވަޅުލެވިފައިވާ ކާރެއް - ފޮޓޯ: އޭއެފްޕީ\nއެމެރިކާގައި ބޯކޮށް ވާރޭވެހި ކިސަޑު ބޯވުމުގެ ސަބަބުން ކެލިފޯނިއާއިން ގެއްލުނު މީހުން ހޯދުމުގެ މަސައްކަތް އަދިވެސް ކުރިއަށް އެބަގެންދެ އެވެ.\nކެލިފޯނިއާގެ ކިސަޑުގަނޑުގެ ތެރޭގައި މިހާތަނަށް 17 މީހަކު މަރުވެފައިވާ ކަމަށް ޔަގީންވެފައިވާއިރު 12 އަށް ވުރެ ގިނަ މީހުން ގެއްލިފައިވާ ކަމަށް ރިޕޯޓް ކޮށްފައިވެ އެވެ. އަދި 28 މީހުންނަށް އެކިވަރުގެ ޒަހަމްތައް ލިބިފައިވެ އެވެ.\nކިސަޑު ބޯވުމުގެ ސަބަބުން 100 އަށް ވުރެ ގިނަ ގެ އެއްކޮށް ހަލާކުވެފައިވާ ކަމަށާއި، 300 ގެއަށް އެކި ވަރުގެ ގެއްލުންތައް ލިބިފައިވާ ކަމަށްވެސް އޮފިޝަލުން ގެންދަނީ ވިދާޅުވަމުންނެވެ.\nއިމާރާތްތަކުގެ ދަށުން މީހުން ސަލާމަތް ކުރުމަށް ހަރަކަތްތެރިވާ މީހުން ވަނީ ކިސަޑުގަނޑުގެ ތެރެއިން ދެ އަހަރުގެ ކުޑަ އަންހެން ކުއްޖެއް ސަލާމަތް ކުރުމަށްފަހު އޭނާގެ އުނަގަނޑަށް ލިބިފައިވާ އަނިޔާއަކަށް ފަރުވާދިނުމަށް ހޮސްޕިޓަލަށް ގެންގޮސްފަ އެވެ.\nކިސަޑު ހެދިފައިވާ މަގެއް ބުލްޑޯޒަރަކުން ސާފުކުރަނީ - ފޮޓޯ: އޭއެފްޕީ\nގިނަ އިރުތަކެއް ވަންދެން ވާރޭ ވެހުމަށްފަހު ފެންބޮޑުވެ އެމެރިކާގެ އެކި ސަރަހައްދުތަކުގައި ކިސަޑު ބޯވުމުގެ ހާދިސާ ހިނގާފައި މިވަނީ މިވަނީ މިދިޔަ މަހު އެގައުމުގެ އެކި ސަރަހައްދުތަކުގައި އަލިފާންރޯވެ ގެއްލުންތައް ލިބިފައިވަނިކޮށެވެ. އަލިފާނުގެ ހާދިސާއިން އަރައިނުގަނެވި އުޅެނިކޮށް ކެލިފޯނިއާއަށް އަންގާރަ ދުވަހު ކުރި ވިއްސާރައިގައި ފެންބޮޑުވެ މަގުތަކުގައިބ ވަރަށް ބޯކޮށް ވަނީ ކިސަޑު އުފެދިފަ އެވެ.\nމީހުން ސަލާމަތް ކުރުމުގައި ހަރަކާތްތެރިވާ އޮފިޝަލުން ވިދާޅުވީ މިހާތަނަށް 50 މީހުން ސަލާމަތް ކޮށްފައިވާ ކަމަށާއި، ގިނަ މަގުތައް ބައްދުކޮށްފައިވާތީ މީހުން ސަލާމަތް ކުރުމުގެ މަސައްކަތަށް ބުރޫ އަރާފައިވާ ކަމަށެވެ. މައި ހައިވޭތަކުގެ ތެރެއިން 101 ހައިވޭ ބަންދުކޮށްފައިވާ ކަމަށާއި، އަންނަ ހޯމަ ދުވަހުގެ ކުރިން އެތަންތަން ނުހުޅުވާނެ ކަމަށްވެސް އޮފިޝަލުން ވިދާޅުވި އެވެ.\nކެލިފޯނިއާގެ ފަޔާ އެންޑް ރެސްކިއުގެ ތަރުޖަމާނު ވިދާޅުވީ މީހުން ހޯދުމުގެ މަސައްކަތް ވަރަށް ހަލުވިކަމާ އެކު ކުރިއަށް ގެންދާ ކަމަށާއި، އަދިވެސް މަރުވި މީހުންގެ އަދަދު މައްޗަށް ދާނެ ކަމަށް ލަފާކުރެވޭ ކަމަށެވެ.\nބުލްޑޯޒަރުތަކުން މަގުތަކުގައިވާ ކިސަޑުތައް ސާފުކުރުމުގެ މަސައްކަތް ކުރަމުންދާއިރު މީހުން ހޯދުމުގެ މަސައްކަތުގައި ހެލިކޮޕްޓަރުތައްވެސް ގެންދަނީ ހަރަކާތްތެރިވަމުންނެވެ.


India in Pakistan ah: Bainalaguvaamee mujuthamaugai ekaheri kohlaanan!\nކަޝްމީރުގައި ސިފައިން ދަތުރުކުރި ބަސް ގޮއްވާލި ސަރަހައްދު.-- ފޮޓޯ: ޑީއެންއޭ އިންޑިއާ\n16 ފެބްރުއަރީ 2019 1 ކޮމެންޓް\nއިންޑިއާ އިން ޕާކިސްތާނަށް: ބައިނަލްއަގުވާމީ މުޖުތަމައުގައި އެކަހެރި ކޮށްލާނަން!\nކަޝްމީރުގެ އިންޑިއާ ފަޅީގައި ޕާކިސްތާނުގައި ހަރަކާތްތެރިވާ ހަނގުރާމަވެރިންގެ ޖަމާއަތަކުން ދިން ހަމަލާ އާ ގުޅިގެން އެ ދެ ގައުމުގެ ގުޅުންތައް ވަރަށް ބޮޑަށް ގޯސްވެއްޖެ އެވެ.\nއިންޑިއާ އިން ބުނީ އެ ގައުމުގެ ސިފައިން ދަތުރުކުރި ބަހަކަށް އަމިއްލަ އަށް، މީގެ ދެ ދުވަސް ކުރިން މަރުވެގެން ހަނގުރާމަވެރިއަކު ދިން ހަމަލާގައި 46 ސިފައިން މަރުވެފައިވާއިރު، އެކަމުގައި ޕާކިސްތާނުން ބައިވެރިވި ކަމުގެ ހެކި ލިބިފައިވާ ކަމަށެވެ. ނަމަވެސް މިހާތަނަށް އެއީ ކޮން ހެތްކެއް ކަމެއް އިންޑިއާ އިން ހާމައެއް ނުކުރެ އެވެ.\nހަމަލާގެ ބަދަލެއްގެ ގޮތުން، ބައިނަލްއަގުވާމީ މުޖުތަމައުގައި ޕާކިސްތާނު އެކަހެރި ކުރާނެ ކަމަށް އިންޑިއާ އިން ވަނީ ބުނެފަ އެވެ. އެގޮތުން ގައުމުތަކާ ގުޅިގެން ޕާކިސްތާނާ ދެކޮޅަށް ޑިޕްލޮމެޓިކް ގޮތުން އެޅެން ހުރި ހުރިހާ ދަތިކުރުމުގެ ފިޔަވަޅުތަކެއް އަޅާނެ ކަމަށް ވެސް އިންޑިއާ އިން ވަނީ ބުނެފަ އެވެ.\nއެ ހަމަލާގެ ޒިންމާ ނަގާފައިވަނީ ޕާކިސްތާނުގައި ހަރަކާތްތެރިވާ ހަނގުރާމަވެރިންގެ ޖަމިއްޔާއެއް ކަމަށްވާ "ޖާއިޝީ މުހައްމަދު" ޖަމާއަތުންނެވެ. އަދި ޕާކިސްތާނުން ވަނީ އެ ހަމަލާގައި އެ ގައުމުން ބައިވެރިވި ކަމަށް އިންޑިއާ އިން ބުނި ނަމަވެސް އެކަން ދޮގުކޮށް، އިންޑިއާ އަށް ލިބިފައިވާ ކަމަށް ބުނާ ހެކި ހާމަކުރުމަށް ގޮވާލާފަ އެވެ.\nއިންޑިއާ އިން ވަނީ ޕާކިސްތާނު ސަރުކާރުން އެ ޖަމާއަތަށް ރައްކާތެރިކަން ދެމުން އަންނަ ކަމަށް ވެސް ބުނެފަ އެވެ. އަދި ޕާކިސްތާނާ ދެކޮޅަށް އަޅާ ފިޔަވަޅުތަކުގެ އިތުރުން، އެ ޖަމާއަތުގެ ލީޑަރު މަސްއޫދު އަޒުހަރާ ދެކޮޅަށް ދަތިކުރުމުގެ ފިޔަވަޅު އަޅަން އިންޑިއާ އިން ވަނީ ގޮވާލާފަ އެވެ. އޭނާ އަކީ މިހާރު ވެސް އދ.ގެ ސެކިއުރިޓީ ކައުންސިލްގެ ޓެރަރިސްޓް ލިސްޓުގައި ހިމެނޭ މީހެކެވެ.\nޒަމާނުއްސުރެއް ހަމަނުޖެހުން ބޮޑު އިންޑިއާ-ޕާކިސްތާނުގެ ގުޅުން އިތުރަށް ހީނަރުވެފައިވާއިރު، ކަޝްމީރުގައި ދިން ހަމަލާ ރާއްޖޭން ވަނީ އެންމެ ހަރުކަށި އިބާރާތުން ކުށްވެރި ކޮށްފަ އެވެ. ނަމަވެސް އެ ހަމަލާ އާ ގުޅިގެން ރާއްޖޭން މިހާތަނަށް ޕާކިސްތާނާ ދެކޮޅަށް ނުވަތަ ޕާކިސްތާން-އިންޑިއާ މައްސަލާފައި އެއްވެސް އެއްޗެއް ނުބުނެ އެވެ.\nއިންޑިއާ އަކީ އަބަދުވެސް ޖައްސާލައިގެން އުލޭ ތިމަންނަމެން ވަރުގެ ބަޔަކު ނެތިގެން އުލޭބައެއް.


MTCC | Types Media Files\n02 Jan ނ. ވެލިދޫ ދޯނި އެހެލާ ސަރަޙައްދު ހެދުމުގެ މަޝްރޫޢުގެ އަމަލީ މަސައްކަތް ފެށުމަށް ޕްރޮޖެކްޓް ސައިޓް މޮބިލައިޒްކޮށްފި\nPosted at 15:16h in by Mohamed Shamooh0Comments\n28 Dec ކ. މާފުށީގައި އަލަށް އިތުރުކުރެވުނު ބިން ބްރިޖަކުން ގުޅާލުމުގެ މަޝްރޫޢުގައި ސޮއިކުރުމުގެ ރަސްމިއްޔާތު ބާއްވައިފި\nPosted at 21:32h in by Content Editor0Comments\nPress -Maafushi New Reclamation Connection Bridge...\n28 Dec ކ. މާފުށީ އަލަށް އިތުރުކުރެވުނު ބިން އަދި ޕިކްނިކް އައިލެންޑް ކައުންސިލާއި ހަވާލުކުރުމުގެ ރަސްމިއްޔާތު ބާއްވައިފި\nPosted at 21:30h in by Content Editor0Comments\nPress - Maafushi Reclamation and Picnic Island Reclamation...\n28 Oct The article published in “Dhiyares Online” on 28th October 2021 with respect to MTCC Plc is baseless and unfounded\nPosted at 20:45h in by Content Editor0Comments\nEnglish Press Release - Dhiyares Article (English)...\n28 Oct 28 އޮކްޓޯބަރ 2021 ވަނަ ދުވަހު ދިޔަރެސް ނޫހުން މި ކުންފުނި ބަދުނާމު ވާގޮތަށް ލިޔެފައިވާ ހަޤީޤަތާއި ޚިލާފު ޚަބަރާއި ގުޅޭ\nPosted at 20:00h in by Content Editor0Comments\nPress Article on Dhiyares News (Dhivehi)...\n25 Oct ވ. ރަކީދޫ ގޮނޑުދޮށް ހިމާޔަތް ކުރުމުގެ މަޝްރޫޢުގެ އަމަލީ މަސައްކަތް ފެށުމަށްޓަކައި ޕްރޮޖެކްޓް ސައިޓް މޮބިލައިޒްކޮށްފި\nPosted at 22:30h in by Content Editor0Comments\nPress Release - V. Rakeedhoo shore protection mobilization...\n23 Sep ތ. ބުރުނީ ގޮނޑުދޮށް ހިމާޔަތް ކުރުމުގެ މަޝްރޫޢު މިއަދު އެމްޓީސީސީއާއި ހަވާލުކޮށްފި\nPosted at 21:40h in by Content Editor0Comments\nPress -Th. Buruni Shore Protection Project...\n23 Sep ތ. ގާދިއްފުށީ ގޮނޑުދޮށް ހިމާޔަތް ކުރުމުގެ މަޝްރޫޢު މިއަދު އެމްޓީސީސީއާއި ހަވާލުކޮށްފި\nPosted at 21:38h in by Content Editor0Comments\nPress -Th. Gaadhifushi Shore Protection Project...\n29 Aug އެމްޓީސީސީގެ ރަސްމީ ހޮޓްލައިން ނަންބަރ 1650 ލޯންޗްކު ރުން\nPosted at 17:40h in by Content Editor0Comments\nPress - 1650 Launching...\n30 Apr Press Release – Annual Report 2020\nPosted at 13:57h in by ali.zain0Comments\nPress Release MTCC Annual Report 2020...\n01 Dec ސ. މަރަދޫ ބަނދަރުގެ ބޭރުތޮށި މަރާމާތު ކުރުމުގެ މަޝްރޫޢު ނިމިއްޖެ\nPosted at 07:23h in by Content Editor0Comments\n29 Nov ނ. ހެނބަދޫ ބަނދަރު ތަރައްޤީ ކުރުމުގެ މަޝްރޫޢު ނިމިއްޖެ\nPosted at 04:46h in by Content Editor0Comments\n15 Nov އެމްޓީސީސީގެ 2020 ވަނަ އަހަރުގެ ޚާއްސަގޮތުން ކުރާ ޢާންމު ޖަލްސާ ބާއްވައިފި\nPosted at 11:34h in by Content Editor0Comments\n10 Nov 1.1 ބިލިއަން ރުފިޔާގެ 10 މަޝްރޫޢުއެއް މިނިސްޓްރީ އޮފް ޕްލޭނިން އިން އެމްޓީސީސީ އާއި ހަވާލްކޮށްފި\nPosted at 11:38h in by Content Editor0Comments\n26 Oct އެމްޓީސީސީއިން އެކުންފުނީގެ 39 އަހަރުގެ ދިގު ތާރީޚްގައި މިހާތަނަށް އަހަރެއްގެ3ވަނަ ކުއާޓަރާއި ހަމައަށް ހޯދި އެންމެ ރަނގަޅު މާލީ ނަތީޖާއާއެކު 2020 ވަނަ އަހަރުގެ ތިންވަނަ ކުއާޓާގެ މާލީ ހިސާބުތައް ޢާންމުކޮށްފި\nPosted at 10:47h in by Content Editor0Comments\n21 Oct އެމްޓީސީސީން “މައިކްރޯސޮފްޓް ޑީ365” ލައިވްކޮށްފި\nPosted at 05:13h in by Content Editor0Comments\n07 Oct އެމްޓީސީސީގެ ބޮޑު ޑްރެޖަރު، މަހާ ޖައްރާފުގެ ފަޅުވެރިން އެކުގައި ދިވެހިންނަށް ބަދަލުކޮށްފިއެވެ.\nPosted at 13:41h in by Content Editor0Comments\n03 Oct ރ އަތޮޅު ދުވާފަރުގެ މަގުހެދުމުގެ މަޝްރޫޢުގެ ދެވަނަ ފިޔަވަހި ފަށައިފިއެވެ.\nPosted at 08:08h in by Content Editor0Comments\n28 Sep މާބޮޑަށްވެސް އަގުހެޔޮވެއްޖެ ކެންޕެއިން\nPosted at 08:54h in by Content Editor0Comments\n27 Sep އެމްޓީސީސީގެ 2019 ވަނަ އަހަރުގެ އަހަރީ ޢާންމު ޖަލްސާ ބާއްވައިފި\nPosted at 13:01h in by Content Editor0Comments\n17 Sep ކ. ތިލަފުށީގައި އެމްޓީސީސީން ހިންގާ ބޯޓު ޔާރޑުގެ މަސައްކަތް އަލުން އާންމު ރައްޔިތުންނަށް ހުޅުވާލުން\nPosted at 06:58h in by Content Editor0Comments\n17 Sep ރ. ވަންދޫ ބަނދަރު ތަރައްޤީ ކުރުމުގެ މަޝްރޫޢު ނިމިއްޖެ\nPosted at 06:23h in by Content Editor0Comments\n16 Sep ސ. މަރަދޫފޭދޫ، ސ. މަރަދޫ، އަދި ސ. ފޭދޫގެ ނަރުދަމާގެ ނިޒާމް ގާއިމްކުރުމުގެ މަޝްރޫޢުގެ މަސައްކަތުގެ ބޮޑު ބައެއް ނިމިއްޖެ\nPosted at 08:26h in by Content Editor0Comments\n14 Sep ” މާބޮޑަށްވެސް އަގުހެޔޮވެއްޖެ”\nPosted at 06:52h in by Content Editor0Comments\n10 Sep AGM Media Notice\n23 Aug ލ. މާބައިދޫގެ ބަނދަރުގެ އައު ނެރު ހެދުމުގެ މަޝްރޫޢު ނިމިއްޖެ\nPosted at 05:25h in by Content Editor0Comments\n11 Aug ގދ. ތިނަދޫ އައިސް ޕްލާންޓް ސަރަޙައްދުގެ އެއްގަމުތޮށި ލުމުގެ މަޝްރޫޢު ނިމިއްޖެ\n06 Aug މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ ޕލކ އިން އައިއެސްއޯ 9001:2015 ކޮލިޓީ މެނޭޖްމަންޓް ސިސްޓަމް ސަރޓިފިކޭޝަން ހާސިލް ކޮށްފި\nPosted at 07:29h in by Content Editor0Comments\n04 Aug ވ. ފެލިދޫ ބަނދަރު ތަރައްޤީ ކުރުމުގެ މަޝްެރޫޢު ނިމިއްޖެ\nPosted at 05:55h in by Content Editor0Comments\n28 Jul ނ. ފޮއްދޫ ގޮނޑުދޮއް ހިމާޔަތް ކުރުމުގެ މަޝްރޫޢު ނިމިއްޖެ\nPosted at 07:49h in by Content Editor0Comments\n02 Jul MTCC Completes3Projects Undertaken to Develop G. Dh. Maavarulu Airport and Harbour\nPosted at 03:17h in by Content Editor0Comments\n15 Jun ދިޔަރެސް އޮންލައިން ނޫހުގައި މިކުންފުންޏާއި މިކުންފުނީގެ މުވައްޒަފުން ބަދުނާމުވާ ގޮތަށް ޝާއިޢުކޮށްފައިވާ ހަޤީޤަތާއި ޚިލާފު ޚަބަރާއި ބެހޭ\nPosted at 12:32h in by Content Editor0Comments\n18 Mar ކޮވިޑް-19 ފެތުރުން ކުޑަކުރުމަށް އެމްޓީސީސީގެ ޓްރާންސްޕޯޓް ސަރވިސަސްއިން މިހާރު އަޅާފައިވާ ރައްކާތެރިކަމުގެ ފިޔަވަޅުތަށް\nPosted at 07:28h in by Content Editor0Comments\n01 Mar MTCC Contracted to Design and Construct S. Hulhudhoo Harbor\nPosted at 12:09h in by Content Editor0Comments\n1-3-20 MTCC contracted to design and construct S. Hulhudhoo harbor...\n25 Feb MTCC contracted for N. Fohdhoo coastal protection works\nPosted at 11:57h in by Content Editor0Comments\n21 Jan MTCC contracted to construct Dh. Meedhoo harbor\nPosted at 09:47h in by Content Editor0Comments\n21-01-20 MTCC contracted to construct Dh. Meedhoo harbor...\n29 Dec MTCC contracted to upgrade Sh. Feydhoo harbor\n29 Dec MTCC contracted to construct K. Himmafushi Harbor Phase 2\n29 Dec MTCC contracted to upgrade Sh. Foakaidhoo harbor\nPosted at 11:08h in by admin0Comments\n29 Dec MTCC contracted to upgrade A Dh. Hangnaameedhoo harbor\nPosted at 11:07h in by admin0Comments\n25 Dec ކ. މާފުށި ބިންހިއްކުމުގެ މަޝްރޫޢުގެ ޢަމަލީ މަސައްކަތް ފަށައިފި\nPosted at 14:36h in by admin0Comments\n19 Dec MTCC contracted to upgrade L. Isdhoo harbor\nPosted at 05:42h in by admin0Comments\n11 Dec Th. Madifushi breakwater construction project completed\nPosted at 10:06h in by Content Editor0Comments\n11-12-19 Th. Madifushi breakwater construction project completed...\n10 Dec “ކަށަވަރު ޕްރޮމޯ”\nPosted at 10:04h in by Content Editor0Comments\n10-12-19 ކަށަވަރު ޕްރޮމޯ...\n10 Dec MTCC contracted for harbor construction of seven islands\n10-12-19 MTCC contracted for harbor construction of seven islands...\n27 Nov MTCC contracted to procure compactor for Thilafushi landfill\nPosted at 10:01h in by Content Editor0Comments\n27-11-19 MTCC contracted to procure compactor for Thilafushi landfill...\n21 Nov ގއ އަތޮޅުގައި “ޔަންމާ ސާވިސް ކެމްޕެއިން” ފަށައިފި\nPosted at 09:58h in by Content Editor0Comments\n21-11-19 ގއ އަތޮޅުގައި ޔަންމާ ސާރވިސް ކެމްޕެއިން ފަށައިފި...\n21 Nov MTCC contracted for Thilafushi Harbor Rehabilitation project\nPosted at 09:56h in by Content Editor0Comments\n21-11-19 MTCC contracted for Thilafushi Harbor Rehabilitation project...\n17 Nov ސ. މަރަދޫ ބަނދަރުގެ ބޭރު ތޮށި ހެދުމުގެ މަޝްރޫޢު، ސީ.އީ.އޯ އިފްތިތާޙު ކޮށްދެއްވައިފި\nPosted at 09:53h in by Content Editor0Comments\n17-11-19 ސ. މަރަދޫ ބޭރު ތޮށި ހެދުމުގެ މަޝްރޫޢު، ސީ.އީ.އޯ އިފްތިތާޙު ކޮށްދެއްވައިފި...\n15 Nov މ. ވޭވަށް ބަނދަރު ހެދުމުގެ މަޝްރޫޢު މޮބިލައިޒްކޮށްފި\nPosted at 09:51h in by Content Editor0Comments\n15-11-19 މ. ވޭވަށް ބަނދަރު ހެދުމުގެ މަޝްރޫޢު މޮބިލައިޒްކޮށްފި...\n12 Nov ބ.ފެހެންދޫ ބަނދަރު ހެދުމުގެ މަޝްރޫޢު މޮބިލައިޒްކޮށްފި\n12-11-19 ބ.ފެހެންދޫ ބަނދަރު ހެދުމުގެ މަޝްރޫޢު މޮބިލައިޒްކޮށްފި...\n07 Nov ބ. ފުޅަދޫ ބަނދަރު ހެދުމުގެ މަޝްރޫޢު މޮބިލައިޒްކޮށްފި\nPosted at 09:44h in by Content Editor0Comments\n7-11-19 ބ. ފުޅަދޫ ބަނދަރު ހެދުމުގެ މަޝްރޫޢު މޮބިލައިޒްކޮށްފި...\n05 Nov ލ. މާބައިދޫ ބަނދަރު ހެދުމުގެ މަޝްރޫޢު މޮބިލައިޒްކޮށްފި\nPosted at 09:43h in by Content Editor0Comments\n5-11-19 ލ. މާބައިދޫ ބަނދަރު ހެދުމުގެ މަޝްރޫޢު މި މަސްތެރޭ މޮބިލައިޒްކޮށްފި...\n04 Nov ސ. މަރަދޫ ބަނދަރުގެ ބްރޭކްވޯޓަރ ހެދުމުގެ މަޝްރޫޢުގެ އަމަލީ މަސައްކަތް ފަށައިފި\nPosted at 09:40h in by Content Editor0Comments\n4-11-19 ސ. މަރަދޫ ބަނދަރުގެ ބޭރު ތޮށި ޖެހުމުގެ ަމަލީ މަސައްކަތް ފަށައިފި...\n30 Oct MTCC Contracted To Upgrade S. Hulhumeedhoo Harbor\nPosted at 09:38h in by Content Editor0Comments\n30-10-19 MTCC Contracted To Upgrade S. Hulhumeedhoo Harbor...\n26 Oct ޏ. ފުވައްމުލަކު ނައިބު ތުއްތު ހިނގުމުގައި ތާރު އެޅުމުގެ މަސައްކަތް ފަށައިފި\nPosted at 09:36h in by Content Editor0Comments\n26-10-19 MTCC BeginsTarring of Naibu Thuthu Hingun in Gn. Fuvahmulah...\n20 Oct Quay Wall Block Installation For AA. Himendhoo Harbor Construction Project Completed\nPosted at 09:35h in by Content Editor0Comments\n20-10-18 Quay Wall Block Installation For AA. Himendhoo Harbor Construction Project Completed...\n16 Oct Design and Construction of Harbour Upgrade in S. Meedhoo Project Mobilized\nPosted at 09:34h in by Content Editor0Comments\n16-10-2019 - Design and Construction of Harbour Upgrade in S. Meedhoo Project Mobilized...\n14 Oct M. Naalaafushi breakwater construction project completed\nPosted at 09:33h in by Content Editor0Comments\n14-10-2019 - M. Naalaafushi breakwater construction project completed...\n08 Oct MTCC contracted for New Centara Resort, Maldives: Reclamation of Three Islands Project\nPosted at 09:30h in by Content Editor0Comments\n8-10-2019 - MTCC contracted for New Centara Resort, Maldives - Reclamation of Three Islands Project...\n07 Oct ދުނިޔޭގެ ކަސްޓަމަރ ސާރވިސް ފާހަގަކުރާ ހަފްތާއާއި ގުޅުވައިގެން އެމްޓީސީސީއިން “ހިނިތުންވުމާއެކު” ގެ ނަމުގައި ކެމްޕެއިނެއް ފަށައިފި.\nPosted at 09:12h in by Content Editor0Comments\n07.10.2019 - Smile campaign...\n02 Oct MTCC contracted to carry out EIA and design of Th. Hirilandhoo and L. Maavah reclamation projects\n02 Oct MTCC contracted to carry out EIA and design of A.a Ukulhas and A.a Bodufolhudhoo reclamation projects\n01 Oct Th. Madifushi harbor construction project completed\n01 Oct MTCC contracted for the design and construction of V. Rakeedhoo harbor\n01 Oct MTCC contracted for the design and construction of Th. Guraidhoo harbor\nPosted at 09:53h in by admin0Comments\n26 Sep MTCC contracted to construct N. Miladhoo harbour\nPosted at 09:06h in by Content Editor0Comments\n26-9-2019 MTCC contracted to construct N.Miladhoo harbor...\n26 Sep MTCC contracted for the design and construction of L. Maavah harbor\nPosted at 08:58h in by Content Editor0Comments\n26-9-19 MTCC contracted for the design and construction of L. Maavah harbor...\n24 Sep MTCC contracted to upgrade H.Dh Hanimaadhoo harbor\nPosted at 08:57h in by Content Editor0Comments\n24-9-2019 MTCC contracted to upgrade H.Dh Hanimaadhoo harbor...\n23 Sep MTCC contracted for sub-base construction of football pitches for three islands\nPosted at 08:55h in by Content Editor0Comments\n23-9-2019 - MTCC contracted for sub-base construction of football pitches for three islands...\n16 Sep ހއ. ކެލާ އަދި ނ. ހެނބަދޫ ބަނދަރު ހެދުމުގެ މަޝްރޫޢު މިމަސްތެރޭގައި މޮބިލައިޒްކޮށްފި\n16-9-2019 - Ha. Kelaa and N. Henbadhoo harbour development sites mobilized...\n12 Sep MTCC contracted to establish water and sewerage systems at Th. Gaadhiffushi\nPosted at 08:53h in by Content Editor0Comments\n12-9-2019 - MTCC contracted to establish water and sewerage systems at Th. Gaadhiffushi...\n11 Sep MTCC contracted for sub-base construction of football pitches for seven islands\nPosted at 08:50h in by Content Editor0Comments\n11-9-2019 MTCC contracted for sub-base construction of football pitches for seven islands...\n05 Sep MTCC contracted for V. Felidhoo harbor expansion\nPosted at 05:24h in by Content Editor0Comments\n5-9-2019 - MTCC contracted for V. Felidhoo harbour expansion...\n05 Sep MTCC contracted for AA. Rasdhoo coastal protection\nPosted at 04:28h in by Content Editor0Comments\n5-9-2019 - MTCC contracted for AA. Rasdhoo coastal protection...\n04 Sep MTCC contracted for construction of Dhoonidhoo harbor and shore protection\nPosted at 04:15h in by Content Editor0Comments\n04-09-2019 MTCC contracted for construction of Dhoonidhoo harbor and shore protection...\n29 Aug ހިޔާ މަޝްރޫޢުގެ ދަށުން އެމްޓީސީސީ މުވަށްޒަފުންނަށް އަމާޒުކޮށް އިމާރާތްކުރުމަށް ހަމަޖެހިފައިވާ ދެ ޓަވަރުގެ ތެރެއިން ‘ޓަވަރ ބީ’ ގެ ފައުންޑޭޝަން އަޅައިފި\nPosted at 05:16h in by Content Editor0Comments\n29-8-19 Foundation Laid For 'Hiyaa' Housing Project Tower B...\n28 Aug MTCC contracted to upgrade M. Veyvah harbor\nPosted at 05:18h in by Content Editor0Comments\nMTCC contracted to upgrade M. Veyvah harbor...\n28 Aug MTCC contracted to survey and design R. Angolhitheem harbor\nPosted at 05:17h in by Content Editor0Comments\nMTCC contracted to survey and design R. Angolhitheem harbor...\n28 Aug MTCC contracted for land reclamation at K. Guraidhoo\nPosted at 05:14h in by Content Editor0Comments\n28-8-2019 - MTCC contracted for land reclamation at K. Guraidhoo...\n28 Aug MTCC contracted to construct H. Dh. Nehlaidhoo harbor\nPosted at 05:12h in by Content Editor0Comments\n28-08-2019 - MTCC contracted to construct H. Dh. Nehlaidhoo harbor...\n26 Aug MTCC contracted to construct R. Madduvari harbor\nPosted at 04:45h in by Content Editor0Comments\n26-8-2019 - MTCC contracted to construct R. Madduvari harbor...\n26 Aug MTCC contracted to construct Ha. Ihavandhoo harbor\nPosted at 04:43h in by Content Editor0Comments\n26-8-2019 - MTCC contracted to construct Ha. Ihavandhoo harbor...\n22 Aug MTCC contracted for sub-base construction of Th. Vilufushi football pitch\nPosted at 04:41h in by Content Editor0Comments\n22-8-2019 - MTCC contracted for sub-base construction of Th. Vilufushi football pitch...\n19 Aug ިފާފު އަތޮޅުގައި އާންމު ފެރީގެ ޚިދުމަތް ތަޢާރަފުކޮށްފ\nPosted at 04:31h in by Content Editor0Comments\n19-08-2019 Mtcc commences ferry service to Faafu Atoll...\n05 Aug MTCC contracted to construct Sh. Komandoo harbor\nPosted at 04:24h in by Content Editor0Comments\n5-8-19 MTCC contracted to construct Sh. Komandoo harbor...\n05 Aug MTCC contracted to construct L. Maabaidhoo harbor\nPosted at 04:22h in by Content Editor0Comments\n5-8-19 MTCC Contracted to Construct L. Maabaidhoo Harbor...\n04 Aug ހއ. އަދި ހދ. އަތޮޅުގައި ދެމުންގެންދާ ސްޕީޑް ފެރީގެ ޚިދުމަތަށް އިތުރު ރޫޓްއެއް ފައްޓައި، ޚިދުމަތް ފުޅާކޮށްފި\nPosted at 04:21h in by Content Editor0Comments\n4-08-2019 MTCC expands speed ferry services across Ha. and HDh. Atoll...\n04 Aug އެމްޓީސީސީއިން ދ. އަތޮޅުގެ ރަށްތަކަށް އާންމު ފެރީގެ ޚިދުމަތް ފޯރުކޮށްދިނުމަށް ފައްޓައިފި\n4-08-2019 MTCC commences ferry service to Dhaalu Atoll...\n01 Aug MTCC contracted to design and construct G.Dh. Thinadhoo T-Jetty\nPosted at 09:51h in by admin0Comments\n30 Jul ހިޔާ މަޝްރޫޢުގެ ދަށުން އެމްޓީސީސީ މުވައްޒަފުންނަށް އަމާޒުކޮށް އިމާރާތްކުރުމަށް ހަމަޖެހިފައިވާ ދެ ޓަވަރުގެ ތެރެއިން ‘ޓަވަރ އޭ’ގެ ފައުންޑޭޝަން އަޅައިފި\nPosted at 04:06h in by Content Editor0Comments\n30-7-19 Foundation Laid For 'Hiyaa' Housing Project...\n29 Jul އެމްޓީސީސީ މުވައްޒަފުންނަށް ޙާއްސަ ފްލެޓްތަކުގެ މަޝްރޫޢުގެ “ޓަވަރ އޭ” ގެ ފައުންޑޭޝަން މިއަދު އަޅައިފި\nPosted at 04:05h in by Content Editor0Comments\n29-7-19 MTCC has Built the Foundation of Hiyaa Project Tower A...


SunOnline: Kudhi adhi medhu fantheege viyafaari ah haassa SME imaaraathuge bingaa alhaifi\nސްމޯލް އެންޑް މީޑިއަމް އެންޓަޕްރައިސް (އެސްއެމްއީ)ގެ އިމާރާތުގެ ބިންގާ އެޅުމުގެ ރަސްމިއްޔާތުގެ ތެރެއިން--- ސަން ފޮޓޯ/ ފަޔާޒު މޫސާ\nކުދި އަދި މެދު ފަންތީގެ ވިޔަފާރިއަށް ހާއްސަ އެސްއެމްއީ އިމާރާތުގެ ބިންގާ އަޅާއިފި\n8 މަސް2ހަފްތާ ކުރިން - 11 އޮކްޓޯބަރ 2017 4\nކުދި އަދި މެދު ފަންތީގެ ވިޔަފާރިއަށް އިންގިލާބީ ބަދަލެއް ގެނުވާނެ ސްމޯލް އެންޑް މީޑިއަމް އެންޓަޕްރައިސް (އެސްއެމްއީ) ޕާކުގެ ބިންގާ އަޅައިފި އެވެ.\nހުޅުމާލޭގައި އެ އިމާރަތުގެ ބިންގާ އަޅުއްވާދެއްވީ ފަތުރުވެރިކަމާ ބެހޭ ވަޒީރު މޫސާ ޒަމީރު އަދި އިގްތިސާދާބެހޭ ވަޒީރު މުހައްމަދު ސައީދެވެ.\nހުޅުމާލޭގައި ހަ ބުރިއަށް ތަރައްގީ ކުރާ އެ އިމާރާތަކީ ކުދި ވިޔަފާރި ތަރައްގީ ކުރުމަށް އުފައްދާފައިވާ، ބިޒްނަސް ސާވިސް ކޯޕަރޭޝަން (ބީސީސީ) އަދި ހައުސިން ޑިވްލޮޕްމަންޓް ކޯޕަރޭޝަން (އެޗްޑީއެފްސީ) ގުޅިގެން ހިންގާ މަޝްރުއުއެކެވެ.\nދައުލަތުގެ ބަޖެޓުން ގާތްގަނޑަކަށް 30 މިލިއަން ރުފިޔާ ހަރަދުކޮށްގެން ހަދާ އެ އިމާރާތުގައި އެއްފަހަރާ 120 ވިޔަފާރީގެ މަސައްކަތް ކުރެވޭނެއެވެ. އަންނަ ޖޫން މަހު އެ އިމާރާތުގެ މަސައްކަތް ނިމި ބޭނުން ކުރަން ފެށާއިރު އިމާރާތުގައި "ސޮފްޓް ޓޯއިސް" ކާރުހާނާއެއްގެ އިތުރުން ތަފާތު ސާމާނު އުފެއްދޭން ވަސީލަތްތައް ގާއިމު ކުރުމަށް ވަނީ ހަމަޖެހިފައެވެ.\nރައީސް އަބްދުﷲ ޔާމީން އަބްދުލް ގައްޔޫމްގެ ސީދާ އިސްނެންގެވުމުގެ ދަށުން ކުރިއަށް ގެންދާ މަޝްރުއުއުއާ ގުޅޭ ގޮތުން މިނިސްޓަރު ސައީދު ވިދާޅުވީ އެ އިމާރާތުގެ ސަބަބުން ކުދި އަދި މެދު ފަންތީގެ ވިޔަފާރިތަކަށް އިންގިލާބީ ބަދަލުތަކެއް އަންނާނެ ކަމަށެވެ. އަދި ގިނަ ޒުވާނުންތަކެއް ވިޔަފާރި ކުރުމުގެ ފިކުރު ގެންގުޅޭ އިރު އެ ޒުވާނުންނަށް ފަހި ވަމުންދާ މިކަހަލަ ފުރުޞަތުތަކުގެ ސަބަބުން ވިޔަފާރީގެ މައި ތަނަކަށް ރާއްޖެ ވެގެންދާނެ ކަމަށެވެ.\n"މި އިމާރާތުގައި ހުންނާނެ ފެކްޓްރީތައް، މި އިމާރާތް ވެގެންދާނީ އައިޓީ ދާއިރާއަށް ބޮޑެތި ބަދަލުތަކެއް ގެނުވާނެ ތަނަކަށް. އެޕް އެއްޗިސް ހެދޭ ވަސީލަތްތައް މިތާ ގާއިމު ކުރެވޭނެ. މި ތަނުގެ ސަބަބުން ރާއްޖޭގެ މެދު އަދި ކުދި ވިޔަފާރިތަކަށް ބޮޑު ކުރިއެރުމެއް ލިބިގެންދާނެ،" ސައީޑު ވިދާޅުވިއެވެ.\nއެ ރަސްމިއްޔާތުގައި ވާހަކަފުޅު ދައްކަވަމުން ޓުއަރިޒަމް މިނިސްޓަރު ޒަމީރު ވަނީ ހުޅުލޭ އެއާޕޯޓް ތަރައްގީވެގެން ދިޔުމާ އެކު އޭގެ ސަބަބަބުން އަންނާނެ ވިޔަފާރީގެ ފުރުޞަތުތަކުގެ ވާހަކަ ފާހަގަ ކުރައްވާފަ އެވެ. އަދި ވިދާޅުވީ އަލަށް ތަރައްގީ ކުރެވޭ އިމާރާތުގެ ސަބަބުން މާލޭ ސަރަހައްދަށް ބޮޑެތި ފައިދާތަކެއް ލިބިގެންދާނެ ކަމަށެވެ.\nކުދި އަދި މެދު ފަންތީގެ ވިޔަފާރިތަކަށް ހާއްސަ އިމާރާތެއްގެ މަސައްކަތް ކުރިއަށްދާއިރު އިކޮނޮމިކް މިނިސްޓްރީން ދަނީ ޒުވާން ވިޔަފާރިތަކަށް ހާއްސަކޮށްގެން ލޯނު ވެސް ދޫކުރަމުންނެވެ.\nވިޔަފާރި ހުޅުމާލެ އިކޮނޮމިކް މިނިސްޓްރީ ޒުވާނުން އިކޮނޮމިކް މިނިސްޓަރު މުހައްމަދު ސައީދު މިނިސްޓަރު މޫސާ ޒަމީރު ކުދި އަދި މެދުފަންތީގެ ވިޔަފާރި\nހިލޭ ސާބަހަށް މަސައްކަތްކުރާ ޖަމިއްޔާތަކުގެ ވެބްސައިޓްތަކަށް ހިލޭ ވަދެވޭނެ ގޮތް އުރީދޫއިން ހަދަނީ 14 ގަޑި 43 މިނެޓް ކުރިން\nރާއްޖެ އަށް ކާޑުގެ ދަތިކަން ކުރިމައްޗެއް ނުވާނެ: އެސްޓީއޯ 18 ގަޑި 32 މިނެޓް ކުރިން\nލިންކް ސާވްގެ މައި ޝޯރޫމް ރޭގަނޑުވެސް ހުޅުވަނީ 19 ގަޑި 32 މިނެޓް ކުރިން\nގަމާއި ސައުތު އެފްރިކާ އާ ދެމެދު ސީދާ ދަތުރުތައް ފަށަނީ 21 ގަޑި 30 މިނެޓް ކުރިން\nއިންޑިއާއިން ރާއްޖެއަށް އެތެރެކުރާ ކާޑުގެ ކޯޓާ ކުޑަކޮށްފި 21 ގަޑި 27 މިނެޓް ކުރިން


ނިއުކްލިއަ ހަތަކައަށް ހަދަންވީ ގޮތެއް ނޭނގުނު: ސާބިއާ\nސާބިއާގެ ރައީސް އެލެގްސެންދަރު ވޫޗިޗް: ވިދާޅުވީ ނިއުލްކިއާ މެދު ގޮތެއް ނިންމަން ޖެހޭ ކަމަށް\nއިނގިރޭސިވިލާތުގެ ގްލާސްގޯގައި ކުރިއަށްދާ އދ. ގެ މޫސުމާބެހޭ ސަމިޓް، ކޮޕް26 ގައި ތަގުރީރު ކުރައްވަމުން ސާބިއާގެ ރައީސް އެލެގްސެންދަރު ވޫޗިޗް ވިދާޅުވި ގޮތުގައި ފެހި އިންތިގާލީ މަރުހަލާއަކަށް ގައުމުތަކުން ބަހުސް ކުރަމުން ގެންދާއިރު އެންމެ މުހިންމު ސުވާލު އަދި ވެސް އޮތީ ޖަވާބެއް ނުލިބެ އެވެ.\nވޫޗިޗް ވިދާޅުވީ ނިއުކްލިއާ ހަކަތައާ މެދު އަމަލު ކުރެވޭނެ ގޮތެއް އެއްވެސް ބޭފުޅަކު ވިދާޅު ނުވާ ކަމަށެވެ.\nމޫސުމަށް އަންނަ ނޭދެވޭ ބަދަލުތަކާ ދެކޮޅަށް ކުރާ މަސައްކަތުގައި ހުސް ވައުދުތަކެއް ވުމުގެ ބަދަލުގައި އަމަލުން ކަންކޮށް ދެއްކުމަށް ދުނިޔޭގެ ލީޑަރުންނަށް ވަނީ ޕްރެޝަރު ބޮޑުވެފަ އެވެ. ގައުމުތަކުން އެއްވެ ބޮޑުން ހުސް އަނގަތަޅައި ވަޑައިގަަތުމުން ހެޔޮ ބަދަލެއް ގެނެވުނީ ނޫން ކަމަށް އެކްޓިވިސްޓުން ބުނެ އެވެ.\nވޫޗިޗް ވިދާޅުވި ގޮތުގައި ގްލާސްގޯގައި އޮތީ ހުސް ސުވާލެވެ. އޭނާ ވިދާޅުވީ އެއްމެ އާދައިގެ މީހަކަށް ވެސް ސުވާލު ކުރަން އެނގޭ ކަމަށާއި މަގާމާ ހަވާލުވެ ވަޑައިގެން ހުރިހާ ބޭފުޅުން އެއްމަޖިލީހެއްގައި ސައްލާ ކުރައްވަނީ އާންމުގެ ސުވާލުތަކަށް ޖަވާބެއް ހޯއްދެވުމަށް ކަމަށެވެ.\nކޮޕް26އަށް ފަހު ގައުމަށް ވަޑައިގަތުމުން އާންމު ސުވާލު ކުރާނެ ކަމަށް ވޫޗިޗް ވިދާޅުވި އެވެ. އެކަމަކު އެނބުރި ހުސްއަތާ ވަޑައިގަތުމުން ޖެހުނީ ކޮންތާކުތޯ އޭނާ ސުވާލުކުރެއްވި އެވެ. ވޫޗިޗް ވިދާޅުވީ ފެހި އިންތިގާލީ މަރުހަލާގައި ނިއުކްލިއާ ހަކަތަ ބޭނުން ކުރާނެ ގޮތުގެ ހަގީގީ އަދި ރަނގަޅު ޖަވާބެއް އަދިވެސް ދުނިޔެއަށް ނުލިބޭ ކަމަށެވެ.\nއޭނާ ވިދާޅުވީ ގުދުރަތީ ގޭހާ މެދު ގައުމުތަކުން އަމަލު ކުރަން ވަކި ގޮތަކަށް އެއްބަހެއް ނުވެ އެވެ. ނިއުކްލިއާ ހަކަތަ ބޭނުންކުރުން ހުއްޓާލާނީތޯ ނުވަތަ ނިއުކްލިއާ ޕްލާންޓްތައް ބަންދުކުރާނީތޯ ފަދަ ސުވާލުތަކަށް ޖަވާބެއް އޮންނަން ޖެހޭ ކަމަށް ވެސް އޭނާ ވިދާޅުވި އެވެ.


ދަނގެތީ އަންހެނުންގެ ކޮމެޓީން ރަށުގެ ފިނި މައިޒާންތައް ފަޅުފިލުވާލައިފި |\nދަނގެތީ އަންހެނުންގެ ކޮމެޓީން ރަށުގެ ފިނި މައިޒާންތައް ފަޅުފިލުވާލައިފި\nއދ. ދަނގެތީ ރައްޔިތުން ހިތްފަސޭހަ ކޮށްކުމަށް ނުކުމެއުޅޭ ސަރަހައްދު ތަކުގައި އެރަށުގެ އަންހެނުންގެ ކޮމެޓީން ޖޯއްޔާއި އުނދޯލި ބަހައްޓައިދީފި އެވެ.\nދަނގެތީ އަންހެނުންގެ ކޮމެޓީ އިން ރަށުގެ އެކި ސަރަހައްދު ތަކުގައި ބެހެއްޓި ޖޯއްޔާއި އުނދޯލި ދަނގެތީ ކައުންސިލާ ރަސްމީކޮށް ހަވާލުކުރީ މިމަހުގެ2ވީ ހޮނިހިރު ދުވަހުއެވެ. އެގޮތުން 36 އުނދޯއްޏާއި 16ޖޯލީގެ 8ސެޓް ޖޯލި ވަނީ އަންހެނުންގެ ކޮމެޓީގެ ފަރާތުން ރަށުގެ އެކި ތަންތާ ބަހައްޓަދީފައެވެ.\nމި މަސައްކަތް ކާމިޔާބުކަމާއެކު ކުރުމަށް ރަށުގެ އެކިއެކި ފަރާތްތަކުން ހާއްސަކޮށް ފިރިހެން ބޭފުޅުންގެ ފަރާތުން ލިބުނު އެއްބާރުލުން ދަނގެތީ އަންހެނުންގެ ކޮމެޓީން ޝުކުރުވެރިކަމާއެކު ފާހަގަކުރިއެވެ.\nދަނގެތީ އަންހެނުންގެ ކޮމެޓީ ފާހަގަކުރެވެނީ މިފަދަ އިޖްތިމާޢީ މުހިންމު ކަންކަމުގައި އިސްނަގާ ކޮމެޓީއެއްގެ ގޮތުގައެވެ. އެގޮތުން އެކޮމިޓީގެ ފަރާތުން މީގެކުރިން ވަނީ ރަށު ކައުންސިލާ ގުޅިގެން ރަށުގެ ތުނޑީ ސަރަހައްދުވެސް އުނދޯއްޔާއި ޖޯލިން ފަޅުފިލުވާލަދީފަ އެވެ. މީގެއިތުރުން ކޮމެޓީގެ އާމްދަނީ އިތުރުކޮށް ރަށުގެ ތަރައްޤީއަށް ކުރަން ހުރި ކަންކަން ކުރުމަށް މަގުފަހި ކުރުންމުގެ ގޮތުން ފެނުގައި ގަސްއިންދުމާއި ރަށުގެ ރައްޔިތުންގެ ރުއްތައް ބެލެހެއްޓުން މިހާރު ކުރިއަށްގެންދަނީ އެކޮމެޓީގެ ފަރާތުންނެވެ.\nދަނގެތީ ކައުންސިލުން ވަނީ ރަންގަލި ރިޒޯޓުން ކައުންސިލަށް ހަދިޔާކުރައްވާފައިވާ 02 ހައިޑުރޮޕޯނިކްސް ސިސްޓަމް، ރަށުގެ އަންހެނުންގެ ކޮމެޓީގެ އާމްދަނީ އިތުރު ކުރުމަށް މަގުފަހި ކުރުމަށްޓަކައި، ކޮމެޓީ އާ ހަވާލުކޮށްފަ އެވެ. އަދި މީގެ އިތުރުން ރައްޔިތުންގެ ރުއްތައް ބެލެހެއްޓުމާއި އެ ރުއްތަކުން ލިބޭ ތަކެތި ވިއްކައިގެ އާމްދަނީ ހޯދުމުގެ ފުރުސަތުވެސް ރަށުގެ ކައުންސިލްގެ ފަރާތުން އެ ކޮމިޓީއަށް ވަނީ ފަހިކޮށްދީފައެވެ. އެހެންކަމުން އެ ކޮމިޓީން މަހަކު2ދުވަހު ކާށި ހޮވައި، ހެޔޮ އަގުގައި ރައްޔިތުންނައް ކާށި ލިބޭނެ ގޮތް ވަނީ ހަމަޖައްސާފައެވެ.


Kuda kujjakah jinsee goanaa kuri dhon bappa aku 15 aharah jalah lumah hukum kohffi\nކުޑަކުއްޖަކަށް ޖިންސީ ގޯނާކުރި ދޮންބައްޕައަކު 15 އަހަރަށް ޖަލަށްލުމަށް ހުކުމްކޮށްފި\nރާއްޖޭގެ ރަށެއްގައި ކުޑަ އަންހެންކުއްޖަކަށް ޖިންސީ ގޯނާކުރި ދޮންބައްޕައަކު 15 އަހަރަށް ޖަލަށްލުމަށް ހައިކޯޓުން ހުކުމްކޮށްފިއެވެ.\nދައުލަތުގެ ފަރާތުން މި މައްސަލަ އިސްތިއުނާފްކޮށްފައިވަނީ ދޮން ބައްޕަގެ މައްޗަށް އެ ކުށް ސާބިތުވާ ވަރަށް ހެކި ލިބިފައިނުވާތީ، ކުށް ސާބިތުނުވާކަމަށް މެޖިސްޓްރޭޓް ކޯޓުން ނިންމުމުންނެވެ. މި މައްސަލައިގައި އެ ފިރިހެންމީހާގެ މައްޗަށް އުފުލާފައިވަނީ އިތުބާރުކުރެވޭ މަގާމެއްގައި ހުރެ ކުޑަކުއްޖަކާއި މެދު ޖިންސީ އަމަލެއް ހިންގުމުގެ ކުށުގެ ދައުވާއެވެ.\n2017 ވަނަ އަހަރު މެޖިސްޓްރޭޓް ކޯޓުން ނިންމި މި ނިންމުމަކީ ޝަރުއީ އަދި ގާނޫނީ ހަމަތަކާއި އެއްގޮތްނުވާ ގަޟިއްޔާއެއްކަމަށްބުނެ، ޕްރޮސެކިއުޓަރ ޖެނެރަލްގެ އޮފީހުގެ ފަރާތުން ވަނީ އެ ގަޟިއްޔާ އިސްތިއުނާފް ކުރުމަށް ހައިކޯޓަށް ހުށައަޅާފައެވެ.\nމި މައްސަލަ ބެއްލެވި ހައިކޯޓުގެ ތިން ފަނޑިޔާރުންގެ ބެންޗުން ބުނެފައިވަނީ ދޮންބައްޕަގެ މައްޗަށް ޕީޖީން އުފުލާފައިވާ އިތުބާރުކުރެވޭ މަގާމެއްގައި ހުރެ ކުޑަކުއްޖަކާއި މެދު ޖިންސީ އަމަލެއް ހިންގުމުގެ ކުށުގެ ދައުވާ، ގާނޫނު އަސާސީގެ 51ވަނަ މާއްދާގެ އ ގައި ބަޔާންކުރާ އެކަށީގެންވާ މިންވަރެއްގެ ޝައްކެއްނެތި ޝަރީއަތަށް ސާބިތުވާކަމަށް ކަނޑައަޅާކަމަށެވެ. އަދި އެ ކުށުގެ އަދަބެއްގެ ގޮތުން އެމީހާ 15 އަހަރަށް ޖަލަށްލުމަށްވެސް ފަނޑިޔާރުންގެ އިއްތިފާގުން ވަނީ ހުކުމްކޮށްފައެވެ.\nމ މައްސަލަ ބެއްލެވީ ފަނޑިޔާރު މުހައްމަދު ނިޔާޒް، ފަނޑިޔާރު ޝުއައިބު ހުސައިން ޒަކަރިއްޔާ އަދި ފަނޑިޔާރު އަބްދުއްރައޫފް އިބްރާހިމެވެ.\nފަތުރުވެރިކަމުގެ ދުވަސް މިއަހަރު ފާހަގަކުރަނީ އައްޑޫ ސިޓީގައި28 hours ago\nއެމްއެންޔޫއިން ޑރ.ޢިޔާޒް ސަސްޕެންޑްކޮށްފި28 hours ago\nޚާއްޞަ އެހީއަށް ބޭނުންވާ ކުއްޖަކު މޫދަށް ވެއްޓި ނިޔާވެއްޖެ08 hours ago\nލައިވް ކަވަރޭޖް: މުޒާހަރާގެ ބައިވެރިން ގްރީން ޒޯނުން ފަހަތަށް ޖެއްސުމުގެ މަސައްކަތް ފުލުހުން ފަށައިފި213 hours ago\nއިދިކޮޅު ކޯލިޝަންގެ މަގޭ ފުލެޓު ކޮބާ އިހުތިޖާޖު ފަށައިފި013 hours ago\nމަސްތުވާތަކެއްޗާއެކު އަތޮޅުތެރެއިން ތިން މީހަކު ހައްޔަރުކޮށްފި013 hours ago\nޕީޕީއެމް އޮފީސް ހިމެނޭ ސަރަޙައްދު ފުލުހުން ބަންދުކޮށްފި014 hours ago\nމޯލްޑިވިއަން ސީޕްލޭންގެ ޕައިލެޓުން އިހުތިޖާޖުގައި!215 hours ago


މެލޭޝިއާގެ ސަރުކާރުން އިދިކޮޅު ކޯލިޝަނާއެކު އެއްބަސްވުމަކަށް\n14 ސެޕްޓެންބަރު 2021 - 05:22 0\nމެލޭޝިއާ ބޮޑު ވަޒީރާއި އިދިކޮޅު ލީޑަރު އެއްބަސްވުމުގައި ސޮއިކުރައްވަނީ.-- ފޮޓޯ: އޭއެފްޕީ\nކުއަލަ ލަމްޕޫރު، މެލޭޝިއާ (ސެޕްޓެމްބަރު 13) - މެލޭޝިއާ އަށް ކުރިމަތިވެފައިވާ ސިޔާސީ ހަލަބޮލިކަން ހަމައަކަށް އެޅުވުމުގެ ގޮތުން ސަރުކާރާއި އިދިކޮޅު ކޯލިޝަނުން އެއްބަސްވުމަކަށް އައިސްފި އެވެ.\nސަރުކާރުން އެއްބަސްވީ ގިނަ އިސްލާހީ ބަދަލުތަކެއް ގެނައުމަށެވެ. އިދިކޮޅު އެއްބަސްވީ ސަރުކާރަށް އެއްބާރުލުން ދިނުމަށެވެ. މި އެއްބަސްވުމަށް އައިސްފައި ވަނީ އިސްމާއިލް ސަބްރީ, ބޮޑުވަޒީރު ކަމަށް ވަޑައިގެންނެވިތާ މަހެއް ވެސް ނުވެގެން އުޅެނިކޮށެވެ.\nއާ ސަރުކާރުން މަސައްކަތް ފެށުމާއެކު ސިޔާސީ ހަލަބޮލިކަން މަޑުޖެހި، ކޮވިޑް ބަލިމަޑުކަމަށް އިސްކަންދޭން ފަށާނެ ކަމުގެ ނިޝާންތައް ދަނީ ފެންނަމުންނެވެ.\nބޮޑު ވަޒީރު ސަބްރީ އާއި އިދިކޮޅު ލީޑަރު އަންވަރު އިބްރާހިމް އެއްބަސްވުމުގައި ސޮއިކުރެއްވީ ހޯމަ ދުވަހު އޮތް ޕާލިމެންޓު ބައްދަލުވުމުގަ އެވެ. މިއީ އާ ސަރުކާރު އައި ފަހުން ބޭއްވި ފުރަތަމަ ޕާލިމެންޓު ބައްދަލުވުމެވެ.\nބޮޑު ވަޒީރު ސަބްރީ ނެރުއްވި ބަޔާނެއްގައި ވިދާޅުވީ ސަރުކާރާއި އިދިކޮޅުން ސޮއިކުރި "އުއްމީދުގެ އެއްބަސްވުމަކީ" ތާރީހީ އެއްބަސްވުމެއް ކަމަށެވެ.\nއެ އެއްބަސްވުމުގައި ހިމެނޭ ކަންކަމުގެ ތެރޭގައި ކޮވިޑާ ދެކޮޅަށް މަސައްކަތް ކުރުމާއި، ޕާލިމެންޓަށް އިސްލާހު ގެނައުމާއި، ޖުޑިޝަރީގެ މިނިވަންކަން ޔަގީންކުރުން ހިމެނެ އެވެ. ނަމަވެސް އޭގެ ތަފްސީލް އަދި ހާމައެއް ނުކުރެ އެވެ.\nބޮޑު ވަޒީރު ސަބްރީ ކުރިން ވެސް ވަނީ ޕާލިމެންޓަށް ބޮޑެތި އިސްލާހުތަކެއް ގެނައުމަށް ހުށަހަޅުއްވާފަ އެވެ. އެގޮތުން ޕާޓީ ބަދަލުކުރުން ހުއްޓުވުމުގެ ގާނޫނެއް ތައާރަފު ކުރުމާއި، ބޮޑު ވަޒީރުގެ ދައުރު 10 އަހަރަށް ކުޑަ ކުރުން ފަދަ ކަންކަން ހުށަހެޅުއްވި އެވެ.\nމި ވަގުތު ޕާލިމެންޓުގައި ބޮޑު ވަޒީރަށް ލިބިވަޑައިގަންނަވަނީ ވަރަށް ކުޑަ މެޖޯރިޓީ އެކެވެ. އެހެންކަމުން އިދިކޮޅާއެކު އެއްބަސްވުމަކަށް އައުމުން ޕާލިމެންޓު ތެރޭގައި މަސައްކަތް ކުރަން ފަސޭހަވާނެ އެވެ.\nޕާލިމެންޓު ޖަލްސާ ފެށުމުގެ ގޮތުން ރަސްގެފާން ސުލްތާން އަބްދުﷲ ސުލްތާން އަހްމަދު ޝާހް ވިދާޅުވީ "ހުރިހާ ފަރާތްތަކެއް ހިމެނޭ ގޮތަށް މުޅިން އާ ސިޔާސީ މަންޒަރެއް ކުރެހުމަށް ކުރަމުންދާ މަސައްކަތް ބަލައިގަންނަ" ކަމަށެވެ.\nކޮވިޑާ ގުޅޭ ކައުންސިލްގެ ވެރިޔަކަށް ކުރީގެ ބޮޑުވަޒީރު\nއާ ސަރުކާރު ހުވާކުރި އިރު ބޮޑު ވަޒީރަށް ބައިވެރި ނުވެވުނު\nއެއްބައިވަންތަކަމަށް މެލޭޝިއާ ބޮޑުވަޒީރު ގޮވާލައްވައިފި


Thunbulhi behettumun vazeefaain vakikuri4meehakah vazeefaa dheyn angaifi - Dhiyares\nތުނބުޅި ދިގުކޮށް ފައިކުރި ކުރުކުރުމުން ވަޒީފާއިން ވަކިކުރި4މީހަކަށް ވަޒީފާ ދޭން އަންގައިފި\nޔުނިފޯމުގެ މިންގަނޑާ ޚިލާފުވެފައިވާ ކަމުގައި ބުނެ، މޯލްޑިވްސް އިމިގްރޭޝަނުގެ ވަޒީފާއިން ވަކިކުރި4މީހަކަށް އަނބުރާ ވަޒީފާ ދިނުމަށް ދިވެހިރާއްޖޭގެ ހައިކޯޓުން މިއަދު އަމުރުކޮށްފިއެވެ.\nތުނބުޅި ދިގުކޮށް ފައިކުރި ކުރުމުގެ ސަބަބުން އިމިގުރޭޝަނުގެ ޔުނިފޯމް ކޯޑާ ޚިލާފުވެގެން 2016 ވަނަ އަހަރުގެ ޑިސެންބަރު މަހުގައި ވަޒީފާއިން ވަކިކުރި މި މީހުންގެ ފަރާތުން ވަޒީފާއާ ބެހޭ ޓްރިބިއުނަލުގައި އެ މައްސަލަ ޖެއްސުމުން އެ ޓްރިބިއުނަލުން ނިންމާފައިވަނީ އެ މީހުން ވަޒީފާއިން ވަކިކުރީ ރަނގަޅަށް ކަމަށެވެ.\nމިއަދު ހައިކޯޓުން މި މައްސަލާގައި ނިންމި ނިންމުމުގައި ބުނެފަިއވަނީ އެ މީހުންނާމެދު ފިޔަވަޅު އަޅާފައިވަނީ 2016 ވަނަ އަހަރުގެ ސެޕްޓެންބަރު މަހުގައި އަމަލުކުރަން ފެށި ޤަވާޢިދަކާ ޚިލާފުވެގެން ކަމަށެވެ. އަދި އެ މުވައްޒަފުންނަށް އިންޒާރުދީ ފޮނުވި ލިޔުން ފޮނުވީ އެ ޤަވާޢިދަށް އަމަލުކުރަން ފެށުމުގެ ކުރިން ކަމަށެވެ. އަދި ފިޔަވަޅު އެޅިއިރު، އަމަލުނުކުރާ ޤަވާޢިދެއްގެ ދަށުން އަޅާ ފިޔަވަޅު ސައްހަނުވާނެ ކަމަށް އެ ކޯޓުން ބުނެފައިވެއެވެ.\nމި މައްސަލައިގެ ހުކުމުގައި ހައިކޯޓުން ފާހަގަކޮށްފައިވަނީ ފިޔަވަޅު އަޅާފައިވަނީ ޔުނިފޯމު ކޯޑުގެ ކޮން ބަޔަކާ ކިހިނެއް ޚިލާފުވެގެންކަން އިމިގުރޭޝަނަށް ސާބިތުކޮށްދެވިފައިނުވާ ކަމަށެވެ. އަދި ވަޒީފާއިން ވަކި ކުރެވޭނީ ކުށެއް ތަކުރާރުކޮށްގެން ކަމަށްވާއިރު، އެ މީހުންނަށް ފިޔަވަޅު އެޅީ ޔުނިފޯމާ ގުޅޭ އިމިގުރޭޝަނުގެ އައު ޤަވާޢިދަށް އަމަލުކުރަން ފެށި ދުވަހު ކަން ފާހަގަކޮށް ހައިކޯޓުން ބުނެފައިވަނީ އެމީހުން ކުށެއް ތަކުރާރުކުރި ކަމުގައި ބެލޭނެ ގޮތެއް ނޯންނާނެ ކަމަށެވެ.\nއަދި އިމިގުރޭޝަނުގެ ޔުނިފޯމުގެ ޤަވާޢިދަކީ އިސްލާމީ ޝަރީޢަތާ ޚިލާފު ޤަވާޢިދެއް ކަމުގައި ބުނެ އެ މީހުން ފާހަގަކުރި ނުކުތާގައި ރާއްޖޭގެ ފިޤުހު އެކަޑަމީއާއި ފަތުވާދޭ އެންމެ މަތީ މަޖިލިހުން ކޯޓަށް ފޮނުވާފައިވާ ސިޓީއަށް ބިނާކޮށް އެއީ އެފަދަ ކަމެއް ނޫން ކަމުގައި ހައިކޯޓުން ނިންމާފައިވެއެވެ.\nހައިކޯޓުގައި މައްސަލަ ބެއްލެވި ފަނޑިޔާރުންގެ ބެންޗުގެ އިއްތިފާޤުން ނިންމާފައިވަނީ އެ މީހުންނަށް އަނބުރާ ވަޒީފާ ދިނުމަށާއި، ވަޒީފާއިން ވަކިކުރި ދުވަހުން ފެށިގެން އަލުން ވަޒީފާއަށް ނުކުތުމާ ހަމައަށް ފާއިތުވާ މުއްދަތަށްވާ މުސާރައާއި އިނާޔަތް ދިނުމަށެވެ.\nމޯލްޑިވްސް އިމިގްރޭޝަން ހައި ކޯޓު ވަޒީފާއާ ގުޅޭ މައްސަލަ ޖުޑީޝަރީ


Amilla ah influenza jehen kerey nama 3,500 dollar | Mihaaru\nއިންފްލުއެންޒާ ވެކްސިން ޖަހަނީ\nއަމިއްލައަށް އިންފްލުއެންޒާ ޖެހެން ކެރޭ ނަމަ 3،500 ޑޮލަރު\n13 ޖޫން 2018 - 08:222comments\nސެއިންޓް ލުއީ ޔުނިވަސިޓީގެ ސެންޓަ ފޯ ވެކްސިން ޑިވެލޮޕްމަންޓުން ބުނި ގޮތުގައި މި ދިރާސާގައި ބައިވެރިވުމަށް އެމެރިކާއަށް ދިއުމާއި ހުރުމުގެ ޚަރަދަށް 3،500 ޑޮލަރު ދޭނެ އެވެ. އެކަމަކު މި "ޗުއްޓީ" ދަތުރުގައި އިންފްލުއެންޒާ ޖެހުމަށް ފަހު އޮންނަން ޖެހޭނީ ހޮޓަލުގަ އެވެ؛ ކަރަންޓީނު ކޮށްފަ އެވެ. މި ފައިސާގެ އިތުރުން، ފަހުން މައްސަލައެއް ދިމާވެއްޖެ ނަމަ ބަދަލުގެ ގޮތުގައި ފައިސާ ދޭން ވެސް ޔުނިވަސިޓީން އެއްބަސްވެ އެވެ.\nފޯބްސް އިން ރިޕޯޓްކޮށްފައިވާ ގޮތުގައި މި ޕްރޮގްރާމް ހިންގުމަށް ޔުނިވަސިޓީ ކެމްޕަހުގެ ބައެއް މީހާރު ވަނީ ޗުއްޓީ ހޭދަކުރާ ހޮޓަލެއް ގޮތަށް ބަދަލުކޮށްފަ އެވެ. "ހޮޓެލް އިންފްލުއެންޒާ" ގައި ޗުއްޓީ ހޭދަކުރާ މީހުން ބޭނުންކުރާނީ އިންފްލުއެންޒާގެ އެކި ވައްތަރުތަކުގެ ވެކްސިން ޓެސްޓްކޮށް، ނަތީޖާ ބެލުމަށެވެ.\nމި ޕްރޮގްރާމްގައި ބައިވެރިވާ ކޮންމެ މީހަކީ އިންފްލުއެންޒާ ޖެހޭނެ މީހެއް ވެސް ނޫނެވެ. ބައިވެރިންގެ ތެރެއިން ވައިރަސް ޖައްސާނީ ވަކި ބަޔަކަށެވެ. އަނެއް ބަޔަކަށް ދޭނީ ޕްލަސީބޯ ނުވަތަ ވައިރަސް ކަމަށް ބުނެފައި ދޭ، އެކަމުން އެއްވެސް އަސަރެއް ނުކުރާ އެއްޗެކެވެ.\nމި ވައިރަހުގެ ތެރޭގައި 10 ދުވަހު އުޅެން ޖެހޭނެ އެވެ. އެއީ ވައިރަސް ޖެހުނު ނަމަ އިތުރަށް އެ ވައިރަސް ފެތުރުން ހުއްޓޭހާ މުއްދަތެވެ. މި ޕްރޮގްރާމަށް ނަގާނީ އެންމެ 24 މީހުންނެވެ.\nއިތުރު ލިޔުންތައް ބަލިތައް ސައިންޓިފިކް ރިސާޗް ދޫނި ރޯގާ ސްވައިން ފްލޫ ސިއްހަތު\nސްވައިންފްލޫ އެބަ ފެތުރޭ، ނުރައްކަލެއް ނެތް: އެޗްޕީއޭ\nރޯގާގެ ތަފާސްހިސާބުން ފެންނަ އަސްލު މަންޒަރު


މަހުމޫދުގެ މަރު: ސާލިމް އުޅުނު ގޭގެ ތެރެއިން އެއްޗެހިތަކެއް ގެންގޮސްފި\nހިޔާ ފްލެޓްތަކުގެ ކައިރީގައި ހަދާ ޕޮލިސް ޕޯސްޓްގެ ހިދުމަތް ފެށުމަށް ތައްޔާރުވަނީ\nމަހުމޫދުގެ މަރު: ސާލިމް ކަންތައް ކުރި ގޮތް ކުޅުވައިފި\nއަލްޖީރިއާގެ ވައިގެ ސަރަހައްދު ފްރާންސަށް ބަންދު\nފްރާންސްގެ ރައީސް އިމަނުއެލް މެކްރޮން: އަލްޖީރިއާގެ ތާރީޚް އޮޅުވާލާފައިވާ ކަމަށް ވިދާޅުވި\nއަލްޖީރިއާގެ ވައިގެ ސަރަހައްދު ފްރާންސްގެ އަސްކަރީ ޖެޓްތަކަށް ބަންދު ކޮށްފި އެވެ. ފްރާންސްގެ އަސްކަރީ ތަރުޖަމާން ކާނަލް ޕާސްކަލް ލައްނީ އޭއެފްޕީއަށް ވިދާޅުވީ އަލްޖީރިއާއިން ވައިގެ ސަރަހައްދު ބަންދު ކުރީ އާދީއްތަ ދުވަހު ކަމަށެވެ.\nފްރާންސުން އެފްރިކާ ބައްރުގައި ހިންގާ އަސްކަރީ ޕްރޮޖެކްޓްތަކުގައި ބޭނުންކުރާ ފައިޓަރު ޖެޓްތައް އަލްޖީރީއާގެ ވައިގެ ސަރަހައްދުން ދަތުރުކުރެ އެވެ. އެފްރިކާ ގައުމުތަކުގައި ފްރާންސުން އާންމުކޮށް ކުރާ މަސައްކަތަކީ ވަކިވެގަތުމަށް މަސައްކަތްކުރާ ޓެރަރިސްޓް ގުރޫޕްތައް އޫޅޭ ނޫޅޭ ގޮތް ބަލައި އިންޓެލިޖެންސް މައުލޫމާތު އެއް ކުރުމެވެ. އެއިން ގުރޫޕަކަށް ހަމަލާ ދޭން ޖެހިދާނެ ކަމަށް ވެސް ތިބެނީ ތައްޔާރަށެވެ.\nއަލްޖީރިއާއިން ވައިގެ ސަރަހައްދު ބަންދު ކުރުމުން ފްރާންސަށް ދަތިތަކެއް ކުރިމަތި ވާނެ އެވެ. އެހެން ނަމަވެސް، ކާނަލް ޕާސްކަމް ވިދާޅުވީ އަލްޖީރިއާ މަގުން ޖެޓްތަކަށް ދަތުރު ނުކުރެވުނަސް މަސައްކަތްތައް ކުރިއަށްދާ ކަމަށެވެ.\nއަލްޖީރީއާ އާއި ފްރާންސްގެ ގުޅުން އޮތީ ވަރަށް ނާޒުކު ފައްތަރެއްގަ އެވެ. ދެ ގައުމުގެ ގުޅުން މި ހާލަތަށް ބަދަލުވީ ފްރާންސްގެ ރައީސް އިމަނުއެލް މެކްރޮން ދެއްކެވި ވާހަކަފުޅެއްގެ ސަބަބުންނެވެ.\nމެކްރޮން ވިދާޅުވި ކަމަށް ހަބަރުތައް ބުނަނީ އަލްޖީރިއާގައި ވެރިކަން ބައްޓަންކޮށް ގައުމު ހިންގަމުން ގެންދަނީ ސިޔާސީ – އަސްކަރީ ނިޒާމަކުން ކަމަށެވެ. އަދި އަލްޖީރިއާއަށް ގަދަވެގަނެގެން ތިބި ބަޔަކު އެ ގައުމުގެ ރަސްމީ ތާރީހު އޮޅުވާލައި އެބައި މީހުން ބޭނުން ގޮތަކަށް އަލުން ލިޔެފައިވާ ކަމަށެވެ.\nއަލްޖީރީއާގެ ތާރީހާ ބެހޭ ގޮތުން މިހާރު ކިޔަވައި ދެނީ މައުލޫމާތު އޮޅުވާލައިގެން ކަމަށް ވެސް މެކްރޮން ވިދާޅުވި އެވެ. އަދި ވިދާޅުވީ ތާރީހު އޮތީ މުޅިން ގަޑުބަޑުކޮށްފައި ކަމަށާއި އެއީ ފްރާންސާ މެދު ބައެއްގެ ހިތުގައި ރުޅިވެރިކަން ގޮވާން ކުރަން ކޮށްފައި އޮތް މަސައްކަތެއް ކަމަށެވެ.\nމެކްރޮން ދެއްކެވި ވާހަކަތަކަށް އަލްޖީރިއާއިން ބުނީ ފްރާންސުން މުޅި އަލްޖީރިއާ އިސްތިއުމާރުކޮށް ހިންގާފައި އޮތް ބޮޑު ގަތުލުއާންމާ މެދު މެކްރޮންގެ ހިތްޕުޅަށް އެއްޗެއް އަރާވަޑައި ނުގެންނެވީތީ ހިތާމަކުރާ ކަމަށެވެ.\n11 އޮކްޓޫބަރު 2021\nމިޞްރުގެ ސަފީރު ރައީސް ޞާލިޙްގެ އަރިހަށް ވަދާޢީ ޒިޔާރަތް ކުރައްވައިފި\nއަލްޖީރިއާގެ ތާރީހަކީ ބޭރު ގައުމެއްގެ ވާހަކަ ނޫން ކަމަށް ވެސް އަލްޖީރިއާ ސަރުކާރުން ބުންޏެވެ. އޭގައި ލިޔަން އޮތީ ފްރާންސްގެ އިސްތިއުމާރީ ބާރުތަކުން އަލްޖީރިއާގެ ފަސްގަނޑަށް ގަތުލުކޮށް ލޭއޮހޮރުވި އަލްޖީރީއާގެ ދަރިންގެ ވާހަކަ ކަމަށް ވެސް ވިދާޅުވި އެވެ.\nމި ރުޅިގަނޑުގައި އަލްޖީރިއާއިން ވަނީ ފްރާންސްގައި ހުންނެވި އެ ގައުމުގެ ސަފީރު ވެސް އަނބުރާ ގައުމަށް ގެންގޮސްފަ އެވެ.


Maldives Business Awards 2018ge Public Enterprise of the year award Dhiraagu ah - One Online\nބްލޭޒަން އިންކުން ދޭ "މޯލްޑިވްސް ބިޒްނަސް އެވޯޑްސް 2018" ގާލާގެ ތެރެއިން: އެ އެވޯޑްސްގެ ޕަބްލިކް އެންޓަޕްރައިސް އޮފް ދަ އިޔަރ އެވޯޑު ހާސިލްކުރީ ދިރާގުން -- ވަން ފޮޓޯ/ މުހައްމަދު އައުޒަމް\nމޯލްޑިވްސް ބިޒްނަސް އެވޯޑްސް 2018ގެ ޕަބްލިކް އެންޓަޕްރައިސް އޮފް ދަ އިޔަރ އެވޯޑު ދިރާގަށް\n"މޯލްޑިވްސް ބިޒްނަސް އެވޯޑްސް 2018"ގެ ޕަބްލިކް އެންޓަޕްރައިސް އޮފް ދަ އިޔަރ އެވޯޑު ދިރާގަށް ލިބިއްޖެއެވެ.\nޕެރަޑައިސް އައިލެންޑް ރިސޯޓް އެންޑް ސްޕާގައި ބޭއްވި "މޯލްޑިވްސް ބިޒްނަސް އެވޯޑްސް 2018" ގާލާގައި ދިރާގާ އެ އެވޯޑު ހަވާލުކޮށްދެއްވީ ކޮމިއުނިކޭޝަން، ސައިންސް އެންޑް ޓެކްނޮލޮޖީ މިނިސްޓަރު މުހައްމަދު މަލީހު ޖަމާލެވެ.\nރާއްޖެއަށް ޒަމާނީ ޓެކްނޮލޮޖީއާއެކު މުވާސަލާތީ ހިދުމަތް ފުޅާ ދާއިރާއެއްގައި ދެމުން އަންނަ ދިރާގު ދިވެހިންގެ ހިދުމަތުގައި ހަރަކާތްތެރިވާތާ މިދިޔަ އޮކްޓޯބަރު މަހުގެ އެއްވަނަ ދުވަހު ވަނީ 30 އަހަރު ވެފައެވެ. އެ ދިގު ތާރީހުގައި ދިރާގުން ވަނީ މުވާސަލާތީ ދާއިރާގައި ގިނަ ކުރިއެރުންތަކެއް ހޯދައިފައެވެ.\nމޯލްޑިވްސް ބިޒްނަސް އެވޯޑްސް 2018ގައި އިންޑަސްޓްރީ އެކްސެލެންސް އެވޯޑް 12 ފަރާތަކަށް ލިބިފައިވާ އިރު، އެންޓަޕްރައިސް އެކްސެލެންސް އެވޯޑް ފަސް ފަރާތަކަށް ވަނީ ލިބިފައެވެ. އެ އެވޯޑްސްގައި ލައިފްޓައިމް އެޗީވްމަންޓް އެވޯޑް ލިބިވަޑައިގެންނެވީ ވިލާ ޝިޕިންގ އެންޑް ޓްރޭޑިންގ ކޮމްޕެނީގެ ފައުންޑަރ އަދި ވިލާ ގްރޫޕްގެ ޗެއާމަން އަދި މެނޭޖިންގ ޑިރެކްޓަރ ގާސިމް އިބްރާހީމަށެވެ.


މި ކުއާޓަރުގައި އެސްޓީއޯއަށް ސާފު ފައިދާގެ ގޮތުގައި 109 މިލިއަން...\nމި ކުއާޓަރުގައި އެސްޓީއޯއަށް ސާފު ފައިދާގެ ގޮތުގައި 109 މިލިއަން ރުފިޔާ\nފައިދާ އިތުރުވީ ހިންގުމުގެ ޚަރަދު ކުޑަކުރެވުމުން\n30 އޭޕްރިލް 2021 | ހުކުރު 22:14\nޓެކްސްއަށް ކެނޑުމަށްފަހު މިއަހަރުގެ ފުރަތަމަ ތިން މަސް ދުވަހުގެ ސާފު ފައިދާއަށް 109 މިލިއަން ރުފިޔާ ލިބިފައިވާ ކަމަށް ސްޓޭޓް ޓްރޭޑިން އޯގަނައިޒޭޝަން (އެސްޓީއޯ) އިން ހާމަކޮށްފިއެވެ.\nމިއީ އޭގެ ކުރީ ކުއާޓަރަށް ބަަލާއިރު 18 މިލިއަން ރުފިޔާގެ ކުރިއެރުމެކެވެ. މީގެ މައިގަޑު ސަބަބަކީ ހިންގުމުގެ ޚަރަދު ކުޑަކުރެވުމާއި ފައިނޭންސް ކުރުމުގެ ޚަރަދު ކުޑަކުރެވުން ކަމަށް އެސްޓީއޯއިން ބުނެއެވެ.\nނިމިދިޔަ ކުއާޓަރުގައި ކުންފުނީގެ ޖުމްލަ އާމްދަނީއަކީ 2.2 ބިލިއަން ރުފިޔާއެވެ. މިއީ އޭގެ ކުރީ ކުއާޓަރަށް ބަލާއިރު 15 އިންސަައްތައިގެ އިތުރުވުމެކެވެ. އާމްދަނީ އިތުރުވުމުގެ މައިގަނޑު ސަބަބަކީ އެސްޓީއޯއިން ވިއްކި ތެޔޮ 21 އިންސައްތަ އިތުރުވުމެވެ.\nއެސްޓީއޯގެ ހިންގުމުގެ ޚަރަދު 2021 ވަނަ އަހަރުގެ ފުރަތަމަ ކުއާޓަރުގައި ވަނީ އޭގެ ކުރީ ކުއާޓަރާއި އަޅާބަލާއިރު ގާތްގަނޑަކަށް 10 އިންސައްތަ ދަށްކުރެވިފައި ކަމަށާއި މީގެ މައިގަނޑު ސަބަބަކީ ކުންފުނި ހިންގުން ހަރުދަނާ ކުރުމަށްޓަކައި އެޅިފައިވާ ފިޔަވަޅުތަކާއި ބޭޑް ޑެޓްސް ޕްރޮވިޝަން ދަށްވެފައިވުން ކަމަށް އެ ކުންފުނިން ބުންޏެވެ.\nޓެކްސްއަށް ކެނޑުމުގެ ކުރިން އެސްޓީއޯގެ 2021 ވަނަ އަހަރު ފުރަތަމަ ކުއާޓަރުގެ ފައިދާއަކީ 130 މިލިއަން ރުފިޔާއެވެ. މިއީ އޭގެ ކުރީ ކުއާޓަރާއި އަޅާބަލާއިރު 12 އިންސައްތައިގެ އިތުރުވުމެކެވެ.\nފާއިތުވި އަހަރުތަކެކޭ އެއްފަދައިން އެސްޓީއޯއިން އަބަދުވެސް އެންމެ އިސްކަމެއް ދެނީ ތެލުގެ އަގުތައް އެއްވަރެއްގައި ހިފެހެއްޓުމަށާއި ރައްޔިތުންނަށް ބޭނުންވާ އަސާސީ ޚިދުމަތްތައް މެދުކެނޑުމެއްނެތިި ފޯރުކޮށްދިނުމަށް ކަމަށް އެ ކުންފުނިން ބުންޏެވެ.\nމި ކުއާޓަރުގައި ބޮޑު އިސްކަމެއް ދީފައިވަނީ ރަމަޟާން މަަހުގައި ރައްޔިތުންނަށް ބޭނުންވާނެ ތަކެތި އެތެރެކޮށް ހެޔޮއަގެއްގައި ފޯރުކޮށްދިނުމަށް ކަމަށް ވެސް އެ ކުންފުނިން ބުނެއެވެ.


Vehicle etherekuraa minvaru limit kuran gaanooneh gennanee\nވެހިކަލް އެތެރެކުރުން ލިމިޓުކުރަން ގާނޫނެއް ގެންނަނީ\nމާލޭގެ ޓްރެފިކް ބެލެހެއްޓުމުގައި ފުލުހުން ހަރަކާތްތެރިވަނީ: އެއްގަމު އުޅަނދު މާލެއަށް ޖަމާވެފައި ވަނީ ގަބޫލު ކުރަން ދަތި މިންވަރަކަށް -- އަވަސް ފައިލް ފޮޓޯ\nޓްރާންސްޕޯޓް މިނިސްޓަރު އައިޝަތު ނަހުލާ: މާލެއަށް ގިނަވާ އެއްގަމު އުޅަނދުގެ މައްސަލަ ހައްލު ކުރަން ބޭނުފުޅުވެ ވަޑައިގަންނަވާ -- ފޮޓޯ: އަވަސް އާކައިވް\nރާއްޖެއަށް ވެހިކަލް އެތެރެ ކުރާ މިންވަރު އިންތިހާއަށް އިތުރުވެފައިވާއިރު، އެކަން ހުއްޓުވޭނެ ގޮތެއް ހޯދަން ވެހިކަލް އިމްޕޯޓް ކުރުމާބެހޭ ހާއްސަ ގާނޫނެއް އެކުލަވައިލުމުގެ މަސައްކަތް ކުރަމުން ގެންދާ ކަމަށް ޓްރާންސްޕޯޓް މިނިސްޓްރީން ބުނެފި އެވެ.\nއެއްގަމު އުޅަނދުފަހަރު ތާޑު ޕާޓީ އިންޝުއަރެންސް ކުރަން ނުޖެހޭ ގޮތަށް ހެދުމުގެ އިތުރުން އުޅަނދުތައް ގަރާޖެއްގައި ރަޖިސްޓްރީ ކުރުން ލާޒިމު ނުވާ ގޮތަށް އެއްގަމު ދަތުރުފަތުރުގެ ގާނޫނަށް ހުށަހަޅާފައިވާ އިސްލާހުތައް މިދިއަ އޯގަސްޓް މަހު މަޖިލީހަށް ބަލައިގެންފައި ވާއިރު، އެ ބިލު ދިރާސާ ކުރަމުންދާ މަޖިލީހުގެ ގައުމީ ތަރައްގީ އާއި ތަރިކައިގެ ކޮމިޓީއަށް ފުލުހުންނާއި، ޓްރާންސްޕޯޓް އޮތޯރިޓީ އާއި ޓްރާންސްޕޯޓް މިނިސްޓްރީގެ އިތުރުން މާލޭ ސިޓީ ކައުންސިލު ވަނީ މިއަދު ހާޒިރު ކޮށްފަ އެވެ.\nއެ ކޮމިޓީގައި މެންބަރުންގެ ސުވާލުތަކަށް ޖަވާބު ދެއްވަމުން ޓްރާންސްޕޯޓް މިނިސްޓްރީގެ ފަރާތުން އެ މިނިސްޓްރީގެ ޑެޕިއުޓީ މިނިސްޓަރު ޝިމާޒު އަލީ ވިދާޅުވީ އަހަރެއްގެ ތެރޭގައި އެވެރެޖުކޮށް 13،000 އެއްހާ ވެހިކަލް ރާއްޖެއަށް އެތެރެކުރާ ކަމަށެވެ. އެއީ ދުވާލަކު 30 އާއި 40 އާދެމެދުގެ އަދަދެއް ކަން ފާހަގަ ކުރައްވަމުން އޭނާ ވިދާޅުވީ މާލޭގެ ކެޕޭސިޓީއަށް ބަލާއިރު، މިހާރު އެތެރެ ކޮށްފައިވާ ވެހިކަލްތައް މަދު ނުކޮށް، އަންނަ އަހަރު ވެސް އެތެރެ ކުރެވޭ އިތުރު ވެހިކަލުތަކަށް މާލޭގައި ޖާގަ ނެތް ކަމަށެވެ.\nނަމަވެސް، ރާއްޖެއަށް ވެހިކަލް އެތެރެ ކުރުން ހުއްޓުވުން ނޫނީ ވަކި ކޯޓާއެއް ކަނޑައެޅުމުގެ ބާރެއް ޓްރާންސްޕޯޓް މިނިސްޓްރީއަށް އަދި ލިބިފައި ނުވާ ކަމަށް ވެސް އޭނާ ވިދާޅުވި އެވެ.\nއެއްގަމު ދަތުރުފަތުރުގެ ގާނޫނަށް ހުށަހަޅާފައިވާ އިސްލާހުތަކާ ގުޅޭގޮތުން ފުލުހުންނާއި، ޓްރާންސްޕޯޓް އޮތޯރިޓީ އާއި ޓްރާންސްޕޯޓް މިނިސްޓްރީގެ އިތުރުން މާލޭ ސިޓީ ކައުންސިލުން މިއަދު ވަނީ މަޖިލީހުގެ ގައުމީ ތަރައްގީއާއި ތަރިކައިގެ ކޮމިޓީއަށް ވަނީ މައުލޫމާތު ހިއްސާކޮށްފައި -- ފޮޓޯ: މަޖިލިސް\nޝިމާޒު ވިދާޅުވީ އެ މައްސަލާގައި އިކޮނޮމިކް މިނިސްޓްރީއާއެކު ކުރި މަޝްވަރާތަކުގެ އަލީގައި ދާދި ފަހުން އިމްޕޯޓް އެކްސްޕޯޓް ގާނޫނަށް ގެނައި އިސްލާހުތަކުގެ ތެރޭގައި ވެހިކަލް އިމްޕޯޓް ކުރުމާބެހޭ ބައެއް ހުށަހެޅި ކަމަށެވެ. ނަމަވެސް، އެ އިސްލާހު ގެނައިއިރު، އެބައި ހިމެނިފައިވާ ނުވާކަމަށެވެ. އަދި ވިދާޅުވީ އިކޮނޮމިކް މިނިސްޓްރީއާއެކު ފަހުން ކުރި މަޝްވަރާތަކަށް ފަހު، ވިސްނުން ހުރީ ވެހިކަލް އިމްޕޯޓް ކުރުމާބެހޭ ހާއްސަ ގާނޫނެއް ވުޖޫދު ކުރުން ކަމަށާއި، އެ ގާނޫނު އެކުލަވާލުމުގެ މަސައްކަތް މިހާރު ކުރެވެމުންދާ ކަމަށެވެ.\n"އަޅުގަނޑަށް މައުލޫމާތު ލިބިފައިވާ ގޮތުގައި އެ ގާނޫނު އެކުލަވާލުމުގެ މަސައްކަތް މިހާރު ރައީސް އޮފީހުގެ ލީގަލް ބޭފުޅުން އެބަ ކުރައްވާ" އޭނާ ވިދާޅުވި އެވެ.\nމިއަދުގެ ބައްދަލުވުމުގައި ތާޑު ޕާޓީ އިންޝުއަރަންސް ކުރަން ނުޖެހުމާ ދެކޮޅަށް ހުރިހާ އިދާރާތަކުން ވަކާލާތު ކުރި އެވެ. ނަމަވެސް، ގަރާޖު ސިޓީ އުވާލުމުގައި މައްސަލައެއް ނެތް ކަމަށް ބުންޏެވެ. ނަމަވެސް، ގަރާޖު ސިޓީ އުވާލާއިރު މަގުތަކުން ޕާކިން ސްލޮޓު ދޫކުރެވޭނެ ހަރުދަނާ ނިޒާމެއް ގާއިމުކުރަން ޖެހޭ ކަމަށް އެ އިދާރާތަކުން ބުންޏެވެ\nރައްޔިތުންގެ މަޖިލިސް މޯލްޑިވްސް ޕޮލިސް ސާވިސް ޓްރެފިކް މައްސަލަތައް + ޓްރާންސްޕޯޓް އޮތޯރިޓީ މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން މާލޭ ސިޓީ


ކޮޅުފުށީގައި ބަލިފެތުރޭތާ ދުވަސްތަކެއްވެފައިވާ ކަމަށް ބެލެވޭ:...\nކޮޅުފުށިން އެންމެ ފުރަތަމަ ކޭސް ފެނުނީ މިދިޔަ އާދިއްތަ ދުވަހު\n27 ޖެނުއަރީ 2021 | ބުދަ 13:32\nމ. ކޮޅުފުށީގައި ކޮވިޑް-19 ފެތުރިފައި އޮންނަތާ ދުވަސްތަކެއްވެފައިވާ ކަމަށް ބެލެވޭ ކަމަށް އެރަށު ކައުންސިލްއިން ބުނެފިއެވެ.\nކޮޅުފުށިން މާލެ އައި މީހަކު ކޮވިޑް-19އަށް ޕޮޒިޓިވްވެގެން އެރަށް މޮނިޓަރިން އަށް ލީ މިދިޔަ އާދިއްތަ ދުވަހުއެވެ. އެ ރަށު ކައުންސިލްގެ ރައީސް ހުސައިން ޝާމިލް ރާއްޖެޓީވީ އަށް ވިދާޅުވީ އެ ރަށުން ޕޮޒިޓިވްވީ މި މަހުގެ 19 ވަނަ ދުވަހު މާލެ އައި މީހެއް ކަމަށެވެ. އަދި އޭނާ މާލެ އައިތާ ވެސް ދެތިން ދުވަސް ފަހުން އޭނާ ޕޮޒިޓިވްވުމުން އެރަށުގައި ބަލި ފެތުރފައިވާތާ ދުވަސްތަކެއް ވެފައިވާ ކަމަށް ބެލެވޭ ކަމަށް ވިދާޅުވިއެވެ.\nއޭނާ ވިދާޅުވީ އެމީހާއާ ގުޅުންހުރި އިތުރު ނުވަ ކޭސް އެރަށުން ފެނިފައިވާ ކަމަށެވެ. އަދި 700 އެއްހާ މީހުން ދިރިއުޅޭ ރަށުން މިހާރު ވެސް ރެންޑަމް ސާމްޕަލްތައް ނެގުމުގެ މަސައްކަތް ކުރިއަށްދާ ކަމަށް އޭނާ ވިދާޅުވިއެވެ.\nޝާމިލް މިހެން ވިދާޅުވި އިރު ކޮޅުފުށިން ޕޮޒިޓިވްވި ކޭސްތަކާ ގުޅިގެން އެރަށުން މި މަހުގެ ފަސް ވަނަ ދުވަހުގެ ފަހުންް އެހެން ރަށަކަށް ދަތުރުކޮށްފައިވާ އެންމެން ވެސް ކަރަންޓީންވެ ކޮވިޑް-19 އަށް ޓެސްޓުކުރުމަށާއި އެޗް.ޕީ.އޭ.އަށް އެންގުމަށް ވެސް އެ އިދާރާއިން ވަނީ ގޮވާލާފައިވެއެވެ.\nޝާމިލް ވިދާޅުވީ ބަލި ފެތުރޭތާ ދުވަސްވެފައިވާ ކަމަށް ބެލެވުނު ނަމަވެސް އެރަށުން ބަލިވާ މީހުންގެ އަދަދުތަކަކަށް ވަކި މާ ބޮޑު ބަދަލެއް އައިސްފައި ނުވާ ކަމަށެވެ. އެގޮތުން އެހެން އަހަރުތަކާ އަޅާބަލާއިރު ހުމާ ރޯނގާ ފަދަ ބަލިތައް ހުރީ ހަމަ އެއްވަރެއްގައި ހިފެހެއްޓިފައި ކަމަށް ވެސް ވިދާޅުވިއެވެ.\nއޭނާ ވިދާޅުވިގޮތުގައި ރަށުން ޕޮޒިޓިވްވި ނުވަ މީހުންގެ ހާލު ވެސް ރަނގަޅެވެ. އަދި ހޯމް އައިސޮލޭޝަންގައި ބައިތިއްބާފައި ތިބި އިރު އެއިން އެއްވެސް މީހެއްގެ މާބޮޑު އަލާމާތްތަކެއް ފެނި ބަލި ނުވާ ކަމަށް އޭނާ ވިދާޅުވެފައިވެއެވެ.\n29 ޖެނުއަރީ 2021 | ހުކުރު 17:24\nބަލަގަ ހުމާއި ރޯގާ ޖެހިގެން ޑަކްޓަރަށް ދައްކަން ދިޔަ މީހުންގެ ތެރޭގައި މިބަލި ހުރިތޯ ބެލުމަށް ޓެސްޓް ހެދުމަށް ހެލްތު ދާއިރާގެ މެމްބަރުންގެ ވިސްނުމަށް ނައީ ކީއްވެ؟ ހިސާބަށް ވުރެން ޒިންމާދާރުކަން ކުޑަކަން ފާހަގަކުރެވޭ ތިރަށުގެ ވެރިންނާއި ހެލްތު ދާއިރާގެ މެމްބަރުންގެ...


Miskiy hulhuvun lasvanee vaseelaiy thakeh madhuvaathee: Ministry\nމިސްކިތް ހުޅުވުން ލަސްވަނީ ވަސީލަތްތަކެއް މަދުވާތީ: މިނިސްޓްރީ\nކިންގް ސަލްމާން މިސްކިތް: ހުޅުވުން ލަސްވާތީ އެތައް ބަޔަކު ވަނީ ކަންބޮޑުވެފައި -- ފޮޓޯ: އަވަސް\nކިންގް ސަލްމާން މިސްކިތް ހުޅުވުން ލަސްވަނީ މިސްކިތުގައި ކޮންމެހެން ހުންނަންޖެހޭ ބައެއް ވަސީލަތްތައް ގާއިމު ކުރެވިފައި ނުވާތީ ކަމަށް އިސްލާމިކް މިނިސްޓްރީން ބުނެފި އެވެ.\nއެ މިނިސްޓްރީން ނެރުނު ނޫސްބަޔާނެއްގައި ބުނެފައިވަނީ ގިނަ ހިދުމަތްތަކެއް ދެވޭ ގޮތަށް އެ މިސްކިތް އިމާރާތް ކޮށްފައި ވިޔަސް އަދިވެސް އެތަނުގައި ގާއިމުކުރަން ޖެހޭ ބައެއް ވަސީލަތްތައް ގާއިމުކުރެވިފައި ނުވާ ކަމަށެވެ.\nމިސްކިތް ހުޅުވުމުގެ ރަސްމިއްޔާތުގައި ބައިވެރިވުމަށް ސައުދި އަރަބިއްޔާގެ ވަފްދެއް ރާއްޖެ ވަޑައިގަތުމަށް އެ ގައުމުން ޝައުގުވެރިކަން ފާޅުކޮށްފައިވީ ކޮވިޑް-19ގެ ހާލަތުގެ ސަބަބަބުން ވަފްދުގެ ބޭފުޅުންނަށް ރާއްޖެ ވަޑައިގަތުމަށް މިވަގުތަށް ދަތިތަކެއް ހުރުމަކީ ވެސް މިސްކިތް ހުޅުވުން ލަސްވާ ސަބަބެއް ކަމަށް މިނިސްޓްރީން ބުނެ އެވެ.\nރައީސް އިބްރާހީމް މުހައްމަދު ސޯލިހް މިދިޔަ މަހުގެ 10 ވަނަ ދުވަހު ބޭއްވި ނޫސްވެރިންގެ ބައްދަލުވުމުގައި ނޫސްވެރިޔަކު ވަނީ ކިންގް ސަލްމާން މިސްކިތް ހުޅުވުން ލަސްވާ ސަބަބާ ގުޅޭގޮތުން ރައީސް އަށް ސުވާލު ދަންނަވާފަ އެވެ. ރައީސް ވިދާޅުވީ ކިންގް ސަލްމާން މިސްކިތް ހުޅުވަން ކުރިން ނިންމާފައި އޮތީ ސައުދީ ސަރުކާރުގެ އިސްބޭފުޅުންތަކެއް ރާއްޖެ ވަޑައިގެން އެ ބޭފުޅުން އެތަން ހުޅުއްވައި ދެއްވާ ގޮތަށް ކަމަށެވެ. ނަމަވެސް ކޮވިޑާ ގުޅިގެން އެ ބޭފުޅުން ރާއްޖެ ވަޑައިގަތުމަށް ދަތިތަކެއް ހުރުމުން އެ މިސްކިތް އަދިވެސް ނުހުޅުވި ހުރީ ކަމުގައި ރައީސް ވެސް ވިދާޅުވި އެވެ. ނަމަވެސް މިއަދު މި ފެށުނު ރޯދަ މަހަށް ނުރަސްމީކޮށް މިސްކިތް ހުޅުވަން މަސައްކަތް ކުރައްވަމުން ގެންދަވާ ކަމަށް އެ ދުވަހު ރައީސް ސޯލިހު ވިދާޅުވި އެވެ.\nއެކަމަކު އޭގެފަހުން އިސްލާމިކް މިނިސްޓަރު އަހްމަދު ޒާހިރު އަލީ އަވަސް އަށް ދެއްވި އިންޓަވިއުއެއްގައި ވިދާޅުވީ މިއަދު މި ފެށުނު ރޯދަ މަހަށް މިސްކިތް ނުހުޅުވޭނެ ކަމަށެވެ. މިނިސްޓަރު ވިދާޅުވީ މިސްކިތުގައި އަދިވެސް ފުރިހަމަ ކުރަން ޖެހޭ ގިނަ ކަންތައްތަކެއް އެބަހުރި ކަމަށެވެ. އެކަމަށް ބޭނުންވާ ފައިސާ ހޯދުމުގެ މަސައްކަތް ކުރައްވަމުން ގެންދަވާ ކަމަށާއި އެހެންކަމުން މުޅި މިސްކިތް ފުރިހަމަކޮށްގެން ރޯދަ މަހަށް މިސްކިތް ނުހުޅުވޭނެ ކަމުގައިވެސް ވިދާޅުވި އެވެ.\nކިންގް ސަލްމާން މިސްކިތް ހުޅުވުން ލަސްވާ ސަބަބު އިސްލާމް މިނިސްޓްރީން ހާމަކޮށްފައި މިވަނީ އެ މިސްކިތް ހުޅުވުން ލަސްވާތީ ކަންބޮޑުވެ ވަޑައިގެން މާލޭގެ މޭޔަރު ކަމަށް އިންތިހާބުވެ ވަޑައިގެންފައިވާ ޑރ. މުހައްމަދު މުއިއްޒު އިއްޔެ ކުރެއްވި ޓްވީޓަކާ ގުޅިގެންނެވެ.\n"މާލޭގެ ރައްޔިތުންނަށް އަދި މާލެއަަށް ޒިޔާރަތްކުރާ ރައްޔިތުންނަށް އެ މިސްކިތުގެ ބޭނުން ހިފޭނެ ގޮތް ސަރުކާރުން ވީހާވެސް އަވަހަށް ހައްދަވައިދެއްވުމަކީ އަޅުގަނޑުމެން އެންމެންގެ އިލްތިމާސް،" މުއިއްޒު ވިދާޅުވެފައިވެ އެވެ.\nކިންގް ސަލްމާން މިސްކިތް ހުޅުވުން ލަސްވާތީ މީގެކުރިން ވެސް މުއިއްޒު ތަކުރާރުކޮށް ކަންބޮޑުވުން ފާޅުކުރައްވާފައިވެ އެވެ.\nމާލޭގެ މޭޔަރު ކަމާ އޭނާ ހަވާލުވެވަޑައިގަތުމަށްފަހު މާލޭގެ މިސްކިތްތައް ސާފުތާހިރުކޮށް ބޭއްވުމަށް ހާއްސަ އިސްކަމެއް ދެއްވައިގެން މަސައްކަތް ކުރައްވާނެ ކަމުގައިވެސް މުއިއްޒު ގެންދަވަނީ ވިދާޅުވަމުންނެވެ.\nއިސްލާމިކް މިނިސްޓްރީ ޑރ. މުހައްމަދު މުއިއްޒު ސަލްމާން ރަސްގެފާނު މިސްކިތް\nސަލްމާން މިސްކިތް ހުޅުވުން ލަސްވާތީ ކަންބޮޑުުވުން


Rasmee dhathurufulhehgai Shahid Thailand'ah\nރާއްޖެ - ޝާހިދުގެ ތައިލެންޑް ދަތުރުފުޅު\nރަސްމީ ދަތުރުފުޅެއްގައި ޝާހިދު ތައިލެންޑަށް\nމިނިސްޓަރ ޝާހިދު ތައިލެންޑަށް ވަޑައިގަންނަވަނީ މި މަހުގެ 15 އިން 17 އަށް\nޝާހިދު ވަޒީރުކަމާއި ހަވާލުވެވަޑައިގެންނެވި ފަހުން ދިވެހިންނަށް ތައިލެންޑަށް ވިސާއާ ނުލާ ދެވޭގޮތް ވަނީ ހަމަޖައްސަވައިދެއްވާފައި\nތައިލެންޑަކީ ދިވެހިންގެ ތެރޭގައި މަގުބޫލު މަންޒިލެއް\nކ. މާލެ 15 އޮކްޓޯބަރ 2019 | އަންގާރަ 22:22 2,662\nހާރިޖީ ވަޒީރު ތައިލެންޑްގެ ފޮރިން މިނިސްޓްރީގެ ބޭފުޅުންތަކަކާއި އެކު - ހާރިޖީ ވުޒާރާ\nމިނިސްޓަރ އޮފް ފޮރިން އެފެއަރޒް އަބްދުﷲ ޝާހިދު ރަސްމީ ދަތުރުފުޅެއްގައި ތައިލެންޑަށް ވަޑައިގެންފިއެވެ.\nއޮކްޓޯބަރު މަހުގެ 15 އިން 17 އަށް މިނިސްޓަރ ޝާހިދު ތައިލެންޑަށް ކުރައްވާ މިދަތުރުފުޅަކީ ތައިލެންޑްގެ ފޮރިން މިނިސްޓަރ ޑޮން ޕްރަމުދްވިނާއީގެ ދައުވަތަކަށް އެޤައުމަށް ކުރައްވާ ރަސްމީ ދަތުރުފުޅެކެވެ.\nދިވެހިރާއްޖެއާއި ތައިލެންޑާއި ދެމެދު ސިޔާސީ ގުޅުން ޤާއިމްކުރެވުނުތާ 40 އަހަރު ފުރޭ މުނާސަބަތާއި ދިމާކޮށް މިނިސްޓަރ ޝާހިދު ތައިލެންޑަށް ކުރައްވާ މިދަތުރުފުޅުގައި، ދެޤައުމުގެ ގުޅުން އިތުރަށް ބަދަހިކުރުމާއި ބެހޭ ގޮތުން ތައިލެންޑްގެ ފޮރިން މިނިސްޓަރާއިއެކު މަޝްވަރާކުރައްވާނެއެވެ.\nމިނިސްޓަރ ޝާހިދުގެ މި ދަތުރުފުޅުގައި ތައިލެންޑްގައި ހުންނަ ދިވެހިރާއްޖޭގެ އެމްބަސީ ރަސްމީކޮށް ހުޅުވައިދެއްވާނެއެވެ. ތައިލެންޑްގެ ވެރިރަށް ބެންކޮކްގައި ޤާއިމްކޮށްފައިވާ ދިވެހިރާއްޖޭގެ އެމްބަސީގެ ސަބަބުން ދެޤައުމުގެ ގުޅުން އިތުރަށް ބަދަހިވެ، ތައިލެންޑަށް ދަތުރުކުރާ ދިވެހިންނަށް ލުއިފަސޭތައް ލިބިގެންދާނެކަމަށް ހާރިޖީ ވުޒާރާއިން ބުނެފައިވެއެވެ. އަދި ދިވެހިރާއްޖޭގެ އެކި އުފެއްދުންތައް ތައިލެންޑްގެ ބާޒާރަށް ނެރެ މާކެޓްކުރުމާއި، ދެޤައުމުގެ ވިޔަފާރިވެރިންނަށް ބޭނުންވާ އެހީތެރިކަން ފޯރުކޮށްދެވޭނެ ކަމަށް ވެސް ހާރިޖީ ވުޒާރާއިން މައުލޫމާތު ދީފައިވެއެވެ.\nތައިލެންޑަކީ ދިވެހިރާއްޖޭގެ ވިޔަފާރީގެ މުހިއްމު ބައިވެރިއެކެވެ. އަދި ދެޤައުމުގެ ގުޅުން އިތުރަށް ބަދަހިކުރުމަށް ދިވެހި ސަރުކާރުން އިސްކަންދޭކަމުގެ ޔަޤީންކަން މިނިސްޓަރ ޝާހިދުގެ މިދަތުރުފުޅުގައި ތައިލެންޑް ސަރުކާރަށް އަރުވަން ވަނީ ހަމަޖެހިފައެވެ.\nހާރިޖީ ވަޒީރު ކަމާއި ޝާހިދު ހަވާލުވެވަޑައިގެންނެވި ފަހުން، ދިވެހިންނަށް ވިސާއާ ނުލާ ތައިލެންޑަށް ދެވޭނެ ގޮތް ވަނީ ހަމަޖައްސަވައިދެއްވާފައެވެ. ތައިލެންޑަކީ ވިޔަފާރީގެ ބޭނުންތަކަށާއި ޗުއްޓީ ހޭދަކޮށްލުމަށް ގިނަ އަދަދެއްގެ ދިވެހިން ދަތުރުކުރާ، ދިވެހިންގެ ތެރޭގައި މަގުބޫލް މަންޒިލެކެވެ.


Natheejaa nereveynee Sarukaaruge "puppet" akah nuvaa meehakah: Muiz\nނަތީޖާ ނެރެވޭނީ ސަރުކާރުގެ "ޕަޕެޓަކަށް" ނުވާ މީހަކަށް: މުއިއްޒު\nކުރީގެ ހައުސިން މިނިސްޓަރު އަދި މާލޭގެ މޭޔަރު ކަމަށް ވާދަ ކުރައްވަން ނިންމަވާފައިވާ ޑރ. މުހައްމަދު މުއިއްޒު --\nމާލޭގެ ރައްޔިތުންނަށް ދިމާވެފައިވާ މައްސަލަތައް ހައްލުކޮށް ނަތީޖާ ނެރެވޭނީ މި ސަރުކާރުގެ "ޕަޕެޓް" އަކަށް ނުވާ ރައްޔިތުންގެ ފަޅީގައި ހުންނާނެ ރައްޔިތުންގެ ހާދިމަކަށް ކަމަށް ކުރީގެ ހައުސިން މިނިސްޓަރު އަދި މާލޭގެ މޭޔަރު ކަމަށް ވާދަ ކުރައްވަން ނިންމަވާފައިވާ ޑރ. މުހައްމަދު މުއިއްޒު ވިދާޅުވެއްޖެ އެވެ.\nމުއިއްޒު ކުރައްވާފައިވާ ޓްވީޓެއްގައި ވިދާޅުވީ މާލޭގެ ރައްޔިތުންނަށް ދިމާވެފައިވާ މައްސަލަތައް ހައްލުކޮށް ނަތީޖާ ނެރެވޭނީ މި ސަރުކާރުގެ "ޕަޕެޓް" އަކަށް ނުވާނެ އަދި ސަރުކާރުގެ ޕްރެޝަރަށް ދީލާ ނުލާނެ، ސަރުކާރާ "ޑީލް" ތައް ނުހަދާނެ ރައްޔިތުންގެ ފަޅީގައި ހުންނާނެ ރައްޔިތުންގެ ހާދިމަކަށް ކަމަށެވެ. އެކަން ސަރުކާރުގެ "ހާދިމަކަށް" ނުކުރެވޭނެ ކަމަށް މުއިއްްޒު ވިދާޅުވިއެވެ.\nމުއިއްޒު އިއްޔެ ކުރައްވާފައިވާ ޓްވީޓެއްގައި ވަނީ ގުޅިފަޅާއި ފުށި ދިއްގަރު ފަޅަކީ މާލެ ރައްޔިތުންނަށް ގޯއްޗާއި ފްލެޓް ދޭން ހާއްސަ މަންޒިލަކަށް ހެދުމަށް މަސައްކަތް ކުރަން ޖެހޭ ކަމަށް ވިދާޅުވެފައެވެ. އަދި މާލޭ މޭޔަރު ކަމަށް ހޮވޭ މީހެއްގެ އެންމެ ބޮޑު ޒިންމާއަކަށް ވާން ޖެހޭނީ މާލެ ރައްޔިތުންނަށް ދާއީމީ ބޯހިޔާވަހިކަން ހޯދާދިނުމަށް މަސައްކަތް ކުރުން ކަމަށް މުއިއްޒު ވިދާޅުވިއެވެ. މުއިއްޒު ވިދާޅުވީ މޭޔަރުގެ އެންމެ އިސް މަސްއޫލިއްޔަކަށްވާން ޖެހޭނީ އެކަން ކަމަށެވެ.\nޑރ. މުހައްމަދު މުއިއްޒު މާލޭ ސިޓީ މާލޭ ސިޓީ ކައުންސިލް


vnews - World Cup balan Ooredoo in varah thafaathu furusatheh\nވޯލްޑް ކަޕް ބަލަން އުރީދޫއިން ވަރަށް ތަފާތު ފުރުސަތެއް\nރަޝިޔާގައި ބާއްވާ ވޯލްޑް ކަޕް 2018، ރާއްޖެއަށް އެންމެ ފުރިހަމަ ގޮތުގައި ތަޖުރިބާކުރުމަށް މަގުފަހިކޮށް ދިނުމުގެގޮތުން، ތަފާތު އޮފަރތަކާއިއެކު އުރީދޫ ވޯލްޑް ކަޕް ފޯރި ކެމްޕޭން ލޯންޗްކޮށްފިއެވެ.\nމި ކެމްޕެއިން ލޯންޗު ކޮށްދެއްވީ ބަރިސްޓަރގައި މިރޭ ބޭއްވި ހަފްލާއެއްގައި އުރީދޫގެ ސީއީއޯ ނަޖީބް ޚާންއެވެ.\nމިހަފްލާގައި ވާހަކަ ދައްކަވަމުން ނަޖީބް ޚާން ވިދާޅުވީ ފުޓުބޯޅައަކީ ދިވެހިންގެ ހިތްތަކުން ހާއްސަ ޖާގައެއް ހޯދާފައިވާ، މުޖުތަމައުގެ އެންމެން އެއްބައިވަންތަ ކޮށްދޭ ކުޅިވަރެއް ކަމަށެވެ.\nއެެންކަމުން، ފުރިހަމަގޮތުގައި ވޯލްޑް ކަޕްގެ ތަޖުރިބާކުރުމުގެ ފުރުސަތު ހޯދައިދިނުމަށް އުރީދޫއިން ޚާއްސަ އިސްކަމެއްދޭ ކަމަށް ނަޖީބް ޚާން ވިދާޅުވިއެވެ.\nއެގޮތުން އުރީދޫ ވޯލްޑް ކަޕް ފޯރި ކެމްޕެއިންގެ ދަށުން، ކަސްޓަމަރުން ކޮންމެތާކު ތިބެގެންވެސް ވޯލްޑް ކަޕް ބަލާލުމުގެ ފުރުސަތުލިބި، މި މުބާރާތާ ގުޅޭ ތަފާތު އެކި ހަރަކާތްތަކުގައި ބައިވެރިވުމުގެ ފުރުސަތު ލިބި، ފުޓުބޯޅައިގެ މި އީދަށް ރާއްޖޭގައިއޮތް ފޯރިއަށް އިތުރު ފުރިހަމަކަމެއް ގެނެސްދޭނެ ކަމާށް ނަޖީބް ޚާން ވިދާޅުވިއެވެ.\nވޯލްޑް ކަޕް 2018 އަށް އުރީދޫއިންދޭ އޮފަރ ތަކުގެ ތެރޭގައި ރާއްޖޭގެ ކޮންމެ ތަނެއްގައި ހުރެގެންވެސް ސްމާރޓްފޯނު މެދުވެރިކޮށް ވޯލްޑް ކަޕް ސްޓްރީމްކޮށްގެން ބެލުމުގެ ފަސޭހަކަން ފޯރުކޮށްދޭ ޕެކޭޖެއް ވަނީ ތައާރަފްކުރުން ހިމެނެއެވެ. 195 ރުފިޔާއަށް ލިބޭ މިޕެކޭޖް މެދުވެރިކޮށް އިތުރު އެއްވެސް ޗާޖަކާއި ނުލާ މުޅި ވޯލްޑް ކަޕް ބަލާލެވޭނެއެވެ\nފީފާ ވޯލްޑް ކަޕް ފެންޓަސީގައި އުރީދޫ ލީގްގައި ބައިވެރިވެގެން 1 ވަނަ ހޯދާ ފަރާތަކަށް އައިފޯން x އެއް ލިބޭނެއެވެ. މިލީގްގައި ބައިވެރިވުމަށް ބޭނުންކުރަން ޖެހޭ ކޯޑަކީ YOB4GGV3 އެވެ. ޓްވިޓާގައި ކުރިއަށްގެންދާ މިމުބާރާތުގައި ކޮންމެ މެޗަކުންވެސް މޮޅުވާ ޓީމު ދިމާކޮށްގެން، ނަސީބުވެރި ފަރާތަކަށް5ޖީބީގެ ޑޭޓާ ލިބޭނެއެވެ.\nމީގެއިތުރަށް ފީފާ ވޯލްޑް ކަޕް 2018 ރަޝިޔާގެ ތަފާތު އިތުރު ހަރަކާތްތައްވެސް ކުރިއަށް ގެންދިއުމަށް އުރީދޫއިން ވަނީ ނިންމާފައިއެވެ.


buruniyaz: ގަދަކަމުން ވެރިކަމަށްއައުމަކީ، ޝަރުޢީހަމަތަކުގެ މަތިން ވެރިކަމަށްއާދެވޭ ގޮތެއްބާ!\n'محمد صلى ﷲ عليه و سلم'\nބޭ ކޮރަސް ކޭމެއް ކޮރެއްނުވާނެ. ޤަދުސަމިޢު މިހާ ވަރިއްޔާ ޤާލަފަމާ ކިހާވަރެއް ވާނެބާ\nގަދަކަމުން ވެރިކަމަށްއައުމަކީ، ޝަރުޢީހަމަތަކުގެ މަތިން ވެރިކަމަށްއާދެވޭ ގޮތެއްބާ!\nލިޔުއްވީ : ޑރ. ޢަބްދުލްމަޖީދު ޢަބްދުލްބާރީ\nގަދަކަމުން ވެރިކަމަށް އައުމަކީ، ޝަރްޢީ ހަމަތަކުގެމަތިން ވެރިކަމައް އާދެވޭ ޖާއިޒުގޮތެއް ކަމުގައި އިއްތިފާޤުވެފައިވަނީ ކޮން އުއްމަތެއްގެ ޢިލްމުވެރިންނެއް ހެއްޔެވެ. މުޙައްމަދު صلى الله عليه وسلم ގެ އުއްމަތުގެ ޢިލްމުވެރިންގެ މަޛްހަބަކީ ޝަރްޢީގޮތުން ވެރިކަމަށް އާދެވޭނީ ހޮވިގެން ވެރިކަމަށް އައުން، ނުވަތަ އިސްތިޚްލާފުކުރުން މިދެގޮތުން ކުރެ ގޮތަކުންނެވެ.\nދެން ވެރިޔަކު ހޮވުމުގައި، ހޮވުމުގެ ޙައްޤު ލިބިގެންވަނީ ކޮންބަޔަކަށްތޯއާއި ހޮވާނޭ ގޮތަކާއި މިއީ ޢިލްމުވެރިންގެ މެދުގައި ބަޙުސުކުރެވިފައިވާ މައްސަލައެކެވެ. އިސްތިޚްލާފުކުރުމަކީ ކުރިން ހުންނެވި ވެރިޔާ ތިމާގެ ފަހުން އަންނާނޭ ވެރިޔަކު ކަނޑައެޅުމެވެ. މިސާލަކަށް އަބޫބަކުރުގެފާނު އަވަހާރަވުމުގެ ކުރިން ވަނީ އެކަލޭގެފާނަށްފަހު ވެރިކަމާ ޙަވާލުވެވަޑައިގަންނަވާނީ ޢުމަރުގެފާނު ކަމުގައި ކަނޑައަޅުއްވާފައެވެ. އެއީ ޞައްޙަގޮތެއް ކަމުގައި އަޞްޙާބުބޭކަލުން ވަނީ އިއްތިފާޤުވެ ވަޑައިގެންފައެވެ. އެހެނަސް މިމައްސަލައިގައިވެސް ޢިލްމުވެރިން ބަހުސުކުރައްވާފައިވާ ކަންތައްތަކެއް ވެއެވެ. އަދި ޝަރުޠުތަކެއްވެސް ކަނޑައަޅުއްވާފައި ވެއެވެ.ނަމަވެސް ގަދަކަމުން މީހަކު ވެރިކަމަށް އަރައި، ވެރިކަމުގައި ވަކިހިއްޕާލައިފިކަމުގައި ވާނަމަ އެވެރިޔަކަށް ކިޔަމަންވާންޖެހޭނޭ ކަމަށް އުއްމަތުގެ ގިނަ ޢިލްމުވެރިން ދެކެވަޑައިގަންނަވައެވެ. އެއީ، ކޮންމެހެން އޭނާއެކުރި ކަންތައް ރަނގަޅުވެގެނެއް ނޫނެވެ. ނަމަވެސް ދެވަނަ މީހާވެސް ނުކުމެ ގަދަކަމުން ވެރިކަން އަތުލަން އުޅެފިނަމަ ނުވަތަ އަތުލައިފިނަމަ، މުޖްތަމަޢުގައި ފަސާދަބޮޑުވެ އެތައް ބައެއްގެ ލޭއޮހޮރި އިޖްތިމާޢީ ގުޅުންތައް ކެނޑި މުޖްތަމަޢު ބައިބައިވެ ހިނގައިދާނެތީއެވެ. އަދި ވެރިކަމަށް އަންނަ ގޮތަކީ މިއީ ކަމުގައި ވެއްޖެނަމަ މުޖްތަމަޢުގައި ދުވަހަކުވެސް ހަމަޖެހުމެއް ނޯންނާނެތީއެވެ. އެހެންކަމުން އަބަދުވެސް އިސްލާމް ދީން ބުރަވަނީ ޢާއްމުންގެ މަޞްލަޙަތަށް އިސްކަން ދިނުމަށެވެ.\nހަމައެހެންމެ ގަދަކަމުން ވެރިކަމަށް އަންނަ ވެރިޔަކަށް ކިޔަމަންވުމަކަށް އުއްމަތުގެ ޢިލްމުވެރިން އިއްތިފާޤެއްވެސްނުވެއެވެ. الخوارج ންނާއި المعتزلة ންނާއި شافعي މަޛްހަބުގެ ބައެއް ޢިލްމުވެރިން ދެކެވަޑައިގަނަންވާގޮތުގައި ގަދަކަމުން ވެރިކަމަށް އަރާ މީހެއްގެ ވެރިކަން ޞައްޙައެއް ނުވާނެއެވެ. އަދި އޭނާޔަށް ކިޔަމަންވާކަށްވެސް ނުޖެހޭނެއެވެ. އެހެނަސްأهل السنة والجماعة ގެ ގިނަ ޢިލްމުވެރިންގެ މަޛްހަބަކީ އެފަދަވެރިޔާއަށްވެސް ކިޔަމަންވާންޖެހޭނެކަމެވެ.\nމިއާއެކު ފާހަގަކޮށްލުން މުހިއްމު އަނެއްނުކުތާއަކީ، ގަދަކަމުން ވެރިކަމަށް އައުމީ ޝަރްޢީ ހަމަތަކުގެ މަތިން ވެރިކަމަށް އާދެވިދާނެ ގޮތެއްކަމުގައި ޢިލްމުވެރިން ވިދާޅުވެފައިވަނީ، ކުރީގައި ވެރިކަމުގެ ހުރިމީހާ މަރުވެ، އަދި އޭނާގެ ފަހުން އަންނާނޭ ވެރިޔައަކު އިސްތިޚްލާފުވެސް ކޮށްފައިނެތީސް، އަދި އޭނާއަށްފަހު ވެރިޔަކު ޢައްޔަންކުރާނޭ ވަކި އުޞޫލެއް ވެސް ކަނޑައެޅިފައި ނެތީސް، މީހަކު އައިސް ކަނޑީގެ ބާރުން ވެރިކަން އަތުލައިގަނެ، އޭނާގެ ވެރިކަން ރައްޔިތުން ބަލައިގެންފިނަމަ، އެއީ ޝަރްޢީ ހަމަތަކުގެ މަތިން އައިސްފައިވާ ވެރިކަމެއް ކަމުގައި ބެލެވިދާނެ ކަމަށެވެ. (މިއީ މިޒަމާނުގައި ވަރަށް ހިނގުން ނާދިރުކަމެކެވެ. އެހެނީ، މިހާރު ކޮންމެ ޤައުމެއްގައިވެސް ވެރިކަމަށް އާދެވޭގޮތްތައް އޮންނަނީ އެބައެއްގެ މެދުގައި ކަނޑައެޅިފައެވެ.) ނަމަވެސް ވެރިމީހާ ދިރިހުއްޓާ އޭނާގެ މައްޗަށް ބަޣާވާތްކޮށް އޭނާގެ ވެރިކަން އަތުލައިގެންފިނަމަ ބަލާނީ، ކުރީގެ ވެރިމީހާ ވެރިކަމަށް އައިސްފައި ވަނީ ކިހިނެއްތޯއެވެ. އެއީވެސް ބަޣާވާތަކުން އައިސްފައި ހުރި މީހެއްނަމަ އޭނާގެ މައްޗަށް ގަދަވެގަތް ވެރިމީހާގެ ވެރިކަން ޞައްޙަވާނެއެވެ. އެއާޚިލާފަށް ކުރީގަ ހުރި ވެރިމީހާއަކީ ޝަރްޢީ ހަމަތަކުގެ މަތިން ވެރިކަމަށް އައިސްފައި ހުރި ވެރިޔެއް ނަމަ، އޭނާގެ މައްޗަށް ބަޣާވާތްކުރި މީހާގެ ވެރިކަން ޞައްޙައެއް ނުވާނެއެވެ. އެހެންކަމުން، ޝަރްޢީ އަދި ޤާނޫނީ ހަމަތަކުގެ މަތިން ހޮވިފައިވާ ވެރިޔަކު ވެރިކަމުގައި ހުއްޓާ ގަދަކަމުން އޭނާ ވެރިކަމުން ބާލައި، ވެރިކަމަށް އެރުމަކީ ޝަރްޢީ ހަމަތަކުގެ މަތިން ވެރިކަމަށް އާދެވޭ ގޮތެއް ކަމުގައި މިހާތަނަށް އަޅުގަނޑު ބެލިބެލުމުން އަޅުގަނޑަކަށް އެނގިފައި ނުވެއެވެ.\nކޮންމެއަކަސް ގަދަކަމުން ވެރިކަމަށް އަންނަމީހާއަށް ކިޔަމަންވުން ވާޖިބުކަމުގައި ޢިލްމުވެރިން ވިދާޅުވެފައިވަނީ، އޭނާ އެކުރިކަންތައް ހުއްދަކަމަކަށް ވެގެނެއް ނޫނެވެ. އެއާ ޚިލާފަށް އެހެން ނަހަދައިފިނަމަ، މުޖްތަމަޢު ފަސާދަވެ ލޭއޮހޮރުންތައް ހިނގައި މިބާވަތުގެ އެތައް ކަމެއް ހިނގާފާނޭ ތީއެވެ. މިއީ އިސްލާމްދީނުގައި ވަރަށް ސާފުކޮށް އެނގެންއޮތް މައްސަލައެކެވެ.\nމިސާލަކަށް އިމާމު މީހާ ހުކުރު ޚުޠުބާ ދެމުން ދަނިކޮށް، ވާހަކަ ދައްކާ މީހަކާ ދިމާލަށް، ހަނުހުންނާށޭ ދެވަނަ މީހަކު ބުނުން ހުއްދަވެގެން ނުވަނީވެސް މިސަބަބަށްޓަކައެވެ. އެހެނީ، ދެވަނަ މީހާ ފުރަތަމަ މީހާއާ ދިމާލަށް ހަނުހުންނާށޭ ބުނުމުން އޭނާއަށްވެސް އެއަރައިގަނެވުނީ ފުރަތަމަ މީހާވެސް އަރައިގަތްފަދަ ޙަރާމްކަމަށެވެ.\nPosted by buruniyaz.com at 7:15 PM\nޝުޢޫރުފާޅުކުރައްވާ ، ޙިޔާލުދެއްވާ\nމި ބުލޮގުން ހޯއްދެވުމައް\nމަގުބޫލު 10 ލިއުން\nތަޢުބާ ނަމާދު ކުރަނީ ކިހިނެއް ކޮން ވަގުތެއްގައިތޯ\nބުރުނި ތ އަތޮޅު ބަނދި\nmp naazimge qalamun\nމި ސައިޓުގައި ހިމެނޭ\nލޯބީގައި ހައްދުފަހަނަ އަޅައި ނުދާށެވެ.\nތިބާ، ދަރިފުޅުގެ ޅައުމުރުގެ އފާވެރި ދުވަސްތަށް، ތި...\nއޭނާ ލާދީނޭ ބުނެ ރައްޔިތުންގެ ހިތުގައި ނަފްރަތުގެ ...\nގަދަކަމުން ވެރިކަމަށްއައުމަކީ، ޝަރުޢީހަމަތަކުގެ މަ...\nޕާރުސަލް ޓްރެކިން ބެއްލެވުމަށް\nބައެއް ދިވެހި ސައިޓް ތަށް\nstart 02 jun 2014 ކައުންޓާޜ\n© 2013 buruniyaz.com | މޫސާ ނިޔާޒުގެ އުފެއްދުމެއް . Picture Window theme. Powered by Blogger.


Prabhas ge "Adipurush" Anushka nukulheyne\nޕްރަބާސްގެ "އަޑިޕުރުޝް" އަނުޝްކާ ނުކުޅޭނެ\nޕްރަބާސް ބަތަލުގެ ބައި ކުޅޭ އަދި ސައިފް އަލީ ޚާން ނުބައިބައި ކުޅޭ "އަޑިޕުރުޝް" ގެ ބަތަލާއަކަށް އަނުޝްކާ ޝަރުމާ ހަމަޖެހިފައިވާ ކަމަށް ވަރަށް ފަހުން އިންޑިޔާގެ ނޫސްތަކުން ޚަބަރު ފަތުރާފައި ވެއެވެ. ނަމަވެސް މި ޚަބަރަކީ ދޮގެއްކަން މިހާރު ވަނީ ޔަގީން ވެފަ އެވެ.\nއަނުޝްކާ އަށް މި ޕްރޮޖެކްޓާ ބެހޭ އެއްވެސް މައުލޫމާތެއް ނޭނގޭ ކަމަށާއި މި ފިލްމާ ގުޅޭ ގޮތުން މިހާތަނަށް އޭނާއާ އެއްވެސް މީހަކު މަޝްވަރާ ވެސް ކޮށްފައި ނުވާ ކަމަށް ޚަބަރުތައް ބުނެ އެވެ.\nއަނުޝްކާ މިހާރު ބަލިވެ އިނދެ ވިހާ ދުވަސް ފަސް ވަރަކަށް މަސް ބަނޑަށް ވެފައި ވާތީ މި ދުވަސްވަރު އޭނާ އެއްވެސް ފިލްމެއްގައި ބައިވެރިވާން ބޭނުން ނުވާ ކަމަށާއި ނަމަވެސް ވިހާ ގަދަވެގެން އަވަހަށް ފިލްމީ މަސައްކަތަށް އެނބުރި އައުމުގެ ޝައުގުވެރިކަން އޭނާގެ އެބަހުރިކަމަށް އަނުޝްކާ އާ ހަވާލާދީ ބައެއް އޮންލައިން ނޫސްތަކުން ބުނެފައި ވެއެވެ.\n"ވަރަށް ބޮޑު އެނައުންސްމަންޓެއް ކުރިޔަށް އޮތް ދުވަސްތަކުގައި އަނުޝްކާގެ ފަރާތުން އޭނާގެ ފޭނުންނަށް އަޑު އިވިގެން ދާނެ. ނަމަވެސް އެއީ ހަމަ ޔަގީނުން ވެސް 'އަޑިޕުރުޝް" އެއް ނޫން. އެ ފިލްމު ގަބޫލުކުރުމުގެ ވިސްނުމެއް އަނުޝްކާގެ ނެތް. އަދި އެ ފިލްމާ ގުޅޭ އެއްވެސް މަޝްވަރާއެއް އަނުޝްކާ ކޮށްފައެއް ވެސް ނުވޭ،" މައުލޫމާތު ދިން ފަރާތުން ބުނެފައި ވެއެވެ.\nވަރަށް އަވަހަށް ޝޫޓިން ފަށަން ހަމަޖެހިފައިވާ "އަޑިޕުރުޝް" ގައި އަނުޝްކާ ބައިވެރިނުވިޔަސް ވިހައިގެން މާ ގިނަ ދުވަސް ތަކެއް ނުވެ އޭނާ މަސައްކަތް ފަށަން ގަސްތުކުރާ ފިލްމުތަކެއް އެބަހުއްޓެވެ. މިހާރުވެސް އޭނާ ދަނީ އެ ފިލްމުތަކާ ގުޅޭ ގޮތުން ރާވަން ޖެހޭ ކަންތައްތައް ރާވަމުންނެވެ. ނަމަވެސް މި ދުވަސްވަރު އަނުޝްކާ ބޭނުންވަނީ އަލަތު ދަރިފުޅު ލިބެން އުޅޭތީ އެ ކުރެވޭ އުފާވެރި ތަޖުރިބާތައް ކުރާށެވެ.\nމައުލޫމާތު ދިން މީހާ ބުނީ އަންނަ އަހަރުގެ އޭޕްރީލް ހިސާބުގައި އަލުން ފިލްމީ މަސައްކަތް އަނުޝްކާ ފަށާނެ ކަމަށް ބެލެވޭ ކަމަށެވެ. އެއީ އަނުޝްކާ މިހާރު ގަސްތުކޮށްފައިވާ ގޮތެވެ. ނަމަވެސް ވިހެއުމާ ގުޅިގެން އޭނާގެ ސިއްހަތަށް ދިމާވާ މައްސަލަތަކަށް ބަލާފައި ނޫނީ ގޮތެއް ނުނިންމާނެ ކަމަށް އެ މީހާ ބުންޏެވެ.\nއަނުޝްކާ ޝަރުމާ ޕްރަބާސް\nއަނުޝްކާ ބަނޑުބޮޑުކަން އިއުލާނު ކުރުމުން މަރުހަބާ އޮހެނީ\nޕްރަބާސްއާ ޕޫޖާގެ މާސްކް އަޅުވައިފި


Masrah hoonu namaves america aa eku kurimathilumakah nudhaane\nކޮވިޑް-19: މިއަދުއެކަނި 68 މީހަކަށް ޖެހި 1633 ކަށް އަރައިފި\nކޮވިޑް-19 އޮޅުވެލި އައިސޮލޭޝަންގައި މީހަކު މަރުވިކަމަށް ބުނެފަތުރަނީ ދޮގެއް - ޕޮލިސް\nކޮވިޑް-19 ދޮގުމައުލޫމާތު ފަތުރާ މައްސަލަ ސީރިއަސް މައްސައެއްގެގޮތުގާ ބަލާނަން- ޕޮލިސް\nމާދަމާއިން ފެށިގެން ލޮކް ޑައުންނަށް ލުއިތައް ދޭން ނިންމައިފި\nކޮވިޑް-19 އެމެރިކާގައި މަރުވިމީހުންގެ އަދަދު ލައްކައަށް އަރައިފި\nކޮވިޑް-19 ޖެހިގެން ވަރުވެފައިވާ މީހެއް މަގުމަތިން ފެނިއްޖެ\nކޮވިޑް-19: ރާއްޖެއިން ރަނގަޅުވީ މީހުންގެ އަދަދު 154 ކަށް\nމަސްރަޙު ހޫނު ނަމަވެސް އެމެރިކާއާއެކު ކުރިމަތިލުމަކަށް ނުދާނެ: ޚާމަނާއީ\nއެމެރިކާއާއި އީރާނާ ދެމެދު ބަހުގެ ހަމަލާތައް ބަދަލުކުރެވި މަސްރަޙު ހޫނުވެފައި ވީނަމަވެސް ދެ ޤައުމުގެ ދެމެދުގައި ހަނގުރާމައިގެ ކުރިމަތިލުމެއް ނުހިނގާނެކަމަށް އީރާނުގެ އިންޤްލާބީ ޒަޢީމް އާޔަތުﷲ ސައްޔިދު ޢަލީ ޚާމަނާއީ ވިދާޅުވެއްޖެ އެވެ.\nހަނގުރާމައެއް ފެށުމަކީ އެމެރިކާއަށް ވެސް މަސްލަހަތު ހުރި ގޮތެއް ނޫންކަމަށް އީރާނުގެ ޒައީމް ޚާމަނާއީ ވިދާޅުވީ ތެހެރާންގައި އަންގާރަ ދުވަހު ބޭއްވުނު ބައްދަލުވުމެއްގަ އެވެ. އެ ބައްދަލުވުމުގައި އީރާނުގެ މަތީ ފެންވަރުގެ އޮފިޝަލުންނާއ،ި ޝަރުޢީ ދާއިރާގެ އިސް ފަނޑިޔާރުންނާއި، ޤާނޫނު ހަދާ މަޖްލިސްގެ މެންބަރުންނާއި، އީރާނުގައި ސިޔާސީ އަދި ވިޔަފާރީގެ ދާއިރާގައި ނުފޫޒުގަދަ ފަރާތްތައް ބައިވެރިވެފައި ވެއެވެ.\nޚާމަނާއި ވިދާޅުވި ގޮތުގައި އެމެރިކާއަށް ޢަސްކަރީގޮތުން އީރާނާ ކުރިމަތިލާން ނުކެރޭނެ ސަބަބުތައް ބައިވަރު އެބަހުއްޓެވެ. ކޮންމެ ގޮތަކުން ނަމަވެސް ހަނގުރާމައެއް ފެށިއްޖެނަމަ އެކަމުގެ ގެއްލުން އެމެރިކާއަށާއި އެ ޤައުމުގެ ބައިވެރިންނަށް ނުހަނު ބޮޑުވެގެންދާނެކަން އެމެރިކާއިން ޤަބޫލުކުރެ އެވެ. އީރާނަށް ދެވޭ ކޮންމެ ހަމަލާއެއްގެ ރައްދު އީރާނުން އެމެރިކާއަށް ދޭނެ އެވެ. މިހެންކަމާއެކު އީރާނުގެ ޢަސްކަރީ ބާރުގެ ކުރިމަތީގައި އެމެރިކާއަށް ފަހަތަށްޖެހެން މަޖުބޫރުވާނެ އެވެ.\nޚާމަނާއީ އިތުރަށް ވިދާޅުވިގޮތުގައި އެމެރިކާއާއި ހިނގާ ކޮންމެ ކުރިމަތިލުމެއްގެ ނަތީޖާ ބިނާވެފައި އޮންނާނީ ޢަޒުމުގެ ވަރުގަދަކަމުގެ މައްޗަށެވެ. އެމެރިކާއަށް ވުރެ ޢަޒުމް ވަރުގަދައީ އީރާނުގެ ކަމަށް ވާތީ އީރާނުން ހަނގުރާމަ ކާމިޔާބުކުރާނެކަމަށް ވިދާޅުވި އެވެ.


SunOnline: Dhulathai rayyitunge faisaa "ferey" meehun\nދައުލަތާއި ރައްޔިތުންގެ ފައިސާ "ފޭރޭ" މީހުން\nމުހައްމަދު ބުޝްރީ 02 Jan 2019, 10:57\nއެއްވެސް މަސައްކަތެއް ނުކޮށް ދައުލަތުން 162 މިލިއަން ރުފިޔާ ލިބުމަކީ ކުޑަ ކަމެއް ނޫނެވެ. ރީކޯ މޫސަގެ ހެވީލޯޑް ކުންފުންޏަށް މިވަރުގެ ބޮޑު ހެޔޮ ކަމެއް ކޮށްދިނީ ޔާމިނުގެ ސަރުކާރުން އެކަންޏެއް ނޫނެވެ. މިކަން ފެއްޓީ ނަޝީދުގެ ވެރިކަމުގައި އެމްޑީޕީ ސަރުކާރުން 2010 ވަނަ އަހަރު އެވެ. އޭރު ރީކޯ މޫސަ އަކީ އެމްޑީޕީގެ ވަރަށް އިސް ބޭފުޅެކެވެ. ރައީސް ނަޝީދުގެ ވަރަށް އަރިސް ބޭފުޅެކެވެ. ވަރަށް އަޑު ގަދަ ބޭފުޅެކެވެ.\nތިލަފުށީގެ ދެ ވަނަ ފޭސް ހިއްކުމުގެ މަޝްރޫއު 2010 ވަނަ އަހަރު ހެވީލޯޑާ ހަވާލު ކުރީ 323 މިލައަން ރުފިޔާ އަށް 156 ހެކްޓަރުގެ ބިން ހިއްކާށެވެ. ހަތް މަސްދުވަހުގެ ތެރޭގައި މަސައްކަތް ނިންމާ ގޮތަށެވެ. ނަމަވެސް ހެވީ ލޯޑަށް ހިއްކޭވަރުވީ 24 ހެކްޓަރުގެ ބިމެވެ. އޭގެ ފަހުން 2011 ވަނަ އަހަރު މި މަސްކަތުގެ އެއްބަސްވުން ވަގުތީ ގޮތުން މެދުކަނޑާލަން ތިލަފުށި ކޯޕަރޭޝަނާއި ހެވީލޯޑާ ދެމެދު އެއްބަސްވުމެއްގައި ސޮއެ ކުރެވުނެވެ. .\nއޭގެ ފަހުން މަސައްކަތް ފަށައިފައެއް ނުވެ އެވެ. ދެހާސް ދިހަ ވަނަ އަހަރު މި މަޝްރޫއު ހުޅުވާލީ މަސައްކަތް ކުރާ ފަރާތުގެ އަމިއްލަ ފައިސާގައި ބިން ހިއްކަން ކަމަށް ވިޔަސް ހެވީ ލޯޑަށް މަޝްރޫއު ހަވާލުކުރުމަށް ފަހު ތިލަފުށީ ކޯޕަރޭޝަންއިން ވަނީ އެކަން ބަދަލުކޮށް، ހެވީ ލޯޑަށް އެޑްވާންސަށް ތިން މިލިއަން ޑޮލަރު ވެސް ދީފަ އެވެ. އެޑްވާންސަށް ތިން މިލިއަން ޑޮލަރު ތިލަފުށި ކޯޕަރޭޝަނުން ހޯދައިގެން ފެށި މަސައްކަތް މެދުކަނޑާލައިފައި ހެވީ ލޯޑުން ދިޔައީ އެހެން މަޝްރޫއުއެއްގެ މަސައްކަތް ކުރަމުންނެވެ. ރައީސް ނަޝީދުގެ ވެރިކަން 2012 ވަނަ އަހަރު ނިމިގެން ދިޔައިރު ވެސް ރީކޯ މޫސަގެ ކުންފުންޏަކަށް މިސައްކަތެއް ނުނިންމުނެވެ. މީގެ އިތުރުން، ފިއުލް ސަޕްލައި މޯލްޑިވްސް މެދުވެރިކޮށް ހެވީލޯޑަށް ފަސް މިލިއަން ރުފިޔާގެ ތެޔޮ، ދަރަންޏަށް ދިނުމުން އެތެލުގެ 85 ޕަސެންޓް ވެސް ބޭނުންކޮށްފައި ވަނީ ހެވީލޯޑުން ހިންގި އެހެން މަޝްރޫއުތަކަށެވެ.\nމިމައުލޫމާތު އެނގެނީ ޑިސެމްބަރު 2018ގައި އާންމުކުރި ތިލަފުށި ހިއްކުމުގެ ހާއްސަ އޮޑިޓް ރިޕޯޓުން ނެވެ. އެރިޕޯރޓުން އެނގެނީ އެމްޑީޕީގެ ސަރުކާރުންނާއި ޔާމީންގެ ސަރުކާރުން ވެސް ހެވީ ލޯޑަށް ނާޖާއިޒު ގޮތުގައި ފައިދާތަކެއް ހޯދައިދީފައިވާ ކަމެވެ. އެގޮތުން އޮޑިޓް ރިޕޯޓްގައި ބުނެފައިވާ ގޮތުގައި ނަޝީދުގެ ވެރިކަމުގައި ހެވީލޯޑަށް މިމަސައްކަތް ހަވާލުކުރީ ވެސް ހެވީލޯޑަށް ވުރެ 100 މިލިއަން ރުފިޔާ ހެޔޮ އަގެއްގައި މިމަސައްކަތް ކުރުމަށް އެހެން ކުންފުންޏަކުން ބިޑްކޮށްފައިވަނިކޮށެވެ.\nނަޝީދުގެ ސަރުކާރުގައި އިސްކޮށް ހުރި ރީކޯ މޫސައަށް މިވަރުގެ ބޮޑު ކަމެއް ގަވާއިދާ ހިލާފަށް ކޮށްދީފައި އޮތް އިރު އޭގެ ބަދަލު ދައުލަތަށް ހޯދައި ދިނުމުގެ ބަދަލުގައި ޔާމިނުގެ ސަރުކާރުން ވެސް ބެލީ ރީކޯ މޫސަގެ ތާއިދު ރައީސް ޔާމިނަށް ހޯދުމަށް ޓަކައި ރީކޯ އަތުއަޅުވާލެވޭތޯ އެވެ. އެގޮތުން މި މަޝްރޫއިން ގެއްލުން ލިބުނީ ދައުލަތަށް ނޫންކަމަށާއި ގެއްލުން ލިބުނީ ހެވީލޯޑަށް ކަމަށް ބުނެ، ބަދަލުގެ ގޮތުގައި ހެވީ ލޯޑަށްް 162 މިލިއަން ރުފިޔާގެ ބަދަލު ޔާމިނުގެ ވެރިކަމުގައި ދިނެވެ. އެއާ އެކު ދެން ފެނުނީ ރީކޯ މޫސަ ޔާމިނުގެ ޕާރޓީއާ ގުޅުނުތަނެވެ. ޔާމިނުގެ ސަރުކާރުން 30 ޑިސެމްބަރު 2014ގައި ބިން ހިއްކުމުގެ އެއްބަސްވުން ރަސްމީކޮށް އުވާލީ، ހެވީ ލޯޑަށް ބަދަލުގެ ގޮތުގައި ލ. އަތޮޅުން ތިން ރަށާއި 35 މިލިއަން ރުފިޔާ ވެސް ދީފަ އެވެ. އޮޑިޓް ރިޕޯޓްގައި ބުނެފައިވާ ގޮތުގައި ލ. ބޮޑުހުރާ އާއި އެ ރަށާ ޖެހިގެން އޮންނަ ދެ ރަށް ކަމަށް ވާ ފަރެސް އާއި ކުޑަ ފަރެސް ބަލާފައި ވަނީ 62 މިލިއަން ރުފިޔާގެ އަގުހުރި ތަންތަނުގެ ގޮތުގަ އެވެ.\nހެވީ ލޯޑަށް "އެއްވެސް ބަދަލެއް ދިނުމަކާ ނުލައި އެއްބަސްވުން އުވާލުމުގެ ފުރުސަތު ތިލަފުށީ ކޯޕަރޭޝަން އަށް ލިބިފައިވީ ނަމަވެސް މަޝްރޫއުގެ މަސައްކަތް މެދުކަނޑާލި ފަހުން އެތައް އަހަރެއް ފާއިތުވީ ފަހުން 30 ޑިސެމްބަރު 2014 ގައި އެއްބަސްވުން އުވާލައި ހެވީ ލޯޑަށް ބަދަލު ދިނުމަށް ނިންމުމަކީ އެންމެ ޒިންމާދާރުކޮށް ނިންމާފައިވާ ނިންމުމެއް ކަމުގައި ނުބެލެވޭ" ކަމަށް އޮޑިޓް ރިޕޯރޓްގައި ބުނެފައިވެ އެވެ.\nހެވީ ލޯޑު މުއްސަނދިވާ ވަރުގެ ބޮޑު ބަދަލެއް ކުރީގެ ރައީސް އަބްދުﷲ ޔާމީންގެ ސަރުކާރުން އޭނާއަށް ދިން އިރު، އެމްޑީޕީގެ ފިކުރު ބަދަލުކޮށް، ޔާމިނުގެ ސަރުކާރަށް ތާއީދުކުރެއްވި މެމްބަރަކަށް މޫސަ ވެވަޑައިގަތެވެ. އަދި އޭގެ ފަހުން ޔާމީންގެ ވެރިކަން ނިމުމާ ހަމައަށް ވެސް އޭނާ ހުންނެވީ އެގޮތުގަ އެވެ.\nސަރުކާރުތަކުން ހިންގާ މިފަދަ މާލީ ޖަރީމާތަކަށް ނުވަތަ ނުފޫޒުގެ ބޭނުންކޮށްގެން ވަކިބަޔަކަށް މިލިއަނުން ފައިދާ ހޯދައިދިނުންތަކަށް އިންސާފު ހޯދޭނެކަމުގެ އެއްވެސް އުއްމީދެއް މިދިވެހި ރާއްޖެ އަކު ނެތެވެ. ކޮންމެ ސަރުކާރެއް އަޔަސް މިކަން އޮންނަނީ މިގޮތަށެވެ. ރައްޔިތު މީހާ ބުރަ މަސައްކަތް ކޮށްގެން ހޯދާ ފައިސާއިން ޖީއެސްޓީ ފަދަ ޓެކްސް ދައުލަތަށް ދެއްކުމުން މީރާ އަށް މަހަކު މިތެއް ބިލިއަން ރިފިޔާ ލިބޭ ކަމަށް ނޫސްތަކުގައި ޖެހުމުން ރައްޔިތުންނަށް ލިބެނީ ކޮން އުފަލެއްތޯ އެވެ؟ މީރާއަށް ލިބޭ މިފަދަ އެތައް މިލިއަނެއް މިދަނީ ސިޔާސީ ބޭނުމަށް ސިޔާސީ ފަރާތަތަކަށް ނާޖާއިޒު ފައިދާ ހޯދައިދިނުމަށެވެ. ރީކޯ މޫސަގެ ހެވީ ލޯޑަށް ދެވުނު 162 މިލިއަން ރުފިޔާ އަކީ ކިތައް ދިވެހި ރައްޔިތުން އޮހޮރި ދަލުގެ ޖުމްލަ ތޯ އެވެ؟ މިއީ ވަރަށް ވެސް ބޮޑު ބޭ އިންސާފެކެވެ؟\nމިފަދަ އެހެން މިސާލެކެވެ! ސިޔާސީ ބޭނުމަށް އެއް ސަރުކާރަކުން ވަޒީފާ އިން ވަކި ކުރާ މީހާ އޭގެ އެތައް އަހަރެއް ފަހުން އެހެން ސަރުކާރެއް އައިސް، އެމީހާ ވަޒީފާއިން ވަކި ކުރީ ޤާނޫނާ ހިލާފަށް ކަމަށް ބުނެ އަލުން ވަޒީފާދީ، ވަޒީފާ ނެތި ފާއިތުވި ހުރިހާ އަހަރެއްގެ މުސާރަ ގަނޑުކޮށް، އެއްފަހަރާ ދެއެވެ. މިހާރު ޗީފް އޮފް ޑިފެންސް ފޯސްގެ މަގާމްގައި ހުންނެވި ޝަމާލް އާއި، އެކްޓިންގް ޕޮލިސް ކޮމިޝަނަރަކަށް ހުންނެވި ހަމީދު އަކީ ވެސް މިގޮތަށް އެއް ސަރުކާރަކުން ވަކި ކުރުމުން އަނެއް ސަރުކާރަކުން ވަޒީފާ ދީފައިވާ ފަރާތް ތަކެވެ. މިގޮތަށް އަލުން ވަޒީފާ ދޭ ފަރާތްތަކަށް ބަދަލުގެ ގޮތުގައި އެތައް ލައްކަ ނުވަތަ އެތައް މިލިއަން ރިފިޔާ ދޭ އިރު އެއީ ވެސް ރައްޔިތުންގެ ފައިސާ އެވެ. އެކަމަށް ޒިއްމާ ނަގާނެ މީހަކު ނުހުރެ އެވެ.\nރީކޯ މޫސައަށް ދޭން ނުޖެހޭ ބަދަލެއް ދިން އިރު ގައިމު އެއް ރަށް ދިން ނަމަވެސް ރަނގަޅެވެ. އެއް ރަށެއް ނޫނެވެ. ދެރަށެއް ވެސް ނޫނެވެ. ތިން ރަށެވެ. މިހެން ބަހަމުން ބަހަމުން ގޮސް ރާއްޖޭގެ ހުރިހާ ރަށްތައް ބަހައި ހުސްވެދާނެ އެވެ. ދިވެހި ރައްޔިތުން ބިކަވާ ވަރަކަށް މިކަހަލަ މަހުޖަނުންނާއި ސިޔާސީ މީހުން ވަނީ މުއްސަންޖެވެ. ކޮންމެ ވެރިކަމެއް އަޔަސް އެމީހުން ވަގުތުން ކޮޅު ބަދަލު ކޮށް މެޑަލް ޖަހާލައިގެން ބޮޑު މަގާމެއް ހޯދަ އެވެ. ލަންޑަނުން، ޑުބާއީ އިން ސިނަގަޕޫރުން ދަތުރު ކޮށް މާލެއިން ނާއި ހުޅުމާލެއިންނާއި މެލޭޝިޔާއިން އެޕާރޓްމެންޓް ގަނެލައެވެ. މަޖުލިސް ގޮނޑި ގަނެލައިގެން، ދައުލަތުން މަހަކު ލައްކަ އެއްހާ ރުފިޔާގެ މުސާރަ ނަގައިގެން، މަޖުލިހަށް ހާޒިރު ނުވެ، އަމިއްލަ ވިޔަފާރި ހިންގަންށާއި އަޗާތަޅަން ވަގުތު ހޭދަކޮށްލަ އެވެ.\nހިތާމައަކީ ރައްޔިތުން ތިބެނީ ކޮންމެ ފަސް އަހަރަކުން އެއް ފަހަރު އެންމެ 500 ރުފިޔާ އަށް ވެސް ޥޯޓު ވިއްކާލަން ތައްޔާރަށް ކަމެވެ. ރައްޔިތުންގެ މި ވިސްނުން ބަދަލުވީ ދުވަހަކުން މެނުވީ ސިޔާސީ މީހުންގެ ނުބައިކަމުން ދިވެހި ރައްޔިތުންނާއި ދިވެހި ދައުލަތް ސަލާމަތް ނުވާނެއެވެ.


vnews - America in dhathi koffinama maaleegothun gellunvaanee kon qaumu thakakah?\nއެމެރިކާއިން ދަތިކޮށްފިނަމަ މާލީގޮތުން ގެއްލުންވާނީ ކޮން ގައުމުތަކަކަށް؟\nއެމެރިކާގެ ރައީސް ޑޮނަލްޑް ޓްރަމްޕް ރިޔާސީ އަމުރެއްގައި ސޮއިކުރައްވަނީ - ފޮޓޯ: އޭ.އެފް.ޕީ\nގުދުސްއަކީ އިސްރާއީލުގެ ވެރިރަށް ކަމަށް ރަސްމީގޮތުން ބަލައިގަތުމަށް އެމެރިކާގެ ރައީސް ޑޮނަލްޑް ޓްރަމްޕް ނިންމެވި ނިންމެވުން ބަލައިނުގަތުމަށް އދގެ އާންމު މަޖިލީހުގެ ކުއްލި ޖަލްސާގެ ތަނަވަސް އަޣުލަބިއްތަކުން މިދިޔަ ބުރާސްފަތި ދުވަހުރޭ ފާސްކޮށްފައިވަނީ، އެމެރިކާއާ ދެކޮޅަށް ވޯޓް ދީފިނަމަ އެމެރިކާއިން ގައުމުތަކަށްދޭ މިލިއަން ނުވަތަ ބިލިއަން ޑޮލަރުބޮނޑިތައް ދިނުން ހުއްޓާލައި މާލީގޮތުން ދަތިކުރާނޭ ކަމުގެ އިންޒާރު ޓްރަމްޕް ދެއްވަމުން ގެންދަވަނިކޮށެވެ.\nއެމެރިކާއިން އދއަށް ކަނޑައަޅާފައި ހުންނަވާ އެމްބަސެޑަރ ނިކީ ހޭލޭވެސް ވަނީ، އެމެރިކާއާ ދެކޮޅަށް ވޯޓްދޭ ގައުމުތަކުގެ ލިސްޓެއް ރައީސް ޓްރަމްޕަށް ހުށަހަޅުއްވާނޭ ކަމަށާއި އަދި އެމެރިކާއާ ދެކޮޅަށް ވޯޓް ދީފިނަމަ އުމުރަށް އެކަން ހަނދާން ބަހައްޓަވާނޭ ކަމަށްވެސް ވިދާޅުވެ އެތައް އިންޒާރުތަކެއް ދެއްވާފައެވެ.\nއެމެރިކާގެ ރައީސް ޑޮނަލްޑް ޓްރަމްޕާއި، އެމެރިކާ ސަރުކާރުގެ ވެރިންގެ މިބިރުދެއްކެވުންތަކާއި، އިންޒާރުތަކާއެކުވެސް، ގުދުސްއާ ގުޅޭގޮތުން އެމެރިކާގެ ރައީސް ނިންމެވި ނިންމެވުން ގަބޫލު ނުކުރުމަށް އދގެ އާންމު މަޖިލީހަށް ހުށަހެޅުނު ގަރާރު އާންމު މަޖިލީހުން ފާސްވެގެންދިޔައީ، އދގެ މެމްބަރު 193 ގައުމުގެ ތެރެއިން 128 ގައުމުގެ ވޯޓާއެކުގައެވެ. މިގަރާރާ ދެކޮޅަށް ވޯޓްދިނީ އެމެރިކާއާއި އިސްރާއީލު ހިމެނޭގޮތުން އެންމެ9ގައުމުންނެވެ. ކޮންމެއަކަސް، މިކަން ވެގެންދިޔައީ އދގެ އާންމު މަޖިލީހުގައި އެމެރިކާއަށް ކުރިމަތިވި ވަރަށް ބޮޑު ލަތުވެތި ކަމަކަށެވެ.\nސަބަބަކީ، ގުދުސްގެ މުސްތަގްބަލާ ގުޅޭގޮތުން އެމެރިކާގެ ރައީސް ނިންމެވި ނިންމެވުމަކީ ގާނޫނީ އެއްވެސް ހައިސިއްޔަތެއް ލިބިގެންވާ ނިންމެވުމެއް ނޫންކަމަށް ކަނޑައެޅުމަށް އދގެ ސަލާމަތީ މަޖިލީހަށް ހުށަހެޅުމުން އެމެރިކާއިން ވީޓޯގެ ބޭނުންކޮށް އެ މައްސަލަ ފާސްކުރަން ހުރަސްއަޅާފައި ވުމާއި، ދުނިޔޭގެ ގައުމުތަކަށް އީމެއިލް ފޮނުވައި ބިރު ދެއްކުމުންވެސް ގައުމުތައް އެކަމަށް ދީލާނުލުމުންނެވެ.\nއދގެ އާންމު މަޖިލީހުގެ ޖަލްސާގެ ކުރިން އެމެރިކާއިން އދއަށް ކަނޑައަޅާފައި ހުންނަވާ އެމްބަސެޑަރ ނިކީ ހޭލޭ (ކ)، މަޖިލިސް ތަޅުމުގައި ފަލަސްތީނުގެ އެމްބަސެޑަރާ ވާހަކަފުޅު ދައްކަވަނީ - ފޮޓޯ: އޭ.އެފް.ޕީ\nއދއިން މީގެކުރިން ފާސްކޮށްފައިވާ ގަރާރުތަކުގައި ކަނޑައަޅައި ބުނެފައިވަނީ، އިރުމަތީ ގުދުސްއަކީ 1967 ވަނަ އަހަރު އިސްރާއީލާއި އަރަބި ބައެއް ގައުމުތަކާ ދެމެދު ކުރެވުނު ހަދުވަހުގެ ހަނގުރާމައަށްފަހު އިސްރާއީލުން ގަދަބާރުން ހިފާފައިވާ ފަލަސްތީނުގެ ބިންތަކުގެ ތެރޭގައި ހިމެނޭ ބިމެއް ކަމަށެވެ.\nއާންމު މަޖިލީހުން ބުރާސްފަތި ދުވަހުގެރޭ ފާސްކުރި ގަރާރުގައިވެސް ކަނޑައަޅައި ބުނެފައިވަނީ، ގުދުސްއަކީ އިސްރާއީލުގެ ވެރިރަށް ކަމަށް އެމެރިކާގެ ރައީސް ނިންނެވި ނިންމެވުމަކީ ގާނޫނީ އެއްވެސް ހައިސިއްޔަތެއް ލިބިގެންވާ ނިންމެވުމެއް ނޫންކަމަށެވެ. އަދި ގުދުސްގެ މައްސަލަ ހައްލުކުރާންޖެހޭނީ މައްސަލާގައި ހިމެނޭ ދެފަރާތުން މަޝްވަރާކޮށްގެން އެއްބަސްވެވޭ ގޮތެއްގެ މައްޗަށް ކަމަށް ކަނޑައަޅާފައިވެއެވެ.\nއދއިން ކަނޑައަޅާފައިވާ މިއުސޫލާ ޚިލާފަށް ގުދުސްއަކީ އިސްރާއީލުގެ ވެރިރަށް ކަމަށް ޓްރަމްޕް ނިންމެވި ނިންމެވުން ގަބޫލު ނުކުރުމަށް އދގެ މެމްބަރު ގިނަ ގައުމުތަކުން ކަނޑައެޅުމުން، އެމެރިކާއިން އދއަށް ކަނޑައަޅާފައި ހުންނަވާ އެމްބަސެޑަރ ނިކީ ހޭލޭ ވިދާޅުވެފައިވަނީ، އދއިން އެމެރިކާގެ ގަދަރު ކުޑަކޮށްފި ކަމަށެވެ. އެމެރިކާއަށް ފުރައްސާރަ ކޮށްފިކަމަށެވެ.\nހަމަ އެއާއެކު ވިދާޅުވެފައިވަނީ، އދގެ އާންމު މަޖިލީހުން ކޮންމެ ގޮތަކަށް ނިންމި ނަމަވެސް، އިސްރާއީލުގައި ހުރި އެމެރިކާ އެމްބަސީ ގުދުސްއަށް ބަދަލުކުރުމާ ގުޅިގެން ކުރިއަށް ދާނޭ ކަމަށެވެ. އެމެރިކާ އެމްބަސީ ގުދުސްއަށް ބަދަލުކުރުމަކީ އެމެރިކާ ރައްޔިތުންވެސް ބޭނުންވާގޮތް ކަމަށެވެ.\nގުދުސް ގަރާރާ އެއްކޮޅަށް އަދި އެމެރިކާގެ ނިންމުމާ ދެކޮޅަށް ވޯޓްދޭ ގައުމުތަކަށް އެމެރިކާއިން އަހަރެއްގެ މައްޗަށްދޭ އެތައް ބިލިއަން އެމެރިކާ ޑޮލަރުގެ އެހީ ކަނޑާލައްވާނޭ ކަމަށް ވިދާޅުވެ ޓްރަމްޕް ދެއްވި އިންޒާރުތަކަށް ބެލުމެއްނެތި، ހަގީގަތުގެ މައްޗަށް ބުރަވެތިބެ ދުނިޔޭގެ ބޮޑެތި އެތައް ގައުމެއް ހިމެނޭގޮތުން 128 ގައުމަކުން ގުދުސްގެ ގަރާރާ އެއްކޮޅަށް ވޯޓްދިނެވެ. މިއީ، އެމެރިކާއާއި އެމެރިކާގެ ރައީސް ޑޮނަލްޑް ޓްރަމްޕްގެ ކަންކަށިމަތީގައި އދގެ އާންމު މަޖިލީހުން ޖެހި ވަރުގަދަ އެތިފަހަރެއް ކަމަށް މީޑިއާއިން ސިފަކޮށްފައިވެސް ވެއެވެ.\nއދގެ އާންމު މަޖިލީހުގެ ކުއްލި ޖަލްސާ ކުރިއަށްދަނީ - ފޮޓޯ: އޭ.އެފް.ޕީ\nގަރާރަށް ވޯޓްދިން 128 ގައުމުތަކަކީ؛ އަފްޣާނިސްތާން، އަލްބޭނިއާ، އަލްޖީރިއާ، އެންޑޯރާ، އެންގޯލާ، އަރްމީނިއާ، އޮސްޓްރިއާ، އަޒަރބައިޖާން، ބަހްރެއިން، ބަނގްލަދޭޝް، ބާބަޑޯސް، ބެލާރުސް، ބެންޖިއަމް، ބެލީޒް، ބޮލީވިއާ، ބޮޓްސްވާނާ، ބްރެޒިލް، ބްރޫނާއީ، ބަލްގޭރިއާ، ބުރުކިނާ ފާސޯ، ބުރުންޑީ، ކޭޕް ވާރޑޭ، ކެމްބޯޑިއާ، ޗާޑް، ޗިލީ، ޗައިނާ، ކޮމޯރޯސް، ކޮންގޯ، ކޮސްޓަރީކާ، އައިވަރީ ކޯސްޓް، ކިއުބާ، ސައިޕްރަސް، އުތުރު ކޮރެއާ، ޑެންމާކް، ޖިބޫޓީ، ޑޮމިނިކާ، އިކުއެޑޯ، މިސްރު، އެރިޓްރިއާ، އެސްޓޯނިއާ، އިތިއޮޕިއާ، ފިންލެންޑް، ފްރާންސް، ގެބޯން، ގެމްބިއާ، ޖަރުމަނީ، ގާނާ، ގްރީސް، ގްރެނާޑާ، ގިނީ، ގަޔާނާ، އައިސްލޭންޑް، އިންޑިއާ، އިންޑޮނޭޝިޔާ، އީރާން، އިރާގް، އަޔަރލޭންޑް، އިޓަލީ، ޖަޕާން، އުރުދުން، ކަޒަކްސްތާން، ކުވައިތު، ކިރިގިސްތާން، ލާއޯސް، ލުބުނާން، ލައިބީރިއާ، ލީބިޔާ، ލެކްޓެންސްޓައިން، ލިތުއޭނިއާ، ލަގްޒަމްބާރގް، މަޑަގަސްކަރަ، މެލޭޝިޔާ، މޯލްޑިވްސް، މާލީ، މޯލްޓާ، މޮރިޓޭނިއާ، މޮރިޝަސް، މޮނާކޯ، މޮންޓެނީގްރޯ، މޮރޮކޯ، މޮޒަމްބީކް، ނެމީބިއާ، ނޭޕާލް، ނެދަރލޭންޑްސް، ނިއުޒީލެންޑް، ނިކަރާގުއާ، ނައިޖަރު، ނައިޖީރިއާ، ނޯރވޭ، އުމާން، ޕާކިސްތާން، ޕަޕާ ނިއުގިނީ، ޕޭރޫ، ޕޯޗުގަލް، ގަތަރު، ދެކުނު ކޮރެއާ، ރަޝިޔާ، ސިންޓް ވިންސެންޓް އެންޑް ގްރެނަޑީންސް، ސައުދީ އަރަބިއްޔާ، ސެނެގާލް، ސާބިއާ، ސިޝެލްސް، ސިންގަޕޫރު، ސްލޮވާކިއާ، ސްލޮވީނިއާ، ސޯމާލިއާ، ދެކުނު އެފްރިކާ، ސްޕެއިން، ސްރީލަންކާ، ސޫދާން، ސުރިނާމް، ސްވިޑަން، ސްވިޓްޒަރލޭންޑް، ސޫރިޔާ، ތަޖިކިސްތާން، ތައިލެންޑް، މެސެޑޯނިއާ، ޓިއުނީޝިޔާ، ތުރުކީ، ޔޫ.އޭ.އީ، އިނގިރޭސިވިލާތް، ޓެންޒޭނިއާ، އުރުގުއޭ، އުޒްބަކިސްތާން، ވެނެޒުއެލާ، ވިއެޓްނާމް، ޔަމަން އަދި ޒިމްބާބުވޭއެވެ.\nގުދުސްގެ ގަރާރަށް ވޯޓް ނުދިނުމަށް ނުވަތަ ޖަލްސާއަށް ދިޔަނަމަވެސް ވޯޓްގައި ބައިވެރި ނުވުމަށް ނުވަތަ ވޯޓްލާ ޖަލްސާއަށް އެއްގޮތަކަށްވެސް ނުދިއުމަށް އެމެރިކާގެ އެމްބަސެޑަރ ނިކީ، މެމްބަރު ގައުމުތަކުގެ އެމްބަސެޑަރުންނަށް އީމެއިލްގެ ޒަރީއާއިން އެންގެވިއެވެ. އަދި މާލީ އެހީ ކަނޑާލައްވާނެ ކަމަށް ޓްރަމްޕް ޓްވިޓަރ މެދުވެރިކުރައްވައި އިންޒާރުވެސް ދެއްވިއެވެ.\nވޯޓްލީ ޖަލްސާގައި ގުދުސް ގަރާރާ ދެކޮޅަށް ވޯޓްދިން ގައުމުތަކަކީ؛ ގުއަޓިމާލާ، ހޮންޑިއުރަސް، އިސްރާއީލް، މާޝަލް އައިލެންޑްސް، މައިކްރޮނޭޝިޔާ، ނައޫރޫ، ޕަލާއު، ޓޯގޯ އަދި އެމެރިކާއެވެ.\nއދގެ އާންމު މަޖިލީހުގެ ކުއްލި ޖަލްސާއަށް ހުށަހެޅުނު ގުދުސް ގަރާރަށް މެމްބަރު ގައުމުތަކުން ވޯޓްދިންގޮތް - ފޮޓޯ: އޭ.އެފް.ޕީ\nޖަލްސާއަށް ހާޟިރުވިނަމަވެސް ވޯޓްގައި ބައިވެރި ނުވި ގައުމުތަކަކީ؛ އެންޓިގުއާ ބާބިއުޑާ، އާޖެންޓީނާ، އޮސްޓްރޭލިއާ، ބަހަމާސް، ބެނީން، ބޫޓާން، ބޮސްނިއާ-ހަޒްގޮވީނާ، ކެމަރޫން، ކެނެޑާ، ކޮލަމްބިއާ، ކްރޮއޭޝިޔާ، ޗެކް ރިޕަބްލިކް، ޑޮމިނިކަން ރިޕަބްލިކް، އިކުއެޓޯރިއަލް ގިނީ، ފީޖީ، ހެއިޓީ، ހަންގޭރީ، ޖެމެއިކާ، ކިރިބަތީ، ލެޓްވިއާ، ލެސޯތޯ، މަލާވީ، މެކްސިކޯ، ޕެނަމާ، ޕެރަގުއޭ، ފިލިޕީންސް، ޕޯލެންޑް، ރޫމޭނިއާ، ރުވާންޑާ، ސޮލޮމަން އައިލެންޑްސް، ސައުތު ސޫދާން، ޓްރިނިޑާޑް-ޓޮބޭގޯ، ޓުވާލޫ، އުގަންޑާ އަދި ވަނުއާޓޫއެވެ.\nއެމެރިކާއިން ދެއްކި ބިރަށްނަމަވެސް ނުވަތަ އެހެން މަގްސަދެއްގައި ނަމަވެސް ވޯޓްލީ ޖަލްސާއަށްވެސް ހާޟިރުނުވާ ގައުމުތަކަކީ؛ ކެންޔާ، ޖޯޖިއާ، ޔޫކްރެއިން، ޒެމްބިއާ، ތުރުކުމަނިސްތާން، ސެންޓްރަލް އެފްރިކަން ރިޕަބްލިކް، ޑިމޮކްރަޓިކް ރިޕަބްލިކް އޮފް ކޮންގޯ، އީސްޓް ޓީމޯރ، އަލްސަލްވަޑޯ، ގިނީ-ބިސާއު، މޮންގޯލިއާ، މިޔަންމާ، މޮލްޑޯވާ، ސިންޓް ކިޓްސް އެންޑް ނެވިސް، ސިންޓް ލޫސިއާ، ސަމޯއާ، ސެން މަރީނޯ، ސައޮ ޓޮމޭ އެންޑް ޕްރިންސިޕޭ، ސިއެރާ ލިއޯން، ސްވާޒިލޭންޑް، ޓޮންގާއެވެ.\nއާންމު މަޖިލީހުގެ ޖަލްސާ ފެށުމުގެކުރިން އެމެރިކާގެ ރައީސް ޑޮނަލްޑް ޓްރަމްޕް ވިދާޅުވެފައިވަނީ، ގައުމުތައް އެމެރިކާއާ ދެކޮޅަށް ވޯޓްލިޔަދޭށޭ ކަމަށާއި، ދެކޮޅަށް ވޯޓްލައިފިނަމަ އެމެރިކާގެ ބަޖެޓުން ވަރަށްގިނަ ފައިސާ ސަލާމަތްވާނެ ކަމަށެވެ. އެކަމަކު ވޯޓުގެ ނަތީޖާ ނުކުތްގޮތުން އެމެރިކާގެ ބަޖެޓުން މާބޮޑު އެއްޗެއް އުނިކުރެވޭނެ ކަމަކަށް ނުވަތަ އުނިވެގެންދާނެ ކަމަކަށް ނުދައްކައެވެ.\nއެމެރިކާގެ ދިފާއީ ބަޖެޓުން ބޭރު ގައުމަކަށް އެންމެ ބޮޑު ހޭދައެއް ކުރަނީ އިސްރާއީލަށް ކަމުން، އެފައިސާ ބަޖެޓުން އުންޏެއް ނުވާނެއެވެ. "ޔޫއެސްއެއިޑް" ބުނާގޮތުން 2016 ވަނަ އަހަރު އެކަނިވެސް އެމެރިކާއިން އިސްރާއީލަށް 3.1 ބިލިއަން އެމެރިކާ ޑޮލަރުގެ އެހީ ދީފައި ވެއެވެ. މިއީ ދިފާއީ ހޭދައިގެ ބޭރުންނެވެ.\nއެމެރިކާއިން އިސްރާއީލަށް ދީފައިވާ އަސްކަރީ ހެލިކޮޕްޓަރެއް:\nއެމެރިކާގެ ޑިޕާޓްމަންޓް އޮފް ޑިފެންސްގެ ބަޖެޓުން ދެން މާލީގޮތުން އެންމެބޮޑު ހޭދައެއް ކުރަމުންދަނީ އެމެރިކާގެ ސަބަބުން ހަނގުރާމައިގެ ހާއްޔަކަށް ވެފައިވާ އަފްޣާނިސްތާނާއި އިރާގަށެވެ. އެދެ ގައުމު އެމެރިކާ ކިބައިން ސަލާމަތް ނުވެވިގެން އުޅޭއިރު އަފްޣާނިސްތާނާއި އިރާގުންވެސް ވޯޓް ދީފައިވަނީ ގުދުސް ގަރާރާ އެއްކޮޅަށެވެ.\nއެމެރިކާއިން ހަތަރުވަނައަށް އެންމެބޮޑު ހޭދައެއް ކުރަނީ މިސްރަށެވެ. އެއީ އަހަރެއްގެ މައްޗަށް ގާތްގަނޑަކަށް 1.1 ބިލިއަން އެމެރިކާ ޑޮލަރެވެ. މިއީ މުޅި މިސްރުގެ އަސްކަރިއްޔާގެ އަހަރީ ބަޖެޓުގެ %20-25 އެވެ. ޓްރަމްޕްގެ ނިންމެވުމާ ދެކޮޅަށް ސަލާމަތީ މަޖިލީހަށް ގަރާރު ވެއްދީވެސް މިސްރުންނެވެ. އަދި އާންމު މަޖިލީހުގައިވެސް މިސްރުންވަނީ އެމެރިކާއާ ދެކޮޅަށް ވޯޓްދީފައެވެ.\nއެހެންނަމަވެސް، މިސްރަކީ 1979 ވަނަ އަހަރުން ފެށިގެން އިސްރާއީލާއެކު ސުލްހައިގެ މުއާހަދާއެއްގައި ސޮއިކޮށްފައިވާ ގައުމެއް ކަމުންނާއި، މެދުއިރުމަތީގައި އެމެރިކާގެ ސަލާމަތާގުޅޭ މަސްލަހަތުތައް ހިމާޔަތް ކުރުމުގައި މިސްރަކީ އެމެރިކާއަށް ވަރަށް މުހިންމު ބައިވެރިއެއް ކަމުން، މިސްރަށްދޭ އެހީ އެމެރިކާއިން ކަނޑާލިޔަސް އެކަން ދެމިގެން ނުދާނެ ކަމަށް ތަޖުރިބާކާރުން ވިދާޅުވެއެވެ.\nމިސްރުގެ އިންސާނީ ހައްގުތަކުގެ ރެކޯޑް ގޯސްކަމުން މިސްރަށްދޭ އަސްކަރީ އެހީން ބައެއް އެމެރިކާއިން ކުރީންވެސް ގަނޑުކޮށްފައި އޮތުމާއި އަދި އަންނަ އަހަރު އަލުން ހުރިހާ އެހީއެއްދޭން ނިންމާފައި ވަނިކޮށް މިދިމާވި ކަންތަކުން ޓްރަމްޕް މިސްރަށް އަދަބުދެއްވަން ވިސްނެވުމަކީ އެކަށީގެންވާ ކަމެއްކަމަށް ވެއެވެ. އެވެސް މާ ދިގުލައިގެންދާނެ ކަމެއްނޫން ކަމަށް ވެއެވެ.\nއެމެރިކާއިން ދިފާއީ ކަންކަމަށާއި، އެހެނިހެން ކަންކަމަށް އަހަރެއްގެ މައްޗަށް އެތައް މިލިއަނުން މާލީ ބޮޑެތި އެހީތައް ވެދޭ އެހެން ގައުމުތަކުގެ ތެރޭގައި ދެން ހިމެނެނީ، އުރުދުން، ޕާކިސްތާން، ކެންޔާ، އިތިއޮޕިއާ، ސޫރިޔާ، ދެކުނު ސޫދާން، ޑީ.އާރް ކޮންގޯ، ނައިޖީރިއާއެވެ. މިއީ ހައްތަހާވެސް އެމެރިކާގެ ސަލާމަތީ މަސްލަހަތުތައް ހިމެނޭ ގައުމުތަކެވެ.\nއެހެންކަމުން، އަސްކަރީ ކަންކަމަށް އަދި ދިފާއީ ކަންކަމަށް އެމެރިކާއިންދޭ އެހީ ކަނޑާލުމުގެ ބަދަލުގައި އެމެރިކާ ސަރުކާރުން ބޮޑަށް ވިސްނާނީ "ޔޫއެސްއެއިޑް" ގެ ދަށުން ގައުމުތަކަށްދޭ އެހީތަކުން ބައެއް ކަނޑާލުމަށް ކަމަށް މީޑިއާއިން ބުނެއެވެ. އެކަމަކު އެމެރިކާ ސަރުކާރުން އެފަދައިން އަމަލު ކޮށްފިނަމަވެސް އެމެރިކާގެ ވިޔަފާރިތަކަށާއި، ޑޯނަރ ޕްރޮގްރާމްތަކުގެ ދަށުން ފަންޑު ލިބިގެން މަޝްރޫއުތައް ހިންގާ އެމެރިކާ ރައްޔިތުންނަށް ގެއްލުންވާނޭ ކަމަށް ވެއެވެ.\nއުރުދުން، ނޯވޭ އަދި އީޔޫއިން ސްޕޮންސަރކޮށްގެން ޔޫޢެސް އެއިޑުން މިސްރުގެ ރަތްކަނޑުގެ ރިސޯޓް ރަށެއް ކަމަށްވާ އަގަބާގައި ހިންގަމުންގެންދާ ސަހަރާ ފޮރެސްޓް ޕްރޮޖެޓްގެ މައުލޫމާތު ހިމެނޭ ބޯޑެއް - ފޮޓޯ: އޭ.އެފް.ޕީ\nއެމެރިކާގެ ވެރިކަމަށް ވަޑައިގަތުމަށް ކުރެއްވި ކެމްޕެއިންގައިވެސް ޓްރަމްޕް ދައުވާ ކުރައްވަމުން ގެންދެވީ، ދުނިޔޭގެ ގައުމުތަކުން އެމެރިކާގެ ބޭނުން ނާޖާއިޒުގޮތުގައި ހިފާ ކަމަށެވެ. އެމެރިކާ އަތުން ބިލިއަނުން މާލީ އެހީ ހޯދައި އެމެރިކާއަށް ލަނޑުދީ، އެމެރިކާއާ ދެކޮޅަށް މަސައްކަތްކުރާ ކަމަށެވެ. އެހެންވެ، ޓްރަމްޕް ވެރިކަމަށް ވަޑައިގަތުމާއެކު، އެމެރިކާއިން ބޭރުގެ ގައުމުތަކަށްދޭ އެހީން 43 ބިލިއަން އެމެރިކާ ޑޮލަރު އުނިކުރެއްވުމަށް ޓްރަމްޕްވަނީ ނިންމަވާފައެވެ.\n"ޔޫއެސްއެއިޑް" ގެ ދަށުން 2016 ވަނަ އަހަރު އެމެރިކާގެ މާލީ އެހީތެރިކަން އެންމެބޮޑަށް ލިބުނު ގައުމުތަކުގެ ތެރޭގައި؛ އިތިއޮޕިއާ، ދެކުނު ސޫދާން، ކެންޔާ، ނައިޖީރިއާ އަދި ޑީއާރް ކޮންގޯ ހިމެނެއެވެ. މިގައުމުތަކާ ޚިލާފަށް އެމެރިކާއިން މެދުއިރުމަތި އަދި އުތުރު އެފްރިކާގެ ގައުމުތަކަށް އެހީދެނީ ދިފާއީ ކަންކަމަށެވެ.\nއެމެރިކާގެ އަމިއްލަ މަސްލަހަތު ހިމެނޭ ދިފާއީ ކަންކަމަށާއި، އެނޫންވެސް، ޚާއްސަކޮށް އެފްރިކާއިން އެމެރިކާގެ މާލީ އެހީތެރިކަން ލިބޭ ގިނަ ގައުމުތަކަކީ ފަގީރު ގައުމުތަކަށްވުމުން އެމެރިކާއިންދޭ އެހީން ބައެއްވިޔަސް ކަނޑާލައިފިނަމަ އޭގެ ފައިދާ ޗައިނާއިން ވަރަށް ރަނގަޅަށް ނަގާނެ ކަމަށް ތަޖުރިބާކާރުން ވިދާޅުވެއެވެ. އެއީ، ޗައިނާއިން މުޅި އެފްރިކާ ބައްރުގައި މިހާރުވެސް އެކި ސިފަސިފައިގައި ފައި ހަރުކުރުމަށް މަސައްކަތް ކުރަމުން ގެންދާތީއެވެ.\n"އެއިޑްޑާޓާ" އިން ބުނެފައިވަނީ؛ ތަރައްގީވަމުން އަންނަ ދުނިޔޭގެ ގައުމުތަކަށް މިހާރުވެސް އެންމެ ގިނައިން އެހީވަނީ ޗައިނާއިން ކަމަށެވެ. އެކަމުގައި ކުރިން އެންމެ ކުރީގައި އޮތީ އެމެރިކާއެވެ.\nއެހެންކަމުން، ބައެއް ބޭފުޅުން ވިދާޅުވަނީ ޓްރަމްޕާއި، ނިކީގެ އިންޒާރަކީ އެހާ ސިރިއަސް އިންޒާރެއް ކަމަށް ނުދެކޭ ކަމަށެވެ. އެފަދަ ފިޔަވަޅެއް އަޅަންވެސް އެމެރިކާއަށް ނުކުރެނޭ ކަމަށެވެ. މާލީ އެހީ ކަނޑާލާނޭ ކަމަށް ވިދާޅުވެ ދުނިޔެއަށް އެފަދައިން އެބޭފުޅުން އިންޒާރުދެއްވީ، ދުނިޔޭގެ ސިޔާސީ މަސްރަހާއި، އެމެރިކާއިން ދުނިޔޭގައި އަދާކުރާ މުހިންމު ދައުރު އެބޭފުޅުންނަށް އިހްސާސް ނުކުރެއްވޭތީ ކަމަށް މަސްރަހް ދިރާސާކުރައްވާ ތަޖުރިބާކާރު ބޭފުޅުން ވިދާޅުވެއެވެ.


Ithuru vaguthugai Bellerin jehi landaa eku Arsenal aai Chelsea...\nފަހު ވަގުތު ބެލެރިން ޖެހި ލަނޑާއެކު އާސެނަލްއާއި ޗެލްސީ ކުޅުނު މެޗު އެއްވަރުވެއްޖެ\n6 މަސް,2ހަފްތާ,4ދުވަސް, 18 ގަޑި, 12 މިނެޓް,7ސިކުންތު ކުރިން 1280އަހްމަދު މިޒްޔާލް\nއިތުރު ވަގުތުގެ ތެރޭގައި އާސެނަލްގެ ހެކްޓަރ ބެލެރިން ޖަހައިދިން ލަނޑާއެކު ޗެލްސީއާ ދެކޮޅަށް ކުޅުނު މެޗު އެއްވަރުވެއްޖެއެވެ.\nއާސެނަލްގެ އަމިއްލަ ދަނޑުގައި ކުޅުނު މި މެޗުގެ ފުރަތަމަ ހާފު ނިމިގެންދިޔަ ދެ ޓީމުން ކުރެ އެއްވެސް ޓީމަކަށް ލަނޑެއް ނުޖެހިއެވެ. މެޗުގެ 63 މިނެޓުގައި އާސެނަލްއަށް ލީޑު ނަގައިދިނީ އެ ޓީމުގެ އިނގިރޭސި މިޑްފީލްޑަރު ޖެކް ވިލްޝަޔަރ އެވެ.\nނަމަވެސް އޭގެ ދެ މިނެޓު ފަހުން އާސެނަލްގެ ހެކްޓަރ ބެލެރިން ޕެނަލްޓީ އޭރިއާ ތެރެއިން އެޑެން ހަޒާޑްއަށް ކުރި ފައުލަކާއި ގުޅިގެން މެޗުގެ ރެފްރީ ވަނީ ޗެލްސީއަށް ޕެނަލްޓީއެއް ދީފައެވެ. ބެލްޖިއަމްގެ ތަރި ހަޒާޑް ވަނީ އެ ޕެނަލްޓީއިން ފަސޭހަ ކަމާއެކު ގޯލައް ވައްދާލާ، މެޗުގެ ނަތީޖާ ޗެލްސީއަށް ހަމަހަމަ ކޮށްދީފައެވެ.\nމި ނަތީޖާގައި އޮވެ މެޗު ނިމެންދަނިކޮށް ޗެލްސީއަށް ލީޑު ނަގައިދިނީ އެ ޓީމުގެ މާކޯސް އެލޮންސޯ މެންޑޯޒާ އެވެ. މި ލަނޑަކީ މެޗު ނިމެން ހަ މިނެޓަށް ވެފައިވަނިކޮށް އޭނާ ޖެހި ލަނޑެކެވެ.\nއެ ގޯލު ޖެހުމާއެކު އާސެނަލްގެ ކޯޗު އާސެން ވެންގާގެ ފަރާތުން ރުޅިވެރިކަން ފެނިގެންދިޔަ ނަމަވެސް މެޗުގެ އިތުރު ވަގުތުގެ ތެރޭގައި އާސެނަލްގެ ހެކްޓަރ ބެލެރިން ވަނީ އެ ޓީމަށް މެޗުގެ ނަތީޖާ ހަމަހަމަކޮށްދީ، އެއް ޕޮއިންޓް ކަށަވަރު ކޮށްދީފައެވެ.\nމި މެޗު އެއްވަރުވުމުން ތާވަލުގެ ހަތްވަނައިގައި އާސެނަލް އޮތީ ކުޅުނު 22 މެޗުން ލިބުނު 39 ޕޮއިންޓާއެކުގައެވެ. އަދި ހަމަ އެ އަދަދަށް ކުޅުނު މެޗުތަކުން 46 ޕޮއިންޓް ލިބިގެން ޗެލްސީ އޮތީ ތާވަލުގެ ދެވަނައިގައެވެ.\nތާވަލުގެ ދެވަނަ މަގާމުގައި މެންޗެސްޓަރ ޔުނައިޓެޑް އޮތީ ޗެލްސީއަށް ވުރެ އެއް ޕޮއިންޓް އިތުރަށް ލިބިގެންނެވެ. އަދި ޔުނައިޓެޑަށް ވުރެ 15 ޕޮއިންޓް އިތުރަށް ލިބިގެން ތާވަލުގެ އެއްވަނައިގައި އޮތީ މެންޗެސްޓަރ ސިޓީއެވެ.\nފުޓުބޯޅަ އާސެނަލް ޗެލްސީ


Raees Yameen ge suvaalu thakah inthikhaabun javaabu libeyne: Ibu | Mihaaru\nއިބޫ، ބ. އަތޮޅު ގައި ކެމްޕެއިން ކުރެއްވުމަށްޓަކައި ފްލައިމީގެ މަތިންދާބޯޓަކުން ދަރަވަންދޫ އެއާޕޯޓަށް ފައިބައިވަޑައިގަންނަވަނީ: ރައްޔިތުން ވޯޓުން ދޭ ޖަވާބު ގަބޫލުފުޅު ކުރެއްވުމަށް ރައީސް ޔާމީންގެ އަރިހުން އިބޫ އެދިވަޑައިގެންނެވި.--- ފޮޓޯ/އެމްޑީޕީ\nރައީސް ޔާމީންގެ ސުވާލުތަކަށް އިންތިޚާބުން ޖަވާބު ލިބޭނެ: އިބޫ\n30 ޖުލައި 2018 - 20:41 31 comments\nސެޕްޓެމްބަރު 23 ގައި އޮންނަ ރިޔާސީ އިންތިޚާބުގައި ޕީޕީއެމްގެ ޓިކެޓު ރަސްމީކޮށް ރައީސް ޔާމީނަށް އެރުވުމަށް ދަރުބާރުގޭގައި ބޭއްވި ޖަލްސާގައި އެމަނިކުފާނު ވަނީ އެ އިންތިޚާބަށް އިބޫ އާއި އެމްޑީޕީން ނުކުންނައިރު، ޖަވާބުދާރީވާން ޖެހޭ ގިނަ ކަންތައްތަކެއް ހުރި ކަމަށް ވިދާޅުވެ، ސުވާލުތަކެއް ފެންމަތި ކުރައްވައިފަ އެވެ.\nސިވިލް ސާވިސް މުވައްޒަފުންގެ މުސާރަ ކަނޑާލި ސަބަބު.\nކޯޓުތަކަށް ނުފޫޒު ނުފޯރުވާނެ ކަން ކަށަވަރު ކޮށްދިނުން.\nބ. އަތޮޅުގެ ހަތް ރަށެއްގައި އިންތިޚާބަށް ކެމްޕެއިން ކުރެއްވުމަށް ފަހު މާލެ ވަޑައިގަތުމުން، ރައީސް ޔާމީން ކުރިމަތި ކުރެއްވި ސުވާލުތަކުގެ ޖަވާބާ ގުޅޭ ގޮތުން "މިހާރު" ން ސުވާލު ކުރުމުން އިބޫ ވިދާޅުވީ، ރައްޔިތުންނަށް އެއްވެސް ކަމެއް އޮޅިފައި ނުވާ ކަމަށެވެ. އަދި ވިދާޅުވީ، ރައީސް ޔާމީންގެ ސުވާލުތަކަށް ރިޔާސީ އިންތިޚާބުގައި ޖަވާބު ލިބިވަޑައިގަންނަވާނެ ކަމަށެވެ.\n"ރައްޔިތުންނަށް ވަރަށް ސާފުކޮށް އެބަ އެނގޭ މި ސަރުކާރުގެ އަމަލުތަކާއި ކަންތައްތައް ހުރި ގޮތް. އަދި ރައްޔިތުންނަށް އެނގޭ އަޅުގަނޑުމެންގެ ވެރިކަމުގައި ކަންތައް ކުރެވިފައި އޮތް ގޮތް. އެހެންވީމާ ވަރަށް ސާފުކޮށް ސެޕްޓެމްބަރު 23 ގައި، އެ ސުވާލުތަކަށް [ރައީސް ޔާމީނަށް] ޖަވާބު ލިބިގެންދާނެ،" އިބޫ ވިދާޅުވި އެވެ.\nއެމްޑީޕީގެ ޕާލަމެންޓްރީ ގުރޫޕުގެ ލީޑަރު އަދި ހިންނަވަރު ދާއިރާގެ މެމްބަރު އިބޫ ވިދާޅުވީ، އޭނާގެ އެދިވަޑައިގަތުމަކީ ރައީސް ޔާމީނަށް އިންތިޚާބުގައި ރައްޔިތުން ދޭ ޖަވާބު އެމަނިކުފާނު ގަބޫލުފުޅު ކުރެއްވުން ކަމަށެވެ.\n"[ރައީސް ޔާމީން] މަޑުކޮށްލައްވައިގެން ހުންނެވުން އޭގައި ރަނގަޅު ވާނީ. އޭރުން ރައްޔިތުން އެ ދޭ ޖަވާބު އެމަނިކުފާނު ގަބޫލު ކުރައްވަން ތައްޔާރަށް ހުންނެވުމަކީ އަޅުގަނޑު ވަރަށް ބޮޑަށް އެމަނިކުފާނު ކައިރިން އެދޭ ކަމެއް،" އިބޫ ވިދާޅުވި އެވެ.\nއިތުރު ލިޔުންތައް އެމްޑީޕީ އިދިކޮޅު ފަރާތްތައް ރައީސް އިބްރާހިމް މުހައްމަދު ސޯލިހް ޕީޕީއެމް އިދިކޮޅު އިއްތިހާދު ރައީސް އަބްދުﷲ ޔާމީން


Anna Apil aa hamaah Lanka airport thah nuhulhuvaa vaahaka dhogokohfi\nލަންކާގެ މައި އެއާޕޯޓުކަމަށްވާ ބަންޑާރަނައިކެ އިންޓެނޭޝަނަލް އެއާޕޯޓް: މިދިއަ މާޗު މަހުން ފެށިގެން ވަނީ ބަންދުކޮށްފައި. -- ފައިލް ފޮޓޯ\nކޮލޮމްބޯ (ސެޕްޓެމްބަރު 17) - އަންނަ އަހަރުގެ އޭޕްރީލް މަހާ ހަމައަށް އަވަށްޓެރި ސްރީލަންކާގެ އެއާޕޯޓުތައް ނުހުޅުވާނެ ކަމަށް ބުނެ ދެކެވޭ ވާހަކަތައް އެ ގައުމުގެ ޓޫރިޒަމް މިނިސްޓްރީން ދޮގު ކޮށްފި އެވެ.\nމިހާރު އެއާޕޯޓުތައް އަލުން ހުޅުވުން މުއްދަތެއް ނެތް ގޮތަށް ފަސްކޮށްފައިވާއިރު، އެކަން އަންނަ އަހަރާ ހަމައަށް ދިގު ދެމިގެން ހިނގައިދާނެ ކަމުގެ އަޑުތައް ވަނީ ގަދަވެފަ އެވެ.\nއެ ވާހަކަތަކަށް އިޝާރާތް ކުރައްވައި، ލަންކާގެ ޓޫރިޒަމް މިނިސްޓްރީގެ ތަރުޖަމާނު ޕްރަދީޕު އަނުރަ ކުމާރަ ވިދާޅުވީ އެހާ ގިނަ ދުވަހަށް އެއާޕޯޓުތައް ނުހުޅުވާ ނުބާއްވާނެ ކަމަށެވެ. އަދި ކުރިއަށް ދެ ތިން މަހެއްގެ ތެރޭގައި ސިއްހީ އިދާރާތަކުގެ އިރުޝާދުގެ ދަށުން އެ ދެ އެއާޕޯޓު އަލުން ހުޅުވާލެވޭނެ ކަމަށް އުއްމީދު ކުރައްވާ ކަމަށް ވެސް އޭނާ ވިދާޅުވި އެވެ.\nސަރުކާރުގެ މައިގަނޑު ވިސްނުމަކީ ކޮވިޑު ފެތުރުން ކޮންޓްރޯލް ކުރުމުގެ އިތުރުން، ބޭރުގެ އެކި ގައުމުތަކުގައި ތާށިވެފައި ތިބި ލަންކާ ރައްޔިތުން އަނބުރާ ގެންދިއުން ކަމަށް ޓޫރިޒަމް މިނިސްޓްރީން ވަނީ މީގެ ކުރިން ބުނެފަ އެވެ.


IOIG beyvvumaa gulhey gothun MOC aaeku mashvaraakohfi\nއައިއޯއައިޖީ ރާއްޖޭގައި ބޭއްވުން\nއައިއޯއައިޖީ ބޭއްވުމާ ގުޅޭ ގޮތުން އެމްއޯސީއާއެކު މަޝްވަރާކޮށްފި\nމިހާރު އޮތް ގޮތަށް 2023 ވަނަ އަހަރު ގޭމްސް ބޭއްވޭނެ ކެރިފޯރުންތެރިކަމެއް ނެތް\nއައިއޯއައިޖީ 2025ށް ފަސްކުރުމަށް، ނޫންނަމަ ދެން އޮންނަ ގޭމްސްއެއް ބާއްވަން އެދޭނެ\nމީގެ ކުރިން ވަނީ އައިއޯއައިޖީ ބޭއްވުމާ ގުޅޭ ގޮތުން ކުޅިވަރު އެސޯސިއޭޝަންތަކާއެކު މަޝްވަރާކޮށްފައި\nކ. މާލެ | 15 އޮކްޓޯބަރ 2020 | ބުރާސްފަތި 13:59 | 2,244\nއައިއޯއައިޖީ ބޭއްވުމާ ގުޅޭ ގޮތުން ބުދަ ދުވަހު އެމްއޯސީއާއެކު ބޭއްވި ބައްދަލުވުމުގެ ތެރެއިން - ކުޅިވަރާ ބެހޭ ވުޒާރާ\nރާއްޖޭގައި 2023 ވަނަ އަހަރު އިންޑިއަން އޯޝަން އައިލޭންޑް ގޭމްސް (އައިއޯއައިޖީ) ބޭއްވުމާ ގުޅޭ ގޮތުން މޯލްޑިވްސް އޮލިމްޕިކް ކޮމިޓީ (އެމްއޯސީ) އާއެކު ކުޅިވަރާ ބެހޭ ވަޒީރު އަޙްމަދު މަޙްލޫފް މަޝްވަރާކުރައްވައިފިއެވެ.\nކުޅިވަރާ ބެހޭ ވުޒާރާގައި ބުދަ ދުވަހު ބޭއްވި ބައްދަލުވުމުގައި އެމްއޯސީގެ ހިންގާ ކޮމިޓީގެ މެންބަރުން ވަނީ ބައިވެރިވެވަޑައިގަންނަވާފައެވެ. މި ބައްދަލުވުމުގައި މަޝްވަރާ ކުރެވިފައިވަނީ ކޮވިޑް-19 އާ ގުޅިގެން އައިއޯއައިޖީ ބޭއްވުމުގައި ކުރިއަށްދެވޭނެ ގޮތްތަކާ ބެހޭ ގޮތުންނެވެ.\nމިއީ ކުޅިވަރާ ބެހޭ ވަޒީރުގެ މަގާމާ އަޙްމަދު މަޙްލޫފް ހަވާލުވިފަހުން، އެމްއޯސީން ވަޒީރާ ބައްދަލުކުރި ފުރަތަމަ ފަހަރެވެ. މީގެ ކުރިން ރާއްޖެޓީވީގެ "ކުޅިވަރު ފައިލް" ޕްރޮގްރާމުގައި ވާހަކަ ދައްކަވަމުން ވަޒީރު ވަނީ އެމްއޯސީ އާއި ކުޅިވަރާ ބެހޭ ވުޒާރާއާ އެއްވެސް ވަރަކަށް މުއާމަލާތް ނުކުރެވޭ ކަމަށާއި ކުޅިވަރުގެ އެހާ މުހިންމު މުއައްސަސާއެއްގެ ގޮތުގައި އޮތްއިރު އެމްއޯސީއާ އެއްވެސް ގުޅުމެއް ނެތް ކަމަށް ވިދާޅުވެފައެވެ.\nއައިއޯއައިޖީ ބޭއްވުމާ ގުޅޭ ގޮތުން އެމްއޯސީއާއެކު ކުޅިވަރާ ބެހޭ ވަޒީރު މަޝްވަރާ ކުރެއްވިއިރު، މީގެ ކުރިން ވަޒީރު ވަނީ ގައުމީ ކުޅިވަރު އެސޯސިއޭޝަންތަކާއެކުވެސް އައިއޯއައިޖީއާ ގުޅޭގޮތުން މަޝްވަރާކުރައްވާފައެވެ.\nމީގެ ކުރިން ރާއްޖެޓީވީގެ "ކުޅިވަރު ފައިލް" ޕްރޮގްރާމްގައި ވާހަކަދައްކަވަމުން ވަޒީރު ވިދާޅުވީ ގޭމްސް ބޭއްވުމަށް ކުރަންޖެހޭ ހުރިހާ މަސައްކަތެއް ފަށަން ޕްލޭން ކުރެވިފައި އޮތް އަހަރަކީ މި އަހަރު ކަމަށާއި، އެހެން ނަމަވެސް މުޅި ދުނިޔެއަށް ކުރިމަތިވި ކޮވިޑް-19 ގެ ހާލަތާއެކު ގޭމްސްއަށް އަމާޒުކުރި ބޮޑެތި މަސައްކަތް ހުރީ ނުފެށި ކަމަށެވެ. އެހެން ކަމުން ކޮވިޑް-19 ގެ ހާލަތު ރަނގަޅުވެ، އަންނަ އަހަރު އެ މަސައްކަތް ފަށައިގެން އައިއޯއައިޖީ ރާއްޖޭގެ ބޭއްވޭނެ ކަމަށް މިހާރު ގަބޫލުނުކުރައްވާ ކަމަށް ވަޒީރު ވިދާޅުވިއެވެ.\nއަދި މިހާރުގެ ހާލަތާއެކު ވަޒީރުންގެ މަޖިލީހަށް ވަރަށް އަވަހަށް ކަރުދާހެއް ހުށަހަޅާނެ ކަމަށާއި، އޭގައި ފާހަގަކުރާނެ ކަންތަކުގެ ތެރޭގައި 2023 ވަނަ އަހަރުގެ އައިއޯއައިޖީ 2025 ވަނަ އަހަރަށް ފަސްކުރުމަށް، ނޫނީ ކުރިއަށް އޮތް ގޭމްސް މިފަހަރު ދޫކޮށްލާފައި ދެން އަންނަ ގޭމްސް ބޭއްވުމަށް އެދުން ހިމެނޭ ކަމަށްވެސް ވަޒީރު ވިދާޅުވިއެވެ.\nބައިނަލްއަގުވާމީ ކުޅިވަރު މުބާރާތްތައް ރާއްޖޭގައި ބޭއްވުމަކީ މި ސަރުކާރުގެ ރިޔާސީ ވައުދުތަކުގެ ތެރޭގައި ހިމެނޭ ކަމަކަށްވާއިރު، ރާއްޖޭން އައިއޯއައިޖީ ބޭއްވުމުގެ ބިޑް ކާމިޔާބުކުރީ މި ސަރަހައްދުގެ އެންމެ ބޮޑު ޖަޒީރާ ކަމަށްވާ މަޑަގަސްކަރަ އާއި ކޮމޮރޯސްއާ ވާދަކޮށްގެންނެވެ.\nއައިއޯއައިޖީއަކީ މިހާތަނަށް ރާއްޖޭގައި ބާއްވަން ފުރުސަތު ލިބުނު ބައިނަލްއަގުވާމީ ފުރަތަމަ ކުޅިވަރު ގޭމްސްއެވެ. ރާއްޖޭގައި ރަސްމީކޮށް ކުޅިވަރު ކުޅެންފެށިތާ 88 ވުރެން ގިނަ އަހަރުވެފައިވާއިރު، އައިއޯއައިޖީގެ ބިޑު ކާމިޔާބުވުމަކީ ދިވެހި ކުޅިވަރަށް ލިބުނު އެންމެ ބޮޑު ޝަރަފަށެވެ.


SunOnline: UK gai Dhivehi safeeru ge naibuge geygai Ali Waheed ulhey kamah bunaa bunun dhogukoffi\nޔޫކޭގައި ދިވެހި ސަފީރުގެ ނައިބުގެ ގޭގައި އަލީ ވަހީދު ގެންގުޅޭކަމަށް ބުނާ ބުނުން ދޮގުކޮށްފި\nއަހްމަދުﷲ އަބްދުލް ހާދީ 24 Jun 2021, 11:49\nދިވެހި ސަފީރުންގެ އަހަރީ ބައްދަލުވުމުގެ ތެރެއިން ޑރ. ފަރަހަނާޒް ފައިސަލް -- ސަން ފޮޓޯ/ އަހުމަދު އަވްޝަން އިލްޔާސް\nޖިންސީ ގޯނާގެ ދައުވާ އުފުލާފައިވާ ކުރީގެ ޓޫރިޒަމް މިނިސްޓަރު އަލީ ވަހީދު އިނގިރޭސިވިލާތަށް ބޭސްފަރުވާއަށް ދަތުރުކުރުމަށްފަހު ދިރިއުޅެމުންދަނީ އިނގިރޭސިވިލާތަށް ދިވެހިރާއްޖެއިން އައްޔަނުކޮށްފައި ހުންނަ ޑެޕިއުޓީ ހައި ކޮމިޝަނަރުގެ ގެކޮޅުގައިކަމަށް ބުނެ މީޑިއާގައި ޝާއިއުކުރި ރިޕޯޓު ޔޫކޭގައި ހުންނަވާ ދިވެހި ސަފީރު ދޮގުކުރައްވައިފިއެވެ.\nޓޫރިޒަމް މިނިސްޓްރީގެ ގިނަ އަދަދެއްގެ އަންހެން މުއްޒަފުންތަކަކަށް ޖިންސީ ފުރައްސާރަކުރިކަމުގެ ތުހުމަތުގައި އަލީ ވަހީދު މިނިސްޓަރުކަމުން ވަކިކުރުމަށްފަހު އޭނާ ރާއްޖެއިން ބޭރަށް ބޭސްފަރުވާއަށް ފުރުމަށް ކްރިމިނަލް ކޯޓުން ހުއްދަދިނީ މިދިޔަ ފެބްރުއަރީ މަހުގެ ނުވަ ވަނަ ދުވަހު އެވެ. ބޭސްފަރުވާއަށް އިނގިރޭސިވިލާތަށް ދަތުރުކުރުމަށްފަހު އަބުރާ ރާއްޖެ އައުމަށް އަލީ ވަހީދަށް ދިން މުހުލަތު މިހާރު ހަމަވެފައިވާއިރު، އަލީ ވަހީދު އިނގިރޭސިވިލާތުގައި ދިރިއުޅޭ ތަނެއް އަދި ކަށަވަރުވެފައެއް ނުވެ އެވެ. އެހެންނަމަވެސް އިއްޔެ ރާއްޖޭގެ ނޫހަކުން ވަނީ އަލީ ވަހީދު އިނގިރޭސިވިލާތުގައި ދިރިއުޅެމުން ދަނީ ދިވެހިރާއްޖެއިން އެގައުމަށް ކަނޑައަޅާފައި ހުންނަ ޑެޕިއުޓީ ހައިކޮމިޝަނަރު ނައުޝާދު ވަހީދުގެ ގެކޮޅުގައިކަމަށް ބުނެ ރިޕޯޓެއް ޝާއިއުކޮށްފަ އެވެ.\nޔޫކޭގައި ހުންނަވާ ދިވެހި ސަފީރު ޑރ. ފަރަހަނާޒް ފައިސަލް ކުރެއްވި ޓްވީތެއްގައި ވިދާޅުވީ އެ ރިޕޯޓަކީ 100 ޕަސަންޓު ދޮގު މައުލޫމާތެއް ކަމަށެވެ. އަދި އެ ރިޕޯޓަކީ ޑެޕިއުޓީ ހައިކޮމިޝަނަރާއި ޔޫކޭގައި މަސައްކަތްކުރާ ދިވެހި ހުރިހާ ޑިޕްލޮމެޓުންގެ ޓީމަށް އަމާޒުކޮށް އަބުރު ކަތިލުމަށް ކުރެވުނު ހުތު އަމަލެއް ކަމަށް ފަރަހަނާޒް ވިދާޅުވިއެވެ.\nއަލީ ވަހީދު ދިރިއުޅެމުންދާ ތަނެއް އަދި އަބުރާ ރާއްޖެ ގެނެވޭނެކަމާމެދު ސަރުކާރުން ވަކި އެއްޗެއް ހާމަކޮށްފައިނުވާއިރު އޭނާއާއި ދެކޮޅަށް އުފުލާފައިވާ ދައުވާތަކުގެ މައްސަލައިގައި އެ މައްސަލައާއި ގުޅޭ ހުރިހާ ލިޔުންތަކެއް ނުލިބޭކަމަށް އަދި އެ މައްސަލަ އޮންލައިންކޮށް ކުރިޔަށް ގެންދަން ޕީޖީ އޮފީހުން ވަނީ މީގެ ކުރިން ދެކޮޅު ހަދައިފަ އެވެ. ޕީޖީ އޮފީހުން ވަނީ ޖިނާއީ ދައުވާއެއް ކުރެވޭނީ އެ މައްސަލަ ރައްދުވާ ފަރާތް ރާއްޖޭގައި ހުރެގެންކަމަށް ބުނެފަ އެވެ.\nއަލީ ވަހީދު މައްސަލައިގެ އަޑުއެހުންތަކުގައި ބައިވެރިވަނީ އޮންލައިންކޮށް އިނގިރޭސިވިލާތުގައި ހުންނަ ހައި ކޮމިޝަން މެދުވެރިކޮށެވެ. އޭނާއާއި ދެކޮޅަށް އުފުލާފައިވާ ދައުވާތަކުގެ ތެރޭގައި ޖިންސީ ފުރައްސާރަ، އަދި ރޭޕް ކުރަން އުޅުނު ކަމުގެ ދައުވާ ހިމެނެ އެވެ. އަލީ ވަހީދުގެ މައްސަލައިގައި އާންމުންގެ ބޮޑެތި ފާޑުކިޔުންތަކެއް ދަނީ އަބަދުވެސް ސަރުކާރަށް އަމާޒުވަމުންނެވެ.\nއަލީ ވަހީދު ދައްކަވަނީ އަސާސެއްނެތް ވާހަކައެއް: ސަރުކާރު


SunOnline: Hilton in amingiriigai tharaggee kuri resort July mahu hulhuvani\nހިލްޓަންއިން އަމީންގިރީގައި ތަރައްގީކުރި ރިސޯޓު ޖުލައި މަހު ހުޅުވަނީ\nއައިޝަތު ހިދާޔާ 27 May 2022, 18:19\nހިލްޓަން މޯލްޑިވްސް އަމިންގިރި --\nދުނިޔޭގެ މަޝްހޫރު ހޮޓެލް ޗެއިން ހިލްޓަންއިން އަމީންގިރީގައި ތަރައްގީކުރި ރިސޯޓު ޖުލައި މަހު ހުޅުވަން ތައްޔާރުވެއްޖެއެވެ.\nމި ރިސޯޓަކީ ކ. ކޮއްދިއްޕަރު ފަޅު ހިއްކައިގެން ތަރައްގީކުރި ރިސޯޓެކެވެ. ހިލްޓަންގެ ޕޯޓްފޯލިއޯގައި ހިމެނޭ އެހެން ބްރޭންޑުތަކުގެ ރިސޯޓުތައް މިހާރުވެސް ރާއްޖޭގައި ހިންގާއިރު އަމީންގިރީގައި ތަރައްގީ ކުރާ ރިސޯޓު ހިންގާނީ ސީދާ "ހިލްޓަން" ބްރޭންޑުގެ ދަށުންނެވެ.\nވެލާނާ އިންޓަނޭޝަނަލް އެއާޕޯޓުން ފުރައިގެން ސްޕީޑު ބޯޓުގައި 15 މިނެޓުން ދެވޭ ދުރުމިނުގައި ތަރައްގީކުރަމުންދާ އަމީންގިރި ރިސޯޓުގައި 109 ވިލާ ހުންނާނެއެވެ. ކޮންމެ ވިލާއެއްގައި ޕްރައިވެޓް ޕޫލެއް ހުންނަ އިރު، ރިސޯޓުގައި ހަ ރެސްޓޯރެންޓު ހުންނާނެއެވެ. އަދި ސްޕާއާއި ފިޓްނެސް ސެންޓަރާއި ސެލޫން ވެސް ރިސޯޓުގައި ހުންނާނެއެވެ.\nއަމީންގިރި ރިސޯޓުގައި ހަ ކޮޓަރީގެ އެކްސްކްލޫސިވް ވިލާއެއް ވެސް ހުންނާނެއެވެ. އެއީ އާއިލާ އާއި ގާތް މީހުންނާއެކު ޗުއްޓީ ހޭދަކުރަން އަންނަ މީހުންނަށް ހާއްސަ ވިލާއެކެވެ.\nއެ ރިސޯޓާ ބެހޭ ގޮތުން ހިލްޓަންގެ ސީނިއާ ވައިސް ޕްރެޒިޑެންޓް ބްރޭންޑް މެނޭޖުމެންޓް އޭޝިއާ ޕެސިފިކް، އެލެގްޒެންޑްރާ ޖެރީޓް މީގެ ކުރިން ވިދާޅުވީ، ހިލްޓަންގެ ފްލެގްޝިޕް ބްރޭންޑުގެ ދަށުން ފުރަތަމަ ރިސޯޓު ރާއްޖޭގައި ހުޅުވާއިރު ފަތުރުވެރިންނަށް އެންމެ ފުރިހަމަ ހިދުމަތެއް އެތަނުން ލިބޭނެ ކަމަށެވެ. އަދި މިއީ ރާއްޖޭގައި ހޭދަކުރާ ޗުއްޓީގެ ހަނދާންތައް އިތުރަށް ފުރިހަމަކޮށްދޭނެ ރިސޯޓަކަށް ވާނެ ކަމަށް ވެސް އޭނާ ވިދާޅުވިއެވެ.\nހިލްޓަން ޕޯޓްފޯލިއޯ ބްރޭންޑުތަކުގެ ދަށުން ރާއްޖޭގައި މިހާރުވެސް ހިންގާ ރިސޯޓުތަކުގެ ތެރޭގައި ވޯލްޑޯފް އެސްޓޯރިއާ މޯލްޑިވްސް އިތާފުށި ރިސޯޓާއި، ކޮންރަޑް މޯލްޑިވްސް ރަންގަލި އައިލެންޑް އަދި ސައި ލެގޫން މޯލްޑިވްސް ހިމެނެއެވެ.\nސިޔާސީ ހަތިޔާރެއްގެ ގޮތުގައި ޓޫރިޒަމް ބޭނުމެއް ނުކުރާނަން